text:
ঐহাক্কী কেবিনেতকী মরুপ, দাঃ জিতেন্দ্র সিংহ, পি.কে. মিশ্রাজী, রজীব গোবাজী, শ্রী বি. শ্রিনিভাসন অমসুং মফমসিদা লেংশিনবীদুনা লৈরিবা সিভিল সর্ভিসকী মীওই অমসুং ভর্চুএলগী খুত্থাংদা লৈবাক শিনবা থুংবদগী শরুক য়াবীরিবা নুপী অমসুং নুপাশিংগী মফমদা সিভিল সর্ভিস নুমিৎ অসিদা কর্ময়োগীশিংবু থাগৎচরি অমসুং য়াইফ পাউজেল পীজরি। ঙসি মনা ফংলিবা মরুপশিং, মখোয়গী কাঙবু অমসুং মখোয়গী রাজ্যবুসু ঐহাক্না থাগৎচরি। অদুবু ঐহাক্কী অসিগুম্বা হৈনবী অসি অফবা নত্তে। মরম অদুনা, ঐহাক্না লেম্নদি য়াইফ পাউজেল পীরোই। ঐখোয়না মসিগা লোয়ননা করিগুম্বা খরা মরী লৈনহনবা য়াবা নত্ত্রো? মসি ঐহাক্কী পুক্নিংদা লাকপা ৱাখলনি, অদুবু, অদোম্না মসিবু অদোমগী এদমিনিস্ত্রেতিব সীস্তেমগী খলদা ওনবদি খক তৌবীগনু। ঐখোয়গী সিভিল সর্ভিসকী ত্রেনিংগা মরী লৈনবা ইন্সতিত্যুৎ খুদিংদা ঐখোয়না মসি পাংথোকপা য়াই। ফোরেন মন্ত্রালয় ওইরো, পুলিস বিভাগ ওইরো, মসুরী নত্ত্রগা রেভেন্যু ওইরো, খুদিংমক্কীনি। মরমদি, অসিগুম্বা থৌওংশিং অসি চাইখাইদুনা লৈরি। মখোয়না মশাগী থেংনখিবশিং, মখোয়না রাজ্য অমদগী করি থাজবা থম্মি, করম্না হৌখি, খুদোংচাদবা কয়া য়াম্না থেংনখি, হীরম খুদিং অসিগী মতাংদা মখোয়না চয়োল খুদিংগী ওইনা ভর্চুএলগী খুত্থাংদা ত্রেনীশিং অসিদা পুং অমা মখায়গী প্রজেন্তেস্ন পীবা য়াই। ৱাহং-পাউখুম ওইরো, অসিগুম্বা মনা ফংলবা মীওই অনিগা চয়োল খুদিংগী ৱারী শাবগী থৌরম পাংথোকপা মতমদা লাক্কদৌরিবা চারোন-শুরোন্দা য়াম্না কান্নবা পীগনি। মখোয়দা প্রেক্তিকেল ওইবা এক্সপেরিএন্স অমা তাকপা ঙমগনি। অদুগা মায় পাক্লবা মীওইশিং অসিনা হৌজিক ফংলিবা মায় পাকপগী মরম অসিনসু মখোয়দা থবক অসিগা অদুমক মরী লৈননা লৈনীংনবা ইথিল পীগনি। মসিদা ইনোবেসন তপ্না-তপ্না লাকপা হৌগনি, অহেনবা মতৌ হাপচিল্লক্কনি। অতোপ্পা থবক অমনা, মনা ফংলিবা মরুপ ১৬ অসিবু, ঐখোয়গী লৈবাক্কী মীওইশিংনা ভেদিক ওইবা জিলাশিংদা কৌবা য়াই। স্কিম অমবু হেক্তা খনসি। মখোয়গী মরক্তগী মীওই অমবু মদুগী ইন-চার্জ ওইহনসি। অদুগা থা অহুম, থা তরুক্কী মনুংদা করম্না থাবক পায়খৎপা হৌসিগে, করম্না পায়খৎসিগে হায়বা খন্নসি। লৈবাক শিনবা থুংবগী ওইনা, স্কিম অমা খনবা জিলা ২০ থোক্লক্লে হায়না খল্লসি। হায়রিবা জিলা ২০ অসিগা ভর্চুএল সম্মিত পাংথোক্তুনা মখোয়গা ৱারী শাদুনা করম্বা রাজ্যনা খ্বাইদগী মকোক্তা লৈবগে খন্দোক্তুনা, মদুদা থবক পায়খৎপা হৌবা য়াই। মসিবু ইন্সতিত্যুস্নেলাইজ তৌদুনা, জিলাশিং অদুদা মতৌ করম্না অহোংবা পুরকপা য়াবগে হায়বা ঐখোয়না হোৎনবা য়াই। অদুগা, ৱান স্কিম, ৱান দিস্ত্রিক্ত অসিবু চাংয়েংনবগী থৌওং অমা ওইহনবসু য়াই। অদুগা, চহি অমগী মতুংদা উন্নবা মতমদা, মদুগী মতাংদা ৱারী শাবা য়াই। মদুদা অমুক্কা হন্না মনা পীবগী তঙাই ফদবদি লৈত্রে। অদুবু, স্কিম অসিগীদমক্তা ইং ২০২২দা মনা ফংখিবনি হায়বদি ৱারী শাবীয়ু। মদুনা হৌজিক করি ফিভম য়ৌরে হায়নবা য়াই। অসিগুম্বা থৌওং অসিবু ইন্সতিত্যুসনগী মওংদা ওইহন্নবা ঐখোয়না মসিবু ইন্সতিত্যুস্নেলাইজ তৌবগী তঙাই ফদে হায়না ঐহাক্না খল্লি। মসিগী মরমদি, সরকারগী থৌওংশিং অসি চেদা তাদ্রিবমখৈ, থৌরাং ওইনা অদুমক লৈ অমসুং মখা তানা চত্থবা ঙমদে হায়বসি ঐহাক্না উবা ঙম্মি। করিগুম্বা থৌওং অমবু ইন্সতিত্যুস্নেলাইজ তৌনবগীদমক্তা মদুগী ওইবা ইন্সতিত্যুসন অমা হান্না শাবগী মথৌ তাই। তঙাই ফদবা লৈরবদি, মসিগীদমক্তা পথাপ অমা শেম্বসু য়াই। মদু ওইরবদি, করিগুম্বা অমা পাংথোক্তবা য়াদে হায়না অদুমক খনবা মীওই লৈরক্কনি। মখোয়না মদুগীদমক্তা নুমিৎ ৩৬৫ খন্দুনা লৈগল্লি। মসিদা মীয়াম্না মতেং পাংশিল্লবদি, মখোয়না করিগুম্বা মায় পাকপা খরা ফংই, অদুগা মদুগীদমক্তা মনাসু ফংই। অদুগা অতোপ্পা থবশিংদা অমুক য়েংলুরগদি, মখোয়না ম্নিংদা অদুমক লৈহৌবা য়াওই। অসিগুম্বা অৱাৎপা অসিসু লৈহনবা য়াদে। অফবা ৱাখল্লোনগা লোয়ননা চাংয়েংনবগী ফিভম অমা লৈহনগদবনি। ঐখোয়না মাইকৈ অসিদা খল্লবদি, অহোংবা খরা লাকপদি য়াই। মসিগুম্বা অহোংবা অসি ঐখোয়না পুরকপা য়াই।
মরুপশিং,
অদোম মরুপশিংগা অসুম্না ৱারী শাবসিদা ঐহাক্না থবক অসিবু চহি ২০-২২দগী ইশামক্না লেপ্তনা পাংথোক্তুনা লাকপগী মওংদা ফাওরি। মুখ্য মন্ত্রী অমা ওইনা খরা পীক্না তৌরম্মি। প্রধান মন্ত্রী ওইরবা তুংদা, খরা চাউনা অমসুং অচৌবা মীওইশিংগা লোয়ননা পাংথোক্লে। মসিনা মরম ওইরগা, ঐখোয়না অমনা অমগী মফমদগী করিগুম্বা খরা তমজবা ফংখি। ঐখোয়না হৌজিক ৱারী শাবগী থৌওং অসিনা অফবা থৌওং অমা ওইবতা নত্তনা চৎনবী অমসু ওইরে। কোরোনাগী মতমদা অদোমগা ৱারী শাবদা খুদোংচাদবা খরদি থেংনখি, নত্ত্রবদি ঐহাক্না অদোম খুদিংগা উন্ননবা অদুমক শিল্লমগনি। অদোমগী মফমদগী ঐহাক্না ৱারোল কয়া অমা তম্বা ফংলি। ৱাখল হেন্না তানা খঙনবা ঐহাক্না হোৎনরি অমসুং য়ারবদি, ঐহাক্কী ইশাগী পুন্সিদা পান্নবসু হোৎনরি। অদুগা ঐহাক্কী পুন্সিদা শিজিন্নবা য়ারবদি, পথাপকী মনুংদা পুশিন্দুনা শিজিন্নবা য়ানবসু ঐহাক্না হোৎনগনি। অদুগা, অসিগুম্বা থৌওং অসিনা ঐখোয়বু তুংলমচত্তা খোঙদাহল্লিবনি। মীওই খুদিংনা করিগুম্বা অমা তম্বগী খুদোংচাবা অদুমক ফংই। অদুগা কনাগুম্বা অমগী নাক্তা করিগুম্বা অমা পীবা য়াবা অমা অদুমক লৈ অমসুং ঐখোয়না মসিগী ৱাখল্লোন অসিবু মখা তানা পুথরবদি, মীওইবগী ৱাখলনা মদুবু লৌশিন্নবা মহৌশানা অদুমক হোৎনজৈ।
মরুপশিং,
হন্দক্কী চহিগী থৌরম শীন-লাঙখিবা অসিদি হান্নগুম্না চত্থদুনা লাক্লবা থৌওং নত্তে। হন্দক্কী অসিদি অখন্নবনি হায়না ঐহাক্না লৌই। ঐখোয়গী হন্দক্কী থৌরম অসিনা নীংতম্বগী অমৃত মহোৎসবকী মতমদা তাবা অসিনা ঐহাক্না অখন্নবনি হায়না লৌই। ঐখোয়না করিগুম্বা থবক অমা পাংথোকপা য়াবরা? অনৌবা থৱাই হাপ্পা থৌওং খরা লৈবনা মরম ওইরগা ঐখোয়না হায়রিবা অসি পাংথোকফম থোকই হায়না ঐহাক্না খল্লি। অদোম্না জিলা অমদা থবক তৌরি অমসুং চহি ৭৫গী মতমদা জিলাদুগী মকোক ওইদুনা থবক তৌরম্বা মীওই লৈরমগনি। মখোয়গী মরক্তগী খরদি নোংগারম্মগনি, খরদি হিংলমখিগনি। নীংতম্বগী হৌজিক্কী অমৃত মহোৎসবকী মতমসিদা মখোয়বু অমুক্তা কৌসি। চহি ৩০-৪০গী মতুংদা মখোয়বু জিলাদুদা অমুক কৌবসি মখোয়দসু নুংঙাইবা ফাওগনি। থাইনগী মীওই কয়া অমা মখোয়না নীংশিংবগা লোয়ননা উন্নবসু ফংবদা মখোয়দা নত্তনা অদোমসু নুংঙাইবা ফাওগনি। মীওই কয়া অমনা জিলাদুদা চহি ৪০, ৫০গী মমাংদা মপান্দগী লাক্তুনা থবক তৌরম্মিবনি, অদুগা মপান্দগী লাকপা মতমদা মখোয়না অনৌবা শক্তি কয়াগা লোয়নদুনা লাক্লমগনি। অদুগা লৈবাক্কী কেবিনেত সেক্রেতরী অফবা কয়াসু মফমদুদা শোইদনা লৈরম্বা য়াওগনি। মখোয়দা য়াম্না নুংঙাইবা অমা ওইগনি অমসুং ঐখোয়না মাইকৈ অসিদা হোৎনবা য়াবনি। ঐহাক্না ৱাখল অমা খল্লি, মমিংদি কাওখ্রে, গোরবোলেজী নত্ত্রগা দেশমুখ হায়বরা ঐহাক মমিং কাওরে। মহাক অসি কেবিনেত সেক্রেতরী ওইরম্বনি অমসুং থবক্তগী পোত্থারবা মতুংদা মশাগী পুন্সিবু মীয়ামগী সেবাগীদমক্তা মহাক্না কত্থোকখিবনি। মহাক্না ঈ-দান তৌবগা মরী লৈনবা থৌরম অমগীদমক্তা গুজরাত্তা লাকখিবনি, ঐহাক্না মহাক্কা মদুদা উন্নখিবনি। মহাক্না হায়বদা মতম অমদা গুজরাত অসি মুম্বাইগা পুন্না লৈরম্মি। মহারাস্ত্রা অমসুং গুজরাত অসি তোঙান-তোঙানবা ওইদ্রিবা মতম্নি। মহাক বনকন্থাদা দিস্ত্রিক্ত কল্লেক্তর ওইনা লৈ হায়না মহাক্না ঐহাক্কী ইফমদা হায়খিবনি। অদুগা মহারাস্ত্রা ওইরবা মতুংদা মহাক্না মহারাস্ত্রা কেদরদা চৎখিবনি অদুগা মতুংদা ভারত সরকারদা অমুক চৎখিবনি হায়না মহাক্না তমখি। মসি তাবা মতমদা ঐহাক্না মহাক্কা খুদক্তা মরী লৈনখি। মহাক্কী মতমদুদা বনসকন্থ অসি করম্না তৌরম্মি, থবক করম্না তৌরম্মি হায়না ঐহাক্না হংখি। অপীকপ-অপীকপা ৱাফম ওইরবসু, মদুগী থৌদাং য়াম্না চাউবা য়াওই। অদুগা মোনোতোনস ওইবা পুন্সিদা অহোংবা পুরক্নবা পথাপ অমবু থৱাই য়াওহনবগী মথৌ য়াম্না তাই। পথাপ অদু অহিংবা ওইবা তাবনি। পথাপ অদু মতিক লৈবা তাবনি। থাইনগী মীওই থেংনবা মতমদা, মখোয়গী মতমদা পথাপ অসি করম্না শেমখিবনো খঙদোকপা য়াই। মখোয়গী ৱারোলগী মতুং ইন্না ঐখোয়না পথাপ শেমগদবা নত্তে, মদুনা ঐখোয়দা অহোংবা করম্না পুরক্কনি হায়বা তাকপীগদবনি। ঐহাক্না নীংতম্বগী অমৃত মহোৎসবকী মতমদা পাম্বদি, অদোম্না জিলা অদুদা অহানবা ওইনা দিস্ত্রিক্ত কল্লেক্তর ওইখিবা মীওইবু অমুক্তা উন্ননবা অমুক্তা শীনবনি। জিলাদুগী মতাংদা অদোমদা অনৌবা এক্সপেরিএন্স অমা ফংগনি। অদুগা, রাজ্যদুগী চীফ সেক্রেতরী ওইনা থবক পুরম্বা মীওইশিংবসু রাজ্যদুগী মুখ্য মন্ত্রীনা অমুক্কা কৌগদবনি। লৈবাক্কী প্রধান মন্ত্রীনা মমাংদা কেবিনেত সেক্রেতরী ওইরম্বা পুম্নমক কৌগদবনি। লৈবাক্কী নীংতম্বগী অমৃত মহোৎসবকী মতমসিদা ভারতপু তুংলমচত্তা খোঙদানবগীদমক্তা সরদার পতেলনা পীরম্লিবা খুদোল অসিগী তুংলমচত্তা পাউজেল শন্দোকপগী থৌওংশিং ঐখোয়গী সিভিল সর্ভেন্তশিংনা পাংথোকপসু য়াইনা। অদুগা, ঙসি হিংলিবা মখোয়গী মরক্তগী লৈবাকপু ঙসিগী থাক অসিদা য়ৌহন্নবা থৌদাং কয়া পাংলম্বসু য়াই। মখোয়বু নীংশিংদুনা ইকায় খুম্নগদবনি। মসিসু নীংতম্বগী অমৃতকী মতমসিদা সিভিল সর্ভিসপু মপুং ওইনা ইকায় খুম্নবগী থৌওং অমা ওইবা য়াই। মখোয়বু ইকায় খুম্নবা উত্তুনা অনৌবা ৱাখল্লোন অমগা লোয়ননা ঐখোয়না তুংলমচত্তা খোঙদাবা য়াই অমসুং ঐখোয়না মাইকৈ অসিদা হোৎনবা য়াই।
মরুপশিং,
অমৃত কাল হায়বসিদি মমাংগী মতমগী হরাওবা ফোংদোকপা নত্ত্রগা থাগৎপা খক্তা নত্তে। ঐখোয়না চহি ৭০দগী ৭৫দা, ৬০দগী ৭০ ফাওবসি চাং নাইনা পাংথোকপগুম চৎলমগনি হায়না ঐহাক্না খল্লি। চহি ৭৫দগী ১০০ ফাওবগী খোঙচৎ অসিনা চাং নাইনা পাংথোকপা থৌওং অমখক ওইবা য়ারোই । হৌজিক্কী অমৃতকী মতম অসি অহোংবা পুরকপা মতম অমা ওইহনগদবনি। মসিগী চহি ২৫গী মতমসিদি য়ুনিৎ অমগুম্না য়েংগদবনি। মচেৎ ওইনা য়েংগদবসু নত্তে, ১০০দা ওইগদবা ভারত হায়বা মিৎয়েং য়েংগদবনি। মসিদা ভারতকী করি থাক ওইগনি য়েংগদবা নত্তে, ঐহাক্কী জিলা অসিনা চহি ২৫গী মতুংদা করি ফিভমদা লৈগনি হায়বা য়েংগদবনি। ঐহাক্না জিলা অসিবু মথংগী চহি ২৫দা করম্বা ফিভমদা লৈহনবা পাম্মি হায়বসি খন্দুনা য়ারবদি, ইশাগী ওফিস্তা চেদা ইদুনা থেৎহন্নীংই। মসিনা অদোমদা অনৌবা ইথিল অমা পীগনি। অমুক্তা য়েংবীয়ু। মলতিপ্লাইয়র এক্তিবিতী কয়াগা লোয়ননা ঐখোয়না জিলা অসিবু অৱাংবা থাক্তা পুখৎকদবনি অদুগা কেন্দ্র সরকারসু ইশাগীনি খনগদবনি। ভারতনা কদাইদা য়ৌগনি, রাজ্যনা কদাইদা য়ৌগনি, ঐখোয়না চহি ৭৫সিদা পান্দমশিং অসি পুদুনা লাক্লিবনি। ১০০দা ওইগদবা ভারত, জিলাশিংবু ঐখোয়না চহি ২৫দা কদাই ফাওবদা পুখৎকনি। ভারত্তা ঐহাক্কী জিলানা খ্বাইদগী অথোইবা ওইহনগনি। ঐহাক্কী জিলানা শোত্থবা হীরম অমত্তা লৈহল্লোই। খুদোংচাদবা অমসুং অরুবা কয়া ওইরবসু, ঐহাক্না শোইদনা পাংথোক্কনি। মসিগী অপাম্বা, ইথিল, ৱারেপ অমসুং মসিবু মঙফাওনহন্নবগীদমক্তা ঐখোয়না মতম পুম্বদা হোৎনদুনা চৎলবদি, সিভিল সর্ভিস অসি ঐখোয় ময়ামগী অনৌবা ইথিল অমা ওইরগনি।
মরুপশিং,
ভারতমচা খুদিংনা অদোমদা থাজবা অমগা লোয়ননা য়েংলিবা অসিবু অদোম্না মনিং থুংহন্নবগীদমক্তা অমসুং মদুদা অৱাৎপা অমত্তা লৈহন্দনবা অদোম্না সর্দার বল্লবভাই পতেলজীনা ঐখোয়দা পীবিরম্বা ইথিল, তাকপীরম্বা ৱাফম অমসুং অখন্নবা ৱারেপ অমগীদমক্তা ঐখোয়বু পুক্নিং থৌগৎপরীমবা অদু ঐখোয়না অমুক্কা হন্না পাংথোকপা তাবনি। ঐখোয়না ইশাবু মদুগী মতিক চানবা শেমগৎপা তাবনি অমসুং মসিগা লোয়ননা ঐখোয়গী খোঙথাং থাংবা হৌবা তাবনি। ঐখোয় অসি গনতন্ত্রগী পথাপ অমদা হিংলিবনি অমসুং ঐখোয়গী মাঙদা পান্দম অহুম ময়েক শেংনা থমগদবনি। মসিদা ঐখোয়না য়াশিন্নবা অমত্তা পুরকপা য়াদে অমসুং পান্দম অসিসু অহুমদগী হেনবা য়াদে হায়বসু তঙাই ফদে। অহানবা পান্দম, ঐখোয়না লৈবাক্কী পথাপ চলায়বদা চাদিং কয়া তৌই। ঐখোয়না ফংলিবা থাক অমসুং ইকায় খুম্নবা অসি কনাগীদমক্তনো? মসি করিগীদমক্তনো? হোৎনরিবা অসি করি ৱাফম লৈবগীনো? অদুনা, ঐহাক্না হায়জনীংবদি, ঐখোয়গী অহানবা পান্দম অসিদি লৈবাক্কী মীচম মীয়ামগী পুন্সিদা অহোংবা লাকহনবনি। মখোয়গী পুন্সি অসি লায়গদবনি অমসুং মখোয়না অসুম্না নুংঙাইনা লৈরে হায়বসু মশানা খঙজগদবনি। লৈবাক্কী মীচম মীয়ামগী পুন্সি মহিং নুংঙাইহন্নবগীদমক্তা সরকারনা পীরিবা তেংবাংশিং ফংনবা হোৎনবদা মখোয়দা অৱাবা নংহল্লোইদবনি। মখোয়না হায়রিবশিং অসি মপুং ফানা ফংহনগদবনি। পান্দম অসি ঐখোয়গী মাঙদা মতম পুম্বদা লৈগদবনি। লৈবাক্কী মীচম মীয়ামগী মঙলানবু ৱারেপ্তা ওন্থোকহন্নবা ঐখোয়না হোৎনগদবনি। মখোয়গী মঙলানবু ৱারেপ ওইনা ওন্থোকপগী খোঙচৎ মপুং ফানবা অফবা অকোয়বগী ফিভম অমা লৈহনবা হায়বসিনা পথাপকী থৌদাংনি। অমসুং মসিগী লুচিং অসি ঐখোয় খুদিংগী নাক্তা লৈরি। অদুগা মখোয়গী ৱারেপশিংবু মপুং ফানা মঙফাওনবগী খোঙচৎ অসিদা মখোয়গী মঙলান অসি পন্দুনা লৈহন্দনবা ঐখোয়না হোৎনগদবনি। তঙাই ফদবা মিৎকুপ খুদিংদা ঐখোয়না মখোয়গী মরুপ অমা ওইনা মখুৎ শমদুনা তাকপী তম্বীদুনা পুবীগদবনি। পুন্সি মহিং লাইহন্নবগীদমক্তা তৌফম থোকপা খুদিংমক ঐখোয়না পাংথোক্কদবনি। ঐহাক্না অনিশুবা পান্দমগী মতাংদা হায়বা মতমদা গ্লোবেলাইজেসন হায়বা ৱাহৈ অসি পঞ্জনীংই। ঐখোয়না ৱাহৈ অসি মমাংগী দিকেদ কয়াদগী তাদুনা লাক্লে। ভারতনা মসিগী মতাংদা করিগুম্বা মতাংদা লাপ্না য়েংলম্বসু য়াই। হৌজিক্তি, ফিভম অসি হোংলে। ঙসিদি, ভারতকী মফম হোংলক্লে অমসুং লৈবাক অসিদা ঐখোয়না করিগুম্বা অমা পাংথোকপা মতমদা মালেমগী হীরম কয়াগা মরী লৈনহন্দুনা পাংথোকপা হায়বসি মতমগী অপাম্বা ওইরে। ভারতনা মালেমগী খ্বাইদগী মকোক থোংবা মফমদা করম্না য়ৌগনি? ঐখোয়না মালেমগী থাক্তা থোক্লিবা থৌওংশিংবু খঙনবা হোৎনদ্রবদি, ঐখোয়গী পাংথোকফম থোকপা অমসুং মিৎয়েং চঙফম থোকপশিং খঙবদা ৱানা থোক্কনি। ঐখোয়না চৎকদৌরিবা অসি কদাইদনো, করম্বা মকোক থোংবা মফমদা য়ৌগদৌরিবনো, ঐখোয়গী মিৎয়েং কদাইদা লৈগদৌরিবনো, ঐখোয়না করম্বা হীরমদা মীথোই মীহেনগদৌরিবনো, ময়াম অসি ঐখোয়না শকখঙদুনা, নীংথিনা খঙলবা মতুংদা মখা তানা খোঙদাগদবনি। ঐখোয়গী স্কিম, ঐখোয়গী লৈঙাক্কী মওং অসি ৱারেপ অসিগী মতুং ইন্না শেমগদবনি। হোৎনরিবশিং অসিদা অনৌবা থৌওং য়াওহনবা, মতমগা চুনহনবা হায়বসিসু ঐখোয়না হোৎনগদবনি। ঐখোয়না মমাংগী চহি-চাগী পথাপ শিজিন্নদুনা ঙসিগী শিংনবশিংগা ঐখোয়না মাইয়োক্নবা ঙম্লোই। ঐখোয়গী কাঙলোন, চৎনবী কয়া শেমদোকপদা মমাংগী মতমদা চহি ৩০-৪০ চংলম্বা য়াই, অদুবু, হৌজিক্তি ঐখোয়না তুংদা-মাঙদা য়েংদুনা মতমগী মতুং ইন্না চৎকদবনি। মসি ঐহাক্কী ৱাখল্লোন্নি। ঐহাক্না অহুমশুবা পান্দম ওইনা হায়গদৌরিবা অসিদি ঐহাক্না মতম কয়াদগী হঞ্জিন-হঞ্জিন্না হায়দুনা লাক্লবা ৱাফম অমনি। সিবিল সর্ভিসকী খ্বাইদগী চাউবা মথৌ অসিদি ঐখোয়গী পান্দম্বু কৈদৌনুংদা মাঙহন্দবনি। মখোয়না পথাপ অমগী মনুংদা লৈরবসু, ফম অমা পায়রবসু, পথাপ অদুদা ঐখোয়গী খ্বাইদগী চাউরবা থৌদাং লৈরি। মদুদি, লৈবাক্কী অপুনবা অমসুং অমত্তগী ওইবগী মতৌনি। মসিদা ঐখোয়না য়াশিন্নবা অমত্তা পুরকপা য়াদে। ঐখোয়না লোকেলগী থাক্তা ৱারেপ লৌবা তারবা। ৱারেপ অদুনা মীয়ামগী য়াম্না কান্নবা কয়া ওইরবসু, মীয়াম্না থাগৎনগদবা ৱারেপ ওইরবসু, পুক্নিং শুমহৎপা মতৌ কয়া চেল্লবসু, ঐখোয়না করিগুম্বা অমদি খন্থবা চুম্মি। ঐহাক্না ঐহাক্কী পীক্লবা খুঙ্গং অসিদা পায়খৎকে খল্লিবা থবক অসিনা লৈবাক্কী অমত্তা ওইবগী মতৌদা অয়েৎপা পীবরা পীদবরা হায়না অমুক্তংদি খন্থগদবনি। ঐহাক্না নুংশিনদবা পুরকপা য়াবগী থবক্তি হৌদোকপা নত্তেকো হায়বা খন্থগদবনি। ঙসিদি নুংঙাইরম্বা য়াই। পুক্নিং লুপ্লম্বা য়াই। অদুবু ঐখোয়না শ্রেয়স তৌগদবনি। মহাত্মা গান্ধীনা শ্রেয় অমসুং প্রেয়গী ৱারোল মতম পুম্বদা থম্লম্মি। ঐখোয়না মসিদা খনথগদবনি। ফত্তবা ৱাখল্লোন খুদিংমক থাদোক্তুনা, ঐখোয়না ঐখোয়গী ৱারেপ্না লৈবাকপু অমত্তা ওইনা থম্বগী ইথিলগা মরী লৈনহনগদবনি হায়বসি ঐখোয়না খঙগদবনি। মহাক্না অকায়বা থোকহন্দে হায়বখক্তনা য়াদে। ঐখোয়না অমত্তা ওইবগী ৱাখল্লোনবু মতম পুম্বদা শৌগৎকদবনি। থৌওং অসি চারোন-শুরোন খুদিংগী পাংথোক্কদবনি। ঐহাক্না মসি হান্নসু হায়খ্রে, হৌজিকসু হায়রি অমসুং তুংদসু অদুমক হায়খিগনি। ঐখোয়না ভারতনা হান্না হায়বা ৱাখল্লোন অমা মতম পুম্বদা লৈগদবনি। লৈবাক্না হান্না, ঐহাক্কী লৈবাক্না খ্বাইদগী হেল্লি খনগদবনি। ঐখোয়না কদাইদা য়ৌবা পাম্মি? গনতন্ত্রা অমগী লৈঙাকপগী পথাপ অসিবু রাজনিতীগী তোঙানবা ৱাখল্লোন কয়ানা চুমহনবা য়াই। মসি গনতন্ত্রদা তঙাই ফদবা অমসু ওই। অদুবু ঐখোয়গী লৈঙাকপগী ৱাখল্লোনগী ময়োলদা লৈবাক্কী অমত্তা ওইবা অমসুং অপুনবা শক্তমবু ঙাক শেনবগী থৌওংদি লেপ্তনা চত্থগদবনি।
মরুপশিং,
ঐখোয়না জিলাগী থাক্তা, রাজ্যগী থাক্তা নত্ত্রগা লৈবাক্কী থাক্তা পায়খৎলি। মসিগী সর্ক্যুলর থোক্কদরা? নেস্নেল এজুকেসন পোলিসী অসিদগী করম-করম্বা হীরম অসি ঐহাক্কী জিলাগীদমক্তা পায়খৎকদবনো য়েংগদরা? মসিদগী করম্বা হীরম চৎনহনগদবনো খনগদরা? ওলিম্পিক্সকী মতুংদা ভারত্তা শান্ন-খোৎনবগী মতাংদা পুক্নিং য়াম্না হেন্না চঙনরক্লি। মসিগীদমক্তসু, জিলাগী থাক্তা ইন্সতিত্যুস্নেলাইজ তৌদুনা ঐহাক্কী জিলাদগী শান্নরোই পুথোকপগী থৌওংদা কনানা লুচিংগনি? শান্ন-খোৎনবগী বিভাগ খক্তনা তৌগদরা নত্ত্রগা অপুনবা তীম্না হোৎনদুনা তৌগদরা? অদুগা হৌজিক ঐহাক্না দিজিতেল ইন্দিয়াগী ৱারী শারি, অদুগা ঐহাক্কী জিলাদসু তীম শেমদুনা দিজিতেল ইন্দিয়াগা মরী লৈনবা থবক পায়খৎপা য়াগদরা খল্লিবনি। মীয়াম্বু লমজিংনবা ঙসি করিগুম্বা অমা তৌদবা য়াদে হায়বা করিসু লৈতে। ঙসি কোফী তেবল বুক অনি ফোঙলিবা অসিসু ঐখোয়না কাওগদবা নত্তে। মসিগী কোফী তেবল বুক অসি হার্দকোপী নত্তে। ই-কোপীনি। ঐহাকসু ঐহাক্কী জিলাদগী মসিগুম্বা ই-কোপীগী শিংনবশিংদগী মপান থোক্লকপা ঙমগদরা? নত্ত্রবদি, অথা-থাবা লাইরিক নমগনি অদুগা তুংদা মদুবু লৈবীনবা কনামত্তা লৈরোই। ঙসি, ঐখোয়না ই-কোপী পুথোকপা উবসিদা মীয়াম্না মতৌ তম্নদুনা ই-কোপী পুথোকপগী হৈনবী লৈরক্কনি। মসিনা হায়বদি, অসিবু থৌওংবু শন্দোকপগী থৌদাং অসি ঐখোয়গীনি হায়বা হায়নদ্রগসু য়াহনসি। ঐহাক্না হায়নীংবগী ৱাহন্থোক্তি, জিলাবু লমজিংনবা পথাপ লৈতবা য়াদে হায়বসি মরু ওইবা নত্তে, পোৎলম খুদিংমক ফংদুনা লৈরি। জিলা অমগী মীয়াম্না অমত্তা ওইনা থোক্লক্তুনা লেপ্লরবদি, অপাম্বা শোইদনা ফংগনি অমসুং মখা তারকপা ওইনা, অতোপ্পা থৌওংশিংদসু অফবা শাফু শোইদনা ফংগনি।
মরুপশিং,
ভারতকী নীংথিরবা সংস্কৃতীগী মশক থোকপা মগুন অমা লৈ। ঐহাক্না ৱাফম অসি চাউরবা থৌদাং অমগা লোয়ননা হায়রিবনি। ঐখোয়গী লৈবাক অসি রাজ্যগী পথাপশিংনা শেম্বনি। ঐখোয়গী লৈবাক অসি নিংথৌগী সিংহাসন্দগী চলাইবা নত্তে। মসিনা লৈবাক শেম্বসু নত্তে। ঐখোয়গী লৈবাক্কী ওইনা চহি লিশিং কয়াদগী হৌনা চৎনরক্লবা নাৎ অমা লৈজরি। মীচম মীয়ামগী পাঙ্গলবু মাংদা পুখত্তুনা চৎপা হায়বসিনা ঐখোয়গী চৎনবী ওইদুয়া লাক্লি। অদুগা, ঙসি ঐখোয়না ফংলিবা মায় পাকপা খুদিংমক মীয়াম পুন্না হোৎনমিন্নবনা মরম ওইরগনি। মীয়াম পুন্দুনা হোৎনমিন্নবনা মরম ওইরগা লৈবাক অসিনা ঙসি লৈরিবা থাক অসিদা য়ৌরিবনি। চারোন-শুরোন মথং-মথংগী কত্থোকপা কয়াদগী মতমগী মতুং ইন্না লৈবা তঙাই ফদবশিং পীদুনা লাক্লি, অনৌবা অহোংববু য়াজদুনা অমসুং চৎনদ্রবা চৎনবীবু হুন্দোক্লমদুনা অহিংবা খুন্নাই অমগুম্না ঐখোয়না হৌজিক হিংলিবনি।ঐখোয়দি মিৎ-না উইশিল্লগা চৎনবীদা থাজবা মীওইশিংনি। মতমগা চান্ননা হোংবা মীওইনি।
মরূপশিং,
করিগুমবা ঐখোয় লৈরমদ্রবদি মখোয় মাঙদা চঙশিনবা ঙম্লমবসু য়াই, অদু ওইরবদি ঐখোয়সু করিগুমবদা লাপ্না লৈরগা, খুবাক খুদুনা পুক্নিং থৌগৎলগা মালেমদা অহোংবা পুরকপা ঙম্লমগনি হায়না খল্লমবসু য়াই। ঙসি ঐখোয় স্তার্ত-অপকী লমদা চাউথোকচবা ঙম্লে, ২০২২গী অহানবা ক্বার্তর হন্দক্তা লোইরক্কদৌরে, ২০২২গী অহানবা ক্বার্তরগী থা অহুমগী মতমসিদা ঐগী লৈবাকসিগী নহাশিংনা স্তার্ত-অপকী তাইবংদা য়ুনিকোর্ন ১৪গী মফম কনখিবা অসি অচৌবা মায় পাকপা অমনি মরূপশিং। শুপ্নতগী থা অহুমগী মনুংদা য়ুনিকোর্ন ১৪ থোরকপসিনা ইরৈবাকসিগী নহাশিংনা অদুগুমবা অৱাংবা থাক্তা য়ৌবা ঙম্লিবনি। মসিদা ঐখোয়গী করি থৌদাং করি লৈ? তিয়র-২ ময়োল্লম অমগী কাচিন অমদা থবক তৌরমবা ঐখোয়গী দিস্ত্রিক্তকী নহা অমা করিগুমবদসু ঐখোয়না করিমত্তা খঙহৌদনা পাউ-চেদা য়াওরক্লবা মতমদা মহাক্তি মসিগী থাকসি য়ৌরম্লবোইরে হায়না খনবসু য়াওই। মসিনা তাকপদি লৈঙাক্লোনগী মথক্তা খুন্নাইগী ওইবা থৌদাং চাউনা য়াওরি হায়বসিনি। ঐ মহাক্কীদমক অফবা ইথিল ওইদবরা? ঐনা মহাকপু পুক্নিং থৌগৎখিবরা নৎত্রগা থৌগৎখিদবরা? ঐনা মহাপু শকখঙখিবরা নৎত্রগা শকখঙখিদবরা। করিগুমবদসু নহাক্না তৌরিবদুদি ফরে অদুবু হান্না ফংখিদ্রিদি করিগীনো হায়না হংবা য়াওবরা? লৈঙাক্কী মনাক্তা করিগীদমক লাকখিদ্রিবনো? লাক্ত্রবদি অদোমগী মতমসু মাঙহনদ্রিবনি, অদুবু অদোমদা কান্নবা য়াম্না পীরি, অদোম্না মহাকপু থাগৎপিয়ু।
মরূপশিং,
ঐনা পোৎশক অনিখক পনখি, অদুবু অসিগুম্বা পোৎশক কয়ামরুম লৈরি, লৌউ-শিংউগী লমদসু ঐখোয়গী লৈবাকসিগী লৌমীশিংনা মতমগী অওনবা মায়কৈদা চঙশিনবা ঐনা উবা ফংই। মখোয়গী মশিং য়াম্লমদবদি য়াই। ঐগী ওইবা মীৎয়েঙদদি, ঐগী মীৎয়েঙদদি মহাক মফম অমদা পন্দুনা লৈরবরা হায়বসিনি?
অদুবু মরূপশিং,
ঐখোয়না হায়রিবা থবকশিং অসি তৌরবদি চাউনা অহোংবা পুরক্কনি হায়না ঐনা খল্লি। ৱাফম অমসু ঐ হায়বা পাম্মি, শান্নবখক্তনা অয়ামবা মীওইশিংগী ৱাখল্লোনগী শরুক ওইরক্লি। য়ারেনা মরুপ, ঐখোয়বু কয়াম কুইনা লৈখিদোইনো, দিস্ত্রিক্ত অমদা চহি অনি অহুম লৈশিল্লক্লগা অমুক চৎখিগনি। মদুদগী করি ওইরকপা হায়বদুদি ঐনা কনাদসু মরাল শিদে, অদুবু থাজবা য়াবা ফীভম অমা ফংবা মতমদা পুন্সিগী সিক্যুরিতী মপুং ফানা ফংই। করিগুমবদসু অথোই অহেন তান্নবগী মমল অমত্তা লৈতে। হৌজিক্তি পুম্নমক লৈরে, অনৌবা শিংনবা কদাইদা থেংনগনি, পুন্সিদি অসুম চৎখিগনি, অঙাঙশিংসু চাউরক্কনি, মফম অমা নৎত্রগা অমদা তাঞ্জা ফংবা মশানা তাবনি, ঐখোয় করি তৌগনি? ফীভমসিদা মশানা মশাবু মীরায়রকই। ফীভমদুদি তোকখ্রো, ইশাগীদমক্তসু মীরায়রকই। মসি পুন্সি হিংবগী মওং নত্তে মরূপশিং, ইশানা ইশাবু মীরায়রোইদবনি। পুন্সিবু নুংঙাইনা মহাউ লৌদুনা হিংগদবনি অমদি করিগুম্বা খরা তৌরম্নবা মীকুপ খুদিং খন্দুনা লৈগদবনি। মদুতদা পুন্সি হিংবগী মহাউ ফংগনি। হৌখ্রবা মতমদা ঐনা করি ফংখ্রে? হৌখ্রবা মতমদা ঐনা করি পীখ্রে? অসিগুম্বা ৱাফমসি নৈনবগী হৈনবী লৈত্রগদি পুন্সি অসি তপ্না তপ্না ইশানা ইশাবু পেঞ্জরক্তবগী ফীভম লাক্কনি অমদি পুন্সি হিংবগী মহাও লৈরক্লোই মরূপশিং। ঐনা হেক হেক হায়বা ৱাফম অমদি সিতার খোংবা অমগা তাইপিস্ত অমগগী খেন্নবা উরবরা? কম্প্যুতর ওপরেতর অমনা খুৎশাশিং লেং ওত্তুনা লৈ অদুগা চহি ৪৫-৫০ শুরকপা মতমদা থেংনবদা য়াম্না ৱানা মথক্তা য়েংখৎলক্কনি। অমুক অনিরক্তি মহাক তাদবসু য়াই। য়াম্না চীং লেম্না হায়বিয়ু, সাহব করি তৌরে হায়না। মহাক তঙ্খায় শিরবা পুন্সি অমদা হিংলিবনি, পুন্সিনা পোৎলুম ওইরবনি, থবক্তি খুৎশাশিংনা তৌরিবনি। তাইপরাইতরদা খুৎশাশিং নমদুনা লৈগনি অদুগা নাকল অমদনা সিতার খোংবা অমসু খুৎশানা লেং ওত্তুনা শান্নবনি অদুবু মহাক্না চহি ৮০ শুরকপা মতমদা থেংনবদা মায়থোঙদা ৱাখল নীংথিনা খনবগী মমি তাগনি। মপুং ফাবা পুন্সিগী মমি তাগনি, মঙলান্দা হিংবা পুন্সিগী মমি তারমগনি মরূপশিং, খুৎশাশিং লেঙ ওত্তুনা অনিমক্না শান্নরিবনি, অদুবু অমনা চৎন-চৎনা শিরবনি, অমনা চৎন-চৎনা হিংলিবনি। হায়রিবা অহোংবা অসি পুন্সিগী নুংদগী হিংনবা ঐখোয়না হোৎনরবা মতমদা পুন্সিদা অহোংবা লাক্কদৌরিবনি মরূপশিং। মরম অসিনা ঐনা হায়জনিংবদি ঐগী স্ত্রীমদা লৈবাক্কী কাচিন কোয়া শিনবা থুংবদগী মীওই লাখ কয়ানা ঐগী খোঙলোয় ওইরি, মখোয়গী পুন্সিদা ৱাখল তাবগী মতৌ লৈগদবনি, মতিং লৈগদবনি, করিগুম্বা খরা তৌরম্নবগী ইথিল লৈগদবনি, মদুতদা পুন্সি হিংবগী মহাও ফংগদৌরিবনি মরূপশিং। করিগুমবদা কনাগুম্বনা ঐঙোন্দা চোকথদবরা হায়না হংই। মসিনসু ওইরমবা য়াই ঐনা চোকথবা ফাওদ্রিবা। ঐনা মীৎকুপ খুদিং হিংবা পাম্মি। মীৎকুপ খুদিং হিংদুনা অতৈসু হিংহন্নবগীদমক হিংবা পাম্মি।
মরূপশিং,
মসিগী মহৈ করি ওইগনি? মসিগী মহৈদি ঐনা মফম অমদা হেক্তা চৎলুবদা মফমদুদা লৈরম্লিবা ফীভমদুদা চঙশিল্লি। হীরমসিদদি অদোমসু ইশাবু ফীভমদুদা লুপশিনবদা হৈ-শিংলবা ঙাক্তনি। কনাগুম্বনদি মসি অফবনি হায়না খল্লমবসু য়াই অদুবু ঐগীদমক্তদি মসি পুন্সি হিংবগী মচৎ নত্তে মরূপশিং, মথৌ তাবা মফমদা ঙাক্লৌ পীবা, মথৌ তাবগী মতুং ইন্না ঙাক্লৌ ওইদুনা অওনবা পুরক্নবগী খোঙথাঙ লৌখৎপসু মরুওই। ঐখোয়না নীংলকপগা লৈঙাক্লোন্দা অহোংবা পুরকপসি ঐখোয়গী লীচৎ ওইরবরা? অপীক-অপীকপা ৱাফমশিংগীদমক কম্মিসন শেমবা মথৌ তারি। চাদিং হন্থহল্লু, কম্মিসন শেম্মু। লৈঙাক্লোন্দা অহোংবা পুরকউ, কম্মিনসন শেম্মু। থা ৬কী, থা ১২গী রিপোর্ত লাক্কনি, অদুদগী রিপোর্ত য়েংনবগী কম্মিতী অমা অমুক শেমগনি। কম্মিতী অদুনা থবক পায়খৎনবগীদমক অতোপ্পা কম্মিসন অমা অমুক শেমগনি। হৌজিক ঐখোয়না তৌরিবসিদি লৈঙাক্লোন্দা অহোংবা পুরকপনি, মতমগী মতুং ইন্না অহোংবা পুরকপা মথৌ তাই। মতম অমদা লান তৌবদা শামু শীজিন্নরম্মি, শামু তোংবশিংনা শামু হুন্দোক্লম্লগা শগোল তোংখি অদুগা ঙসিদি শগোল শামু চৎনদ্রে, অতোপ্পা অমা মথৌ তারে। অসিগুম্বা অহোংবা অসি পুরকপা লায় অদুবু লানগী শাফুনা ঐখোয় অহোংবা পুরকপা মথৌ তাহল্লি। ঐখোয়বু লৈবাক্কী মাঙলান অমসুং পান্দমশিংনা ইথিল পীরি, ঐখোয়না লৈবাক্কী মঙলান অমসুং পান্দম মমুৎ তানা খঙদ্রিবফাওবা ঐখোয়না লৈঙাক্লোন্দা অহোংবা পুরকপা ঙম্লোই। লৈঙাক্লোন্দা অহোংবা পুরকপা হায়বসি কাঙলোন অমগী মখাদা পুরক্কদবনি, কাঙলোন্দি লায়হনগদবনি অমদি শীজিন্নবা য়াবা ফীভম ওইহনগদবনি। চাংয়েং অদু মায় পাক্ত্রবদি মদুবু থাদোক্লম্নবগী থৌনা লৈগদবনি। ঐনা তৌখিবা অরানবদু য়াজদুনা অনৌবা লম্বী অমদা চৎপগী থৌনা লৈগদবনি। মদুতদা অহোংবা লাক্কদবনি। অদোমসু য়েংবিয়ু আইন চা কয়া লৈরম্মি, লৈবাক মীয়ামগী পোৎলুম ওইদুনা লৈরম্মি। ঐবু অহানবা ওইনা ২০১৩দা প্রধান মন্ত্রী ফম পায়বা য়াবা মীওই অমগী শক্লোন্দা ঐগী পার্তীনা লাউথোকখি অমদি ঐনা ৱা ঙাঙবা মতমদা দিল্লীদা বিজিনেস কম্ম্যুনিতী অমনা ঐবু কৌরকখি, ২০১৪গী মীখল থা ৪-৬ ৱাৎলিবা মতম্নি। মখোয়না ঐঙোন্দা করি তৌগদগে হায়না হংখি। ঐনা নুমিৎ খুদিংগী আইন অমমম মুত্থৎকনি, অনৌবা আইন শেম্লোই হায়না হায়খি। মখোয় ঙকখি অদুগা ঐনা অহানবা চহি ৫দা আইন ১৫০০ মুত্থৎখি। মরূপশিং হায়বিয়ু, অসিগুম্বা আইনশিং পুদুনা ঐখোয় করিগী হিংগদৌরিবনো? অদুগা ঐ ঙসিসু… ঐগী ৱাখল্লোন্দা কান্নদবদা তাদুনা লৈবা আইন কয়ামরুম লৈরি হায়না ঐনা খল্লি। অদোমসু থৌরাং খরা য়াত্তুনা মখোয়শিংদু মুত্থৎপিয়ু। লৈবাকসিবু অসিগুম্বা লাংসিগী মপান্দা পুথোরকউ। অসিগুম্বা কম্প্লাইএন্সশিংসিনা মীয়ামদগী করি করিনো ময়াম অমা তান্দুনা লৈরি। ঐঙোন্দা কেবিনেত সেক্রেতরীনা হায়, অতৈদি লৈবাকসিগী মথৌনি, অদোম হীরমসিদা থৌদাং লৌবিয়ু, কম্প্লাইএন্স ময়ামসিদগী লৈবাকসিবু মনীং তমহনবিয়ু, মীয়ামবু মনীং তমহনবিয়ু। নীংতমবা চহি ৭৫ শুরবসি ফাওবা মীয়ামবু লাং অসিদা থুদুনা করিগী লৈহনগদৌরি। লোয়শঙ অমদা মীওই ৬ ফম্লমগনি, মখোয় খুদিংদা ঈ-পাউ লৈরমগনি, অদুবু মখোয় তোঙান্না তাল্লক্কনি, থংনবদুদগী লৌনিংদে। অসিগুম্বা ময়াম অমা মীয়ামদগী হঞ্জিন হঞ্জিন তান্দুনা লাক্লি। হৌজিক তেক্নোলোজীগী মতম্নি, ঐখোয় অসিগুম্বা ফীভম অমা করিগীদমক্তা শেম্লোইদৌরিবনো, ঐখোয় কম্প্লাইএন্সতগী, পোৎলুমশিংসিদগী লৈবাকসি করিগী মনীং তমহল্লোইদৌরিবনো?। ঐদি ঙক্লিবনি। হৌজিক ঐখোয়গী কেবিনেত সেক্রেতরীনা ৱাফম অমা পুখৎলকই, মদুদি ৱাফম খুদিংদা জেল চঙবগী অকিবা মীয়ামদা লৈরি, ঐনা আইন অমা থেংনৈ মদুদি ফেক্তরী অমগী তোইলেৎ থা ৬ খুদিংগী শুনু হাইদ্রবদি অদোম জেল য়ৌবা য়াই। হৌজিক হায়বিয়ু, ঐখোয় করমবা মখলগী লৈবাক পাম্বগে? হৌজিক অসিগুম্বা ৱাফম ময়ামসিদগী নীংতমবা পাম্মি। হৌজিক্তি মসি অপনবা লৈতবা থৌওং ওইহনগদবনি, সর্কুলর থোকপগী মথৌ তাহল্লোইদবনি। করিগুম্বা অদোমগী ৱাখলদা স্তেত লৈঙাক্কী থৌদাংনি খল্লগদি স্তেত লৈঙাক্তা হায়বিয়ু, ভারত লৈঙাক্কী থৌদাংনি খল্লগনা মখোয়দা হায়বিয়ু। চিংনবা লৈবিগনু ইচিল ইনাওশিং। মীয়ামবু অসিগুম্বা পোৎলুম অসিদগী নীং তমবা ফংহল্লিমখৈ ঐখোয়গী মীয়াম নুংঙাইনা লৈগদৌরিবনি। মথৌনা লৈনা নুংঙাই য়াইফরক্কদৌরিবনি। ঐগী ৱাখলদা খঙজবদি, অচৌবা উগী মখাদা ফনা ফজবা লৈ থারবসু উজাউদুগী মরুমদা লৈদু ফুগায়না শাৎপা ঙম্লোই হায়বসিনি। হায়রিবা পাম্বীদু করিগুম্বা অহাংবা মফমদা হুন্দোক্লম্লবদি মখোয় মথৌনা অমগা লোয়ননা চাউখৎলকপা পামগনি, মখোয়বু পোৎলুম অসিগী মপান্দা পুথোকপিগদবনি।
মরূপশিং,
লৈরম্লিবা ফীভম অদুদা চুশিন্ননবা চৎলু, য়ান-য়ানবা চৎলু, মতম লেনখিনবা হোৎনৌ হায়বসি হেক হেক তোয়না উবা ৱাফম অমনি। হৌখিবা চহি ৭০সিদা মসিগী মতাঙদা নৈনরবদি অদোম ৱাফম অমা শোয়দনা উবা ফংগনি। করিগুমবা লাংফম অমা লাকপদা, মহৌশাগী লাংফম অমা লাকপদা অখন্নবা মওংগী শাফু অমা থোরকই অমদি ঐখোয়না অহোংবা পুরকই, কোরোনা লাকপদা মালেম পুমবগী অহোংবা ঐখোয়না ইশাগী কান্নগদবা মওংদা পুরকখি। অদুবু মদু অফবা ফীভম ওইবরা? অচৌবা শাফু অমা লাক্লবা মতমদা ঐখোয় অহোংবা পুরকখিবনি, মসিবু হৌনরিবরা? ঐখোয় ইশাবু করিগী খুৎলায় মতিক চানা পায়গদুনা লাংফমগী মতমদা লম্বী থিখি… ঐখোয় খুদোংচাদবনা থল্লবা মতম অমা লৈরম্মি, মদুনা মরম ওইরগা ঐখোয়গী চৎন-কাঙলোন কয়া শেমখিবা, ময়ামদুগী মরক্তা কমদৌনা হিংগদগে হায়বদু থোরকখি। অদুগা হৌজিক খুদোংচাদবা ফীভমদুদগী মপান্দা থোরক্লবদা আইনসু খুদোংচাদবা ময়ামদুদগী মপান্দা পুথোকপিরকউ, মরাং কায়বা ফীভম পুরক্নবগীদমক ঐখোয় ৱাখল খনবা মথৌ তাই। করিগুম্বা ঐখোয় মরাং কায়বা ফীভম পুরক্নবা ৱাখল খন্দ্রগদি, করিগুমবা লৌউ-শিংউগী লমদা খুমাঙ চাউশিল্লম্লগদি, করিগুমবা ফুদ প্রোসেসিংগী ফীভম হান্ননা শেম্লম্লগদি ঙসি লৌমীশিংদা পোৎলুম ওইরিবা ময়ামসি লৈরমদবসু য়াই। মসিনা মরম ওইরগা লাংফম মরক্তা লম্বী থিনবগী থৌওংদি লৈঙাক অসিনা তমহৌরে, অদুবু মতম পুমবগী ওইবা ফীভম শেমগৎনবগীদমক ঐখোয়দা লৈরিবা খুদোংচাদবশিং কমদৌনা কোকহনগনি, মদুগী পাম্বৈ কমদৌনা পুথোক্কনি হায়বা ৱাফমসি মীত্তা উবা মথৌ তাই। মতৌ অসুম্না ঐখোয়না শিংনবশিংগী তুংদা পাম্বৈ লৈতনা ইন্নদুনা লৈবসি অফবা নত্তে। ঐখোয় শিংনবশিং থেংনবা তাই, তেক্নোলোজীনা মালেমদা অহোংবা পুরক্লিবসিদা লৈঙাক্লোন্দা লাক্কদবা শিংনবশিংসু ঐখোয় খঙবা মথৌ তাই। ঐখোয় ইশানা ইশাবু মদুগীদমক শেম শাবা তাই। মরম অসিনা ঐনা পামবদি লৈঙাক্লোন্দা অহোংবা পুরকপসি ঐখোয়গী থৌদাং ওইহনগদবনি হায়বসিনি। লেপ্পা নাইদনা হোৎনবা তাই অমদি ঐখোয় থবক্তগী পোত্থারবা মতুংদা ঐগী মতমদা ঐনা লৈঙাক্লোন্দা করি করি অহোংবা পুরক্লম্লবগে হায়বা ৱাখলসি খনবা মথৌ তাই। লাক্কদৌরিবা চহি ২৫-৩০ ফাওবদা লৈবাক্কী কান্নগদবা ফীভম অমা শেমগৎপা মথৌ তাই। অসিগুম্বা অহোংবশিং অসি পুরক্লবদি অফবা মায়কৈদা অওনবা লাক্কনি।
মরূপশিং,
হৌখিবা চহি ৮সিদা লৈবাকসিদা অচৌবা থবক কয়া পায়খৎখ্রে। মখোয়শিংদুগী মরক্তা কয়া অমদি নুংগী ওইবা লোনচত্তা অহোংবা পুরকপা থৌরাং ওইখি। মদু অরুবা থবক্নি অমদি রাজনেতাশিংদি মসিদা খুৎ থানবগী থৌনা লৈতে। অদুবু ঐদি রাজনিতিদগী য়াম্না লাপ্না লৈ মরূপশিং, মীয়ামগী লৈঙাক্তা ফীভম অমা লৈ, অদুবু ঐ লৈঙাকপগী ফীভমদা লাকপা মথৌ তাখি, মদুনা তোঙানবা ৱাফম অমনি। ঐগী ৱাখল্লোন্দি রাজনিতীগী ৱাখল্লোন নত্তে। ঐগী মীয়ামগী থৌশিলগা লোয়নদুনা লৈবা মীওই অমনি। মীচম মীয়ামগী পুন্সিগা লোয়নদুনা লৈবা মীওই অমনি।
মরূপশিং,
লমচৎ শাজত্তা অহোংবা পুরক্নবগী ঐনা হোৎনরিবা, খুন্নাইগী তঙাই ফদবা ৱাফমশিংদা অওনবা পুরক্নবগী হোৎনরিবা অসি মীচম মীয়ামগী পুন্সিদা অহোংবা পুরক্নবগী ঐগী মঙলান-পান্দমগী শরুক অমনি অদুগা ঐনা খুন্নাইগী ৱাফম হৌদোরকপদা, লৈঙাক চুপ্লি পায়রিবা মীওইশিংসু তোঙান্না থমবা নত্তে, মখোয় অতোপ্পা গ্রহদগী লাকপা নত্তে, মখোয়সু খুন্নাইসিগী শরুক্নি। পুরকপা পাম্লিবা অওনবগী ৱাফম পুথোরকপদা, করিগুম্বদা ওফিসর অমনা লুহোংবগী কার্দ থিল্লকপদা ঐগী লোনচৎ অদু থাদোকপা ঙমদে অমদি ঐগী ইনাক্তা লাকপদা অতাঙবা কার্দ পুরক্কনু য়াম্না হোঙবা কার্দ পুরকউ হেক হেক হায়। অদুবু মদুদা প্লাস্তিক্কী মনুং মপান ফাওনা উবা মখুম পানবা উবদা অদোম হৌজিকসু সিঙ্গল য়ুজ প্লাস্তিক শীজিন্নরিবরা হায়না হেক হেক হংই। মতমদুদা মখোয় ইকায়বা ফাওই। ঐনা হায়নিংলিবদি, ঐখোয়না সিঙ্গল য়ুজ প্লাস্তিক শীজিন্নদনবা হায়রগা ঐনা লৈরিবা, ঐনা থবক তৌরিবা মফমসিদা, ঐগী পুন্সিদা অওনবা পুরক্লিবরা হায়বা ৱাহংসিনি। ঐনা অপীক-অপীকপা ৱাফমশিংদা খুৎ থারিবসিগী মরমদি ঐখোয়না অচৌবা ৱাফমশিংদা উংদুনা লৈরিঙৈদা অসিগুম্বা অপীক-অপীকপা ৱাফমশিংবু নাথৈদুনা হেক হেক থম্লম্মি। অসুম্না অপীক-অপীকপা ৱাফমশিং নাথৈদুনা লাকপনা মখা থাবা মীওইশিংগী মফমদসু ফক্লাং অমা খারকই মরূপশিং, ঐদি অদুগুম্বা ফক্লাংশিং অদু থুগাইবা পাম্মি। লু-নানবগী থৌরাংসিদা নুমিৎ ১৫ খুদিংগী দিপার্তমেন্তা করি তৌরিবগে, লু-নানবগী থবক পায়খৎলিবরা হায়না হেক হেক য়েংনবা ঐনা হোৎনৈ। চহি অনি, অহুম, মঙা হৌখ্রে, হৌজিক্তি ঐখোয়গী দিপার্তমেন্ততা অদুগুম্বা ফীভমদু মশানা লৈজফম থোক্তবরা? করিগুম্বা অদুগুম্বা ফীভমদু থমবা ঙমদ্রগদি লৈবাক্কী মীচম মীয়ামদা মখোয়না মখোয়না থাজবা থম্লিবদু কা হেনমল্লোইদরা। মরম অসিনা ঐনা হায়নিংবদি মরূপশিং ঐখোয়না অসিগুম্বা ফীভম অসি য়াজগদবনি। হৌজিক ঐখোয়না দিজিতেল ইন্দিয়াগী ৱারী শানসি, ফিনতেক অমগী মরমদা নৈনসি, ভারতনা ফিনতেক্তা পুরক্লিবা খোঙজেল, দিজিতেল পেমেন্তকী লমদা লৌখৎলিবা খোঙথাঙ অসিনা, হৌজিক্তি কাসিদগী নহা অমনা মনা ফংবদা ঐখোয়গী ওফিসরনা খুবাক খুনিংবা ফাওরি, মরমদি মহাক দিজিতেল পেমেন্তকী থবক অমা তৌরি অমদি ঐখোয়না মদুবু ফোতো ওইনা উবদা নুংঙাইবা ফাওই। অদুবু ঐগী বাবুদি দিজিতেল পেমেন্ত তৌদে, করিগুম্বা ঐগী সিস্তেমসিদা লৈবা মীওইনা থবক অদু তৌদ্রবদি ঐনা মসিবু মীয়ামগী ইহৌ ওইহনবদা অপনবা পীরিবনি। সিভিল সর্ভিস দেদা অসিগুম্বা ৱারী শাফম থোকপরা নৎত্রগা থোক্তবরা হায়বসিদা নৈনবা য়াই, অদোমদি নুমিৎ নিনি ফম্মিন্নগদৌরিবনি অদুনা ঐগী মরমদা ঙাঙনবা য়াবা ঙাঙনগদৌরিবনি হায়বা ঐ খঙই। অদুম ওইনমক মরূপশিং, ঐখোয়না অফবনি খনবা, খুন্নাইদা তৌহন্নিংবা থবকশিং অদু ঐখোয় ইশাদগী হৌনবা ঐখোয়না হোৎনফম থোকই হায়না ঐনা হায়নিংই। করিগুম্বা ঐখোয়না হায়রিবা ৱাফমশিং অসিদা হোৎনরবদি ঐখোয়না য়াম্না চাউনা অওনবা পুরকপা ঙমগনি, ঐখোয় হোৎনসি। হৌজিক অমুক জি.ই.এম. পোর্তেলগী মতাঙদা ঐখোয়গী দিপার্তমেন্তপু জি.ই.এম. পোর্তেলদা ১০০% কমদৌনা পুশিনগদগে হায়বসিদা হঞ্জিন-হঞ্জিন সর্কুলর থোকখিগদ্রা? মপাঙ্গল কনবা থৌরাং অমা শেম্লে মরূপশিং, ঐখোয়গী য়ু.পি.আই. মালেম্না থাগৎনরক্লি। ঐগী মোবাইল ফোন্দা য়ু.পি.আই.গী খুদোংচাবা লৈরবরা? ঐ য়ু.পি.আই.গী হৈনবী লৈরবরা? ঐগী ইমুংগী মীশিংদসু হৈনবী অসি লৈরবরা? ঐখোয়গী খুত্তা য়াম্না মপাঙ্গল কল্লবা খুৎলায় অমা লৈরে, অদুবু ঐনা য়ু.পি.আই. শীজিন্নদনা গুগলদি মপান্দগীনি হায়রগদি মরূপশিং, করিগুমবা ঐখোয়গী পুক্নিংদা য়ু.পি.আই.গী থাজবা লৈরবদি ঐখোয়গী য়ু.পি.আই.সু গুগলদগী হেন্না খুমাঙ চাওশিনবা ঙমগনি, অদুগুম্বা পাঙ্গল অদু ফংবা ঙমগনি। ফিনতেক্কী তাইবংদা মফম কনবা ঙমগনি। তেক্নোলোজীগীদমক্তা ফুল প্রুফ ফংবা ঙম্লে, ৱর্ল্দ বেঙ্কনা মসিবু থাগৎলি। মসি ঐখোয়গী সিস্তেমগী শরুক করিগী ওইহল্লোইদৌরিবনো। তুংদা শোত্থহৌরবদি তৌরক্কনি। ঐখোয়গী য়ুনিফোর্ম ফোর্স ময়ামসিদা মখোয়গী কেন্তিন্দা কম্পলসরী ওইহনখিবা ঐনা উরে। মখোয়দা দিজিতেল পেমেন্ত খক্তা লৌরি। অদুবু ঙসিসু ঐখোয়গী সেক্রেতরিএত্তা লৈরিবা কেন্তিন্দদি থৌরাং অসি লৈতে। অসিগুম্বা অহোংবা অসি ঐখোয় পুরকপা ঙম্লোইদরা? ৱাফমসি করিসু লৈতবা ওইনা উরমবদি য়াই অদুবু মরূপশিং করিগুমবা ঐখোয়না হোৎনরগদি অচৌবা থবক কয়াসু পায়খৎপা ঙমগনি অমদি ঐখোয়না খ্বাইগী মমৈদা লৈরিবা মীওইদু ফাওবা থৌরাং কয়াগী কান্নবা ফংহন্নবা লেপ্পা লৈতনা মপুং ফাবা অপনবা লৈতবা মেকানিজম অমা পুরক্নবা হোৎনফম থোকই অমদি ঐখোয়না মেকানিজম অসিবু হেক য়াম্না শীজিন্নরিমখৈ লৈবাকসিগী খ্বাইদগী মমৈদা লৈরিবা মীওইদু ফাওবা মপাঙ্গল হাপ্নবা ঐখোয়গী মিসন অদুবু মওং মরিল নাইনা মপুং ফাহনবা ঙমগনি হায়না ঐনা খল্লি।
মরূপশিং,
ঐনা অদোমগী মতম য়াম্না লৌরে, হীরম কয়াদা ঐনা অদোমগা ৱারী শানরে। অদুবু ঐনা পামবদি ঐখোয়না হায়রিবা ৱাফমশিং অসি মাঙদা পুখৎপদুনি। সিভিল সর্ভিস দে অসি ঐখোয়গী নুংদা অনৌবা থৌনা অমা থোরক্নবগী তাঞ্জা অমা ওইহনফম থোকই। অনৌবা থৌরাং য়াৎনবগী তাঞ্জা ওইহনফম থোকই। অনৌবা থৌনা অমসুং থাজবগা লোয়ননা ঐখোয়গী ইরক্তা অনৌবা মীওই কয়া য়াওরক্লিবশিংসিবু খুৎ পায়দুনা তাকপি-তম্বিয়ু। মখোয়বুসু সিস্তেম অসিগী শরুক ওইহন্নবগীদমক থাজবনা থলহনবিয়ু। ঐখোয় ইশামক মহাউ লৈবা পুন্সি অমমম হিংদুনা ঐখোয়গী খোঙলোয়শিংবু মাঙদা পুখৎমিন্নসি। হায়রিবা থাজবা অসিগা লোয়ননা ঐনা ময়াম পুম্নমক্কী মফমদা য়াইপ-পাউজেল পীজরি। হন্না হন্না থাগৎচরি!


c: text/html

text:
রোদ ত্রান্সপোর্ত অমসুং হাইৱে মন্ত্রালয়
নেস্নেল হাইৱেজ ফী প্লাজাশিংদা দিসকাউন্তশিং ফংনবা তঙাইফদনা ফাসতেগ শিজিন্নগদবনি
Posted On:
26 AUG 2020 4:02PM by PIB Imphal
তোল ফী প্লাজাশিংদা অতৈ কোমথোকপশিং নৎত্রগা অমুক হল্লকপগী দিসকাউন্ত ফংনবা ফাসতেগ শিজিন্নবা রোদ ত্রান্সপোর্ত অমসুং হাইৱেজ মিনিস্ত্রিনা তঙাইফদবা থবক ওইহল্লে। পুং ২৪গী মনুংদা অমুক হল্লকপগী দিসকাউন্ত লৌবা পাম্বশিং নৎত্রগা অতোপ্পা কোমথোকপশিং লৌনিংবশিংনা গারিদা চৎনরিবা ফাসতেগ হাপকদবনি। মসিগী মতাংদা নেস্নেল হাইৱেজ ফি(দিতরমিনেসন ওফ রেতস এন্দ কল্লেক্সন)রুলস,২০০৮ শেমদোক্নবা ২০২০গী অগস্ত ২৪দা গেজেত নোতিফিকেসন অমা(নম্বর ৫৩৪-ই) থোকখ্রে।
মসি নেস্নেল হাইৱেজশিংগী ফি প্লাজাশিংদা দিজিতেল পেমেন্তশিং শীজিন্নবা হেনগৎহন্নবা অতোপ্পা থৌরাং অমনি। অসিগুম্বা দিসকাউন্তশিং অসিগী ফি থিবা মতমদা স্মার্দ কার্দ নৎত্রগা ফাসতেগ নৎত্রগা বোর্দ য়ুনিত নৎত্রগা অতোপ্পা খুৎলায়শিং শীজিন্নগদবনি।
নিয়মশিং শেমদোকপনা মখাগী থবকশিং পাংথোকপা ঙমগনি-
১. পুং ২৪গী মনুংদা অমুক হল্লকপগী দিসকাউন্তগীদমক ফাসতেগ নৎত্রগা অতোপ্পা খুৎলায় অমসুং ওতোমেতিক শীজিন্নগনি অমসুং পাস অমা দরকার ওইদে।
২. অতোপ্পা থবকশিংগী দিসকাউন্তশিংগীদমক, তঙাইফদনা চৎনরিবা ফাসতেগ লৈগদবনি।
চৎনরিবা ফাসতেগ য়াওরিবা গারি অমনা করিগুম্বা পুং ২৪গী মনুংদা খোঙচৎ অদু হল্লক্লবদি দিসকাউন্ত ফংনবা মাংজৌননা অয়াবা লৌবা নৎত্রগা রিসিফ পায়বা দরকার ওইদে।
*****
(Release ID: 1648746)
Visitor Counter : 106
Read this release in:
Punjabi
,
Hindi
,
English
,
Urdu
,
Marathi
,
Bengali
,
Assamese
,
Odia
,
Tamil
,
Telugu
,
Malayalam

robotstxt: allowed

filter: keep


text:
ঈ পরিক্ষা তৌবগী রিপোর্ট হৌজিকফাওবা লাকত্রবসু মীওই অনিগী মশাদা নিপা ভাইরাস চঙলকপগী খুদম চাংদম উবা ফংলে। মখোয় অনিগী মনুংদা অমদি কেরলাদগী হল্লকপতা ঙাইবনা অতৈসু চীংনবা ফাওহল্লে।
হৌখিবা চয়োলদগী কেরলাগী কোঝিকোড়দা নিপা ভাইরাস শন্দোরকপা থেংনখি। কেরলাদা মহীক অসিনা মরম ওইরদুনা মীওই ১০ শিহনখ্রে। হৈরা চাবা শেকপী অমসুং ওক তগী শন্দোরকপনি হায়রিবা ভাইরাস অসিনা লৈবাক অসিগী মফম অতৈদসু শন্দোরকপা য়াবগী অকিবা লৈরি। কর্ণাটককী মীওই অনি ভাইরাস অসিনা নারে হায়না চীংনরিবা অদুগী মনুংদা অমদি চহী ২০গী নুপীমচানি। মহাক হন্দক্তা কোঝিকোড়গী পেরামব্রা হোসপিতালদা ভাইরাস অসিনা লৈখিদ্রবী লিনা কৌবী নর্স অদুগা শোক্ন-পন্ন তৌরুবনি। অতোপ্পা অদুনা চহী ৭৫গী অহলনি। মখোয় অনিমক্কী ঈগী সেম্পল পুনেগী নেসনেল ইন্সটিটিউট অফ ভাইরোলোজিদা থাখ্রে। তামিলনাদু, কর্ণাটক, পুদুচেরীদা কেন্দ্র সরকারগী মাইগৈদগী নিপা ভাইরাসকী মতাংদা থোইদোক্না কিনিঙাই ওইদ্রি হায়না লাউথোকচরবসু মফম অসিগী লনাই অমসুং সরকারগী লায়েংশঙশিংদা মীকুপ নাহুম শিংনা লৈনবদি খঙহনখ্রে।
চেকশিনবদি তঙাইফদে অদুবু থোইদোক্না মীপাইনিঙাইদি ওইদে হায়না ৱার্লদ হেল্থ ওর্গেনাইজেসনগী তীম অদুবু লুচিংলিবা এন. দেবদাসননা ফোঙদোকখি।
মহিক অসি শন্দোকপগী মওং অসি ঐইচৱানএনৱান(H1N1) নত্রগা সার্স(SARS) গুম্না নুংশিৎতা শন্দোকপা ওইদবনা থোইদোক্না মীপাইনিঙাইদি ওইদে অদুবু মহীক অসিগা হকথেংননা শোক্ন পন্নবা তৌরুদনবা চেকশিন থৌরাং লৌখৎকদবনি হায়খি।
নিপা ভাইরাস শন্দোরকপগী মতাংদা অকি-তুজুংনিঙাই ওইবা অরানবা ইপাউ শন্দোকপা মীওইশিংদা পুলিসকী মাইগৈদগী চেকশিন-ৱা পীরি।
নিপা ভাইরাসকী মতাংদা খঙজিনগদবা মঙা
নিপা ভাইরাস শন্দোরকপগী মতাংদা অকি-তুজুংনিঙাই ওইবা অরানবা ইপাউ শন্দোকপা মীওইশিংদা পুলিসকী মাইগৈদগী চেকশিন-ৱা পীরি।
নিপা ভাইরাসকী মতাংদা খঙজিনগদবা মঙা
- হৈরা চাবা শেকপীদগী ওকতা অমসুং ওকতগী মীওইবদা শন্দোরকপা নিপা ভাইরাসনা মীওইবদা য়াম্না তাঙনা থোকপা থোপকী অরুম মখল অমনা নাহল্লি।
- অকনবা অরুম লাইহৌ, কোক চীকপা, নিংশা শ্বোর হোনবদা নুঙাইতবা অসিনচিংবসি নিপা ভাইরাসনা নাবগী খুদম চাংদমনি।
- হৌজিকমক্কী ওইনদি নিপা ভাইরাসকী তীকা/হিদাক থোকত্রি।
- ভাইরাস অসি ইহান হানবা ওইনা খৃঃকুমজা ১৯৯৮দা মালয়েসিয়াগী কাম্পুং সুঙাই নিপা হায়রিবা মফম অসিদা ওক মখল খরদা নাবা থেংনখি।
- হন্দক্কীসিগী মমাংদা বাংলাদেসকী মফম খরদা খৃঃকুমজা ২০০৪ দা মহীক অসি শন্দোরকপা থেংনখি।
মহিকসিগী লাইওং
- অরুম, কোকচিকপা, ওবা অমসুং চোকথবা।
- মীওই খরদা ইপীলেপসিগী লাইওংগা মান্ননা উৎপা য়াই।
- নুমিৎ ১০ দগী ১২ নি ফাওবা হায়রিবা মওংসি উৎথোক্কনি।
- খঙহৌদনা ৱান্থরকপা।
- থোপকী অরুমনা মরম ওইদুনা কাইনথংদা শিবা য়াই।
ভারত্তা মহিকসিনা চঙলকখিবা
- খৃঃকুমজা ২০০১দা নোংচুপ বেঙ্গলগী শিলিগুরীদা মহীক অসিনা মীওই ৬৬ নাহনখি, ৪৫ শিখি।
- খৃঃকুমজা ২০১১দা বাংলাদেসতা মহীক অসিনা মীওই ৫৬ নাহনখি, ৫০ শিখি।
করম্না ঙাকথোক্কনি
মহীক অসি শন্দোরকলে হায়বা খঙলবদি -
- য়াম্না মরৈ মুন্না ফুৎপা চাক, এঞ্ছাং চাবা।
- চৎথোকপদা মাস্ক উপ্পা।
- ওক লোইবা মফম অমসুং মসিগা হকথেংননা শোক্নহন্দবা।
- অশঙবা উহৈ ৱাহৈ মতম খরা চাবা লেপ্পা।
লখিপুরওনলাইন গী ফেসবুক পেজ লাইক তৌবিউ।
***Download Lakhipuronline Android App from Google Play store CLICK HERE
***Download Lakhipuronline Android App from Google Play store CLICK HERE


text:
সেরিকলচর
প্রোফাইলঃ
চুড়াচান্দপুর ডিষ্ট্রিক্টকী ওইনা সেরিকলচর ডিপার্টমেন্ট অসি বিজাং, তুইবোং অমদি ডিষ্ট্রিক্ট হেড ক্বাটর চুড়াচান্দপুরদা এসিষ্টেন্ট ডাইরেক্তরগী থাক্তা লৈবা টেক্নিকেল ওফিসার অমনা হেড ওইনা থৌ পুদুনা লৈরি। মহাকপু সেরিকলচরগী লমদা ত্রেন তৌ্রুরবা মীওই অমদি মরী লৈনবা ষ্টাফশিং হায়বদি সুপরিনটেন্দেন্ট, ইন্সপেক্তর, ফার্মওভরসিয়রশিং, বিয়াররশিং, সেনিয়র একাউন্টেন্ট, ইউ ডি সিশিং, অমদি এল ডি সিশিংনা মতেং পাংদুনা লোয়শং অসি মথৌ পাঙথোক্লি। লৈঙাক্কী ওইবা ফার্মশিংদি ডিষ্ট্রিক্ট অসিগী তোংঙান তোংঙানবা মফমশিংদা লৈ। ডিপার্টমেন্ট অসিনা মরুওইনা পাঙথোক্লিবা থবক্তি ডিষ্ট্রিক্ট অসিদা সেরিকলচর চাউখৎনবা থাদরকপা সেন্ত্রেল স্পোনসর স্কিমশিংবু থবক ওইনা পায়খৎতুনা মুগা তিল মরাং কায়না পুথোক্নবা হোৎনবনি।
পায়খৎখ্রবা স্কিমশিং:
১। মণিপুর সেরিকলচর প্রোজেক্ট
২। কেতালাইতিক ডিভলপমেন্ট প্রোগ্রাম
৩। ইন্টিগ্রেটেদ সেরিকলচর ডিভলপমেন্ট প্রোগ্রাম
ডিপার্টমেন্টগী থম্লিবা পান্দমশিংদি:
১। প্রোগ্রেসিব ফার্মরশিং অমদি বিয়াররশিংবু মশক খঙদোকপা অমদি খনগৎপা
২। শিল্কৱার্মশিংগী মচিঞ্জাক ওইনরিবা মলবরি, মুগা, ইরি অমসুং তসর পাম্বীশিংবু নিয়ম চুম্না পথাপ নাইনা অমসুং খূমাং চাউশিন্না থাবনি।
৩। ক্বালিটি লৈবা তিল মহুমগী পোত্থোক হেনগৎহনবা
৪। খুঙ্গংগী মীওইশিংবু মশানা মশাবু থবক পীজদুনা মরোমদোম লেপচবা ঙম্নবা হোৎ্নবা
৫। লাইরবা শোত্থরবা মীওইশিংগী শেল থুমগী ফিভম ফগৎহনবা
পাঙথোক্লিবা থৌদাশিং:
১। মুগা তিলনা চানবা পাম্বীশিং মওং মরিল নাইনা থাবদা খূমাং চাউশিলহনবা।
২। মহীক-মতাই চঙহন্দনা মুগা তিলশিং অসি য়োক্নবগীদমক ঈশিং মনিল অমদি মঙাল মতিক চানা ফংবা মফমদা ওইগদবনি।
৩। মনাগী পোত্থোক হেন্না পুথোক্নবগীদমক মরূ নত্রগা চারা মতিক চানা য়েন্থোকপা ।
৪। তিল য়োকপদা চঙবা খূৎসু খূৎলাইশিং বেনিফিসরিশিংদা য়েন্থোকপা।
৫। লায়না তিন্না লাকপা মতমদা লৌনরক্তনবা হিদাকশিং য়েন্থোকপা।
৬। তিল য়োকনবা শঙ শাবা
৭। বেনিফিসরিশিংদা তিল য়োকপগী মরমদা ত্রেনিং পীবা।
৮। লং নাইনবা মেছিন য়েন্থোকপা
৯। লন্নাই ফিশাবিশিংদা ফিশাকোল পীথবা
১০। ফার্ম নত্রগা ফিল্দদা চৎতুনা য়েংশিনবা
২০১৭ গী মনুংদা মায় পাক্না পাঙথোকখ্রবা থবকশিং:
১। ত্রেনিং: ডিপার্টমেন্টগী স্তাফশিংগা লোয়ননা সেন্ট্রেল শিল্ক বোর্ড, চীংমৈরোং, ইম্ফালগী সাইন্টিষ্টশিং য়াওনা বেনিফিসরিশিংদা টেক্নিকেল ওইবা লৌশিং ফংহনবগী ত্রেনিং প্রোগ্রাম শীনখি।
২। চাউকি রিয়ারিং: মগুন লৈ্বা লায়না তিন্না চেন্দবা NSSP, বেঙ্গলোরদা প্রোসেস তৌরবা তিল মচাশিং ডিষ্ট্রিক্ট অসিগী মনুংদা লৈবা লন্নাই তিল য়ো্কপশিংদা য়েন্থোকখ্রে।
৩। চারাশিং য়েন্থোকপা – ফার্মশিংদা চারা লিংথোকপগী মতম জুন জুলাইদা বেনিফিসরি ৫০ দা চারা ১০০০ অমমম য়েন্থোকখ্রে।
৪। ফিল্দ ভিজিটঃ তিল য়োক্লিবা অমদি পাম্বী থারিবা ফার্মশিংদা য়েংশিনবগী থবকসি ওফিসকী টেক্নিকেল স্তাফশিংনা পাঙথোকই।
৫। লং নাইনবা মেছিন য়েন্থোকপাঃ কেতালাইতিক ডিভলপমেন্ট প্রোগ্রামগী মখাদা মশানা মশাবু থবক পীজবা বেনিফিসরি অহুমদা মোতোর শীজিন্নদুনা লং নাইনবা মেছিন য়েন্থোকখি।
৬। এরি হাউস শাগৎপাঃ বেনিফিসরি ১০ গী এরি য়োক্নবগীদমক শঙ পূন্না শঙ ১০ শাখ্রে।
৭। প্রুন্নিং ওফ হোস্ত প্লান্টসঃ লন্নাই অমদি লৈঙাক্কী ফার্মশিংদা থাবা পাম্বীশিং হায়বদি মলবরি, এরি, মুগা অমদি তসরগী মশা ককপগী থবকসি ২০১৭ গী ডিসেম্বরগী মনুংদা লোইশিনখি।


text:
“মীওইববু মমল নাইদ্রবা মনিমুক্তানা থল্লবা খোনি অমগুম ইকাইখুমনৌ। মহৈ মশিংখক্তনা, মদুগী লঙ্গৈশিংদুবু শাফোঙহনবা ঙমগনি, অমসুং মদুদগী মীওইবা জাতীনা কান্নবা ফঙবা ঙমহনগনি।”
— বাহা‘উ’ল্লাহ
মীওইবগী চিংলেম্বদা অচেৎপা থাজবা থম্বগা লোয়ননা, বাহা’ইশিংনা থাজৈ মদুদি খুন্নাইবু নুঙাই য়াইফহন্নবা লন্নাই মীওইশিংদা লোত্তুনা য়াওরিবা তৌবা ঙম্বশিং অমসুং মগুনশিংদুবু পরিং পথাপ নাইনা অমসুং তুংকোইনা য়োকখৎপীবা মথৌ তাই। খুন্নাইবু অৱাংবা থাক্তা পুখৎনবগীদমক্তা লন্নাই মীওই খুদিংমক্তা লৈরিবা পাকচাওরবা পাঙ্গল-শক্তিশিং অদুবু শিজিন্নবা য়াহনগদৌরিবসি মহৈ মশিংননি। অচুম্বা ৱাত্ত-পাদবা অদুদা শরুক তম্নবগীদমক্তা, মহৈ মশিংনা মীওই পুন্সি মহিংগী নুংগী অমদি পোৎচাক্কী ওইবা মায়োল অনিমক্তু য়েঙশিনগদবনি।
বাহা’ইশিংনা পায়খৎলিবা খুন্নাই শেমগৎপগী থবক থৌরমশিংগী মায়োলদা লৈরিবসি মীয়ামগী য়াইফনবা পুন্সিচুপ্পা সেবা তৌজনবা লন্নাই মীওইশিংনা নুংগী অমসুং ৱাখল লৌশিংগী তৌবা ঙম্বশিংদুবু শেমগৎনবা পান্দম থম্লিবা মহৈ মশিংগী থৌরমশিংনি।
অঙাংশিং
অঙাংশিংগী নুংগী ওইবা মহৈ মশিংগীদমক্তা লৈরিবা ক্লাসশিংদু মখল মথেল কয়াদা খেন্নবা মফমশিংদা পাঙথোক্লি। মখোয়গী পান্দমদি মীওইবা অমবু নুংগী ওইনা চাওখৎহনগদবা নুংগী ওইবা গুনশিং, থাজবশিং অমসুং লিচৎশিংদুবু চাওখৎহনবনি।
ইনখৎলক্লিবা নহাশিং
লৈবাক শিন্থুংবদা লৈরিবা ইনখৎলক্লিবা নহাশিংনা ৱারেপশিং লৌনবগীদমক্তা নুংগীওইবা মিৎয়েং অমদি লমচৎ শাজৎকী চৎন-কাঙলোন (ফ্রেমৱার্ক) অমা শেমজবদা মখোয়দা মতেং ওইগদবা কাঙলুপশিংদা নহাশিংনা শরুক য়ারি। মখোয়না মখোয়গী ফোংদোকপগী শক্তি অদু চাওখৎহল্লি অমসুং মখোয়গী মরাংকাইরবা পাঙ্গল শক্তিশিংদুবু মখোয়গী খুন্নাইশিংগী সেবা তৌনবা পরিং নাইহনবী।
নহা অমসুং অহলশিং
দিসেন্ত্রেলাইজ ওইবা মহৈ মশিংগী প্রোসেস অমগী মতেংদগী, লৈবাক শিনথুংবদা লৈরিবা খুঙ্গংশিং অমসুং সহরশিংগী নাইবরহুদশিংদা লৈরিবা নহা অমদি অহলশিংনা মখোয়গী খুন্নাইশিংদা সেবা তৌনবগী ৱাখল লৌশিং, লমচৎ শাজৎ, নুংগী ওইবা অমসুং ওইথোকপা য়াবা তৌবা ঙম্বশিং অদু চাওখৎহল্লি।


text:
তেক্সতাইল মন্ত্রালয়
তেক্সতাইল মন্ত্রালয়না প্লাতিক খাওশিং মুথৎখিনবা পান্দম থমদুনা অনৌবা ৱাখল্লোন পুথোরক্নবা শিনখিবা তেক্সতাইল গ্রান্দ চেলেঞ্জ ২০১৯গী গ্রান্দ ফিনালে
থবক্কী খুদোংচাবা লৈহনবা য়ানবা ভারতকী অনৌবা তৌনিংবগী ইথিল অসি ইকো-ফ্রেনলী অমসুং কোস্ত-ফ্রেনলী ওইবা অতোপ্পা ৱাখল্লোন পুরকপা ঙমহন্নবগীদমক্তা ইন্সতিত্যুসন ওন্থোকপগী তঙাই ফদবা লৈঃ তেক্সতাইলগী কেন্দ্র মন্ত্রী শ্রীমতি স্মৃতি জুবিন ইরানি
Posted On:
27 AUG 2020 6:28PM by PIB Imphal
কেন্দ্রগী তেক্সতাইল অমসুং নুপী অঙাং চাউখৎপগী মন্ত্রী শ্রীমতি স্মৃতি জুবিন ইরানিনা থবক্কী খুদোংচাবা লৈহনবা য়ানবা ভারতকী অনৌবা তৌনিংবগী ইথিল অসি ইকো-ফ্রেনলী অমসুং কোস্ত-ফ্রেনলী ওইবা অতোপ্পা ৱাখল্লোন পুরকপা ঙমহন্নবগীদমক্তা ইন্সতিত্যুসন ওন্থোকপগী তঙাই ফদবা লৈ হায়খ্রে। তেক্সতাইল মন্ত্রালয়না শিনবা তেক্সতাইল গ্রান্দ চেলেঞ্জ ২০১৯গী মকোক তারবশিংগী মনা য়েন্থোকপগী থৌরমদা ৱা ঙাংবদা কেন্দ্রগী মন্ত্রীনা হায়খিবগী মতুং ইন্না প্রধান মন্ত্রী শ্রী নরেন্দ্র মোদীনা ওগস্ত ১৫, ২০১৯গী নিংতম্বা নুমিৎকী থৌরমদা প্লাস্তিক ৱেস্ত মেনেজমেন্তকী মতাংদা চপ চাবা ৱারেপ অমা লৌবগী খোল্লাও লাওখিবা অদুগী শরুক অমা ওইনা চেলেঞ্জ অসিদা শরুক য়ারিবা মীওইশিংনা অনৌবা থৌওং অমসুং ৱাখল্লোন পুথোরক্লিবা অসিনা মীয়াম খুদিংদা মান্নবা খুদোংচাবা পীবা হায়না ভারতপু তুংদা নিংশিংহৌরগনি হায়বা তাক্লে হায়খি।
কেন্দ্র মন্ত্রী শ্রীমতি স্মৃতি জুবিন ইরানিনা য়াম্না মরু ওইবা ওইনা লিমোনগী সেক্তরদা তেক্সতাইল মেছিনগী তেক্নোলীজী অসি ফগৎহনবগী তঙাই ফদবা লৈবগী মতাংদা মিৎয়েং চংখি অমসুং অনৌবা তেক্নোলোজী থোক্লক্নবা তেক্সতাইল সেক্তরগী অচৌবা মেছিনরীগী চাংদম্নবা অমা পাঙথোকপগী ৱাফম হৌদোকখি।
তেক্সতাইল গ্রান্দ চেলেঞ্জ ২০১৯ অসি নেস্নেল জুৎ বোর্দ অমসুং প্রোমোসন ওফ ইন্দস্ত্রী অমসুং ইন্দস্ত্রীএল ত্রেদ (দি.পি.আই.আই.তি.)কী বিভাগকী স্তার্ত-অপ ইন্দিয়া তীম্না থৱাই য়াওনা শৌগত্তুনা তেক্সতাইল মন্ত্রালয়না শিনখিবনি। মসিগী পুৱারী ওইরবা থৌরম অসিগী পাঙথোকখিবগী পান্দমদি স্তার্ত-অপ/ওন্তোপ্রিনরশিংদা প্লাস্তিক খাও শিজিন্নবা লোইশিন্নবা জুৎ বাইও মাস, লিমোন পাম্বীদা য়ুম্ফম ওইবা বাইও-পোলীমর অমসুং কত্তন ফাইবর ৱেস্ত শিজিন্নদুনা পোৎ পুনবা শেল চংদবা অমসুং অয়াংবা খাও পুথোকপগী অনৌবা ৱাখল্লোন পুথোকহনবনি। মসিগী থৌওং অসি মখাদা পীরিবা হীরমশিং অসিগী ৱারোইশিন পুরক্নবা পান্দম থম্বগা লোয়ননা ‘আত্মানির্ভর ভারত’ অমসুং ‘মেক ইন ইন্দিয়া’গী মাইকৈদা চঙশিনবনি। হীরমশিং অদুদিঃ ১)সিঙ্গল য়ুস প্লাস্তিক বেগ শিজিন্নবা মহুৎ শিনবগী তোঙানবা থৌওং; ২) লিমোন অমসুং লশিংগুম্বা য়ুমদা থাজবা মহৌশাগী ফাইবর শিজিন্নদুনা হন্না হন্না শিজিন্নবা প্লাস্তিক খাওগী মহুৎ শিনবা।
চেলেঞ্জ অসিদা অপুনবা এন্ত্রী ৬৭ ফংখি অমসুং মসিগী মনুংদগী এন্ত্রী ৩ – সিঙ্গল য়ুস প্লাস্তিক বেগকী মহুৎ শিনবা য়াবা অনৌবা ৱাখল্লোন ২ অমসুং মলতিপল য়ুস প্লাস্তিক বেগকী মহুৎ শিনবা য়াবা অনৌবা ৱাখল্লোন ১ – খনগত্তুনা মন্ত্রালয়না শেলগী মনা পীগনি। খনগৎলবা মকোক মথং তারবশিং অদুদিঃ এম./এস. অৱেগা গ্রীন তেক্নোলীজীজ, পুনে; এম./এস. ধ্রিতি বাইও সোল্যুসন, মৈশুরু অমসুং এম./এস. সক্তি নন- ৱুভনস, চেন্নইনি। মখোয়গী অনৌবা ৱাখল্লোনশিং অসি য়াম্না তোপ তোপ্পা ওইবতা নত্তনা জুৎ বাইও-মাস, জুৎ স্তার্চতা য়ুম্ফম ওইবা বাইও-পোলীমর অমসুং কত্তন ৱেস্ত ফাইবর শিজিন্নদুনা অনৌবা মওংদা শেল চংদবা, অয়াংবা অমসুং গ্রোসরী অমসুং লৈরবা পোৎশিং পুবদা মপাঙ্গল কনবা নন- ৱুভন কেরি বেগ পুথোকপগী মওঙ্গ ওইখি। মনাশিং অদু মখোয় মখোয়গী মফমশিংদা খুৎশিন্নখি অমসুং থৌরম অদুদা তেক্সতাইলগী সেক্রেতরী শ্রী রবি কপুরনা ভিদিও কনফরেন্সিংগী খুত্থাংদা শরুক য়াখি। মহাক্কা লোয়ননা তেক্সতাইল সেক্তরগী মরু ওইবা মীওইশিংসু বর্চুএলগী খুত্থাংদা শরুক য়াখি।
তেক্সতাইলগী সেক্রেতরী শ্রী রবি কপুরনা মন্ত্রালয়দা পাউদমখিবদা শ্রীমতি স্মৃতি জুবিন ইরানিগী পাউতাক্কী মতুং ইন্না নেস্নেল লেবেল ওথোরিতী অমা শেম্লি অমসুং মসিনা প্লাস্তিক্কী মহুৎ শিনবা য়াবা লিমোন, ফ্লেক্স, রামী, হেম্প, সিসাল, লফু অমসুং ৱাগুম্বা মহৌশাদা য়ুম্ফম ওইবা পোত্থোকশিং পুথোকপা অমসুং খুমাং চাউশিলহনবগী তঙাই ফদ্রবা থৌওংশিং কেন্দ্রগী থাক্তগী য়েংশিনবা ঙমগনি। মহাক্না হায়খিবদা মনা পীবা অসিনা অনৌবা স্তার্ত-অপ শেমগত্তুনা য়োকখৎপা অমসুং মথংগী থাক্তা পুখৎপা হৌবগী খোঙথাং অমনি অমসুং মসিগী মনুংদা তঙাই ফদবা শেলগী তেংবাং পীবা অমসুং মখোয়গী পোত্থোকশিংগী কৈথেল পীবসু য়াওরি হায়খি। তেক্সতাইল মন্ত্রালয়না মালেমগী মফমশিংদা মেলা য়াওবা মতমদা অসিগুম্লবা ওন্তোপ্রিনরশিং অসি মতিক চানা উৎপগী মফমশিং পীবা মতাংদা ৱাফম খরা হৌদোকখি। মসিগী থৌওং অসিনা ভারতকী ওন্তোপ্রিনরশিং অমসুং মখোয়গী পোত্থোকশিং অসিনা য়ুরোপকী কৈথেলদা থাদোকপা ঙম্বগী খুদোংচাবা ফংগনি। চেলেঞ্জ অসিদা শরুক য়ারক্লিবা ময়াম অসিবু থাগৎপা ফোঙদোক্লদুনা মহাক্না অনৌবা হেক্কাথোন অমসু অথুবা মতমদা লাউথোক্লগনি হায়বগী থাজবা ফোঙদোকখি।
তেক্সতাইল মন্ত্রালয়না ইন্দস্ত্রীগী মকোক থোংবা মীওইশিংদা অনৌবা পুথোরক্লিবা ৱাখল্লোন অমসুং তেক্নোলোজীশিং অসিবু শিজিন্নদুনা বাইওদিগ্রেদেবল অমসুং পোল্ল্যুসন থোকহন্দবা খাওশিং পুথোকপগী অনৌবা বেঞ্চর শেম্বদা তেংবাংনবা অমসুং অনৌবা স্তার্ত-অপশিং অমসুং মখোয়গী পোত্থোকশিং অসি য়োনবা ঙম্নবা খুমাং চাউশিলহন্নবা হায়খি।
*****
(Release ID: 1649049)
Visitor Counter : 113


text:
অল আসাম মনিপুরী স্টুদেন্টস্ ইউনিওন (আমসু) গী ২৭শুবা চহীগী মীফম লাকলিবা মার্চকী তাং ৩১ অমসুং এপ্রিলগী তাং ১ দা নুমিৎ নিনি চুপ্না কাছার জিলাগী লখিপুর সাব-দিবিজনগী মনুং চনবদা লৈরিবা বিন্নাকান্দি পার্ট-২গী সাউথ বরাক রুরেল দেভেলপমেন্ট কমপ্লেক্সতা পাঙথোক্লগনি। মাঙলমচৎতগী মহৈরোই খুন্নাই অসিগী য়াইফনবগীতা খন্দুনা লাক্লবা লূপ অসিনা ঙসি ফাওবা থৌগল কয়ামরুম পাঙথোকতুনা আমসুগী লীক্লম কায়হন্দবগা লোয়ননা ইরৈচা কয়াগী য়াথং অমদি পাউখোলশিংবু হিক্তোকপা তৌদনা ঙসিসু অদুম্মক পাঙথোকপা ঙম্নবা হোৎনরি। আসামদা খুন্দাদুনা লৈরিবা মনিপুরী মহৈরোইশিংগী মরক্তা অমত্তা ঙাইরবা মহৈরোই লূপ অসিনা ইং কুমজা ১৯৭৮ দা শাফোংলকখিবগী চহী ৪০ (নিফু) শুরকপগা লোয়ননা নুমিৎ নিনি চুপ্না পাঙথোক্কদৌরিবা থৌরম অসিদা মীয়াম্না শরুক য়াবিদুনা থৌরম অসিবু মহৈ য়ালহনবিউ হায়না আমসুগী মাইগৈদগী ফোঙদোরকলি।
লখিপুরওনলাইন গী ফেসবুক পেজ লাইক তৌবিউ।


text:
ফোল্ডর অসিদা অঙাং নুপীমচাশিংগী য়াইফ-থৌরাংগী ওইবা স্কিমশিং য়াউরি
মসিনা আঙ্গনৱাদি ৱাৰ্করশিংগী স্কিমশিংগী মতাংদা ঈ-পাউ পীরি।
সেক্সন অসিনা আত্মা নির্ভর ভারত অভিয়ানগী মরমদা খঙহল্লি।
পেজ অসিদা একাদমিসিয়ানশিংগী ওইবা স্কিমশিং য়াউরি।
পেজ অসিদা ওন্ট্রপ্রেনরশিংগী স্কিম য়াউরি।
মসিনা তোঙান-তোঙানবা সেন্ত্রেল মিনিষ্ট্রিশিংগী চহি লোইবগী রিভিয়ু রিপোর্টশিংগী লিঙ্কশিং পীরি।
ফোল্ডর অসিদা থবক ফংদবশিং অমসুং লায়রবশিংগীদমক্তা পাইখৎলিবা স্কিমশিং য়াউরি।
ফোল্ডর অসিদা থবক ফংদ্রিবা নুপীশিংগী ওইনা পাইখৎলিবা স্কিমশিংগী মরমদা খঙহল্লি।
ফোল্ডর অসিদা নুপীশিংগী ওইবা স্কিমশিং য়াউই।
ফোল্ডর অসিদা মহৈরোইশিংগী ওইবা স্কিমশিং য়াউই।
ফোল্ডর অসিদা লৌমীশিংগী ওইবা স্কিমশিং য়াউরি।
সেক্সন অসিনা তোঙান-তোঙানবা ষ্টেটশিংনা পাইখৎলিবা য়াইফ-থৌরাংশিংগী মতাংদা ঈ-পাউ পীরি।
সিনিয়র সিটিজেনশিংগা মরি লৈনবা স্কিমশিংগী মতাংদা ঈ-পাউ পীরি।


text:
মচং ওইবা ৱারোল (Preamble)
ভারতকী সংবিধাননা নাগরিকশীংগী অধিকারশীংগী অকুপ্পা প্রোভিজনশীং পীরি অমসুং লৈবাক অসিদা তৌগদবা থবক-থৌরমশীং অসিবু লমজিংগদবা দিরেক্টিভ প্রিন্সিপলস ওফ ষ্টেট পোলিসি অসিসু থম্লি। দিরেক্টিভ প্রিন্সিপলসনা
- কর্মচারিশীংগী, নুপা অমসুং নুপীগী হকশেল অমসুং মপাঙ্গল ফহন্নবগী থৌরাং লৌখৎলি;
- অঙাংশীংগী নৌরিঙৈগী চহি অদু নমদুনা (abused) মুনবীরোইদবনি;
- শেল-থুমগী অৱাবনা মরম ওইদুনা নাগরিকশীংনা মখোয়গী চহি নত্ত্রগা মপাঙ্গলগা চান্নদবা থবক্তা নমদুনা চৎহন্দে;
- মীওইবগা চুনবা অচুম্বা থবকশীং অমসুং মেটরনিটি রিলিফ পীরি; অমসুং
- চুনবা লেজিস্লেসন নত্ত্রগা অতোপ্পা লম্বী অমহেক্তগী খোংথাং লৌখত্তুনা সরকারনা ইন্দষ্ট্রি অমহেক্তদা লৈরিবা ইমপ্লোয়িশীং অদু অন্দরটেকিংশীং, ইষ্টাব্লিসমেন্টশীং নত্ত্রগা অতৈ ওর্গানাইজেসনগী মেনেজমেন্টদা শরুক য়াহন্নবা হোৎনগদবনি।
দিরেক্টিভ প্রিন্সিপলস অমসুং ইন্টরনেসনেল ইনষ্ট্রুমেন্টশীং অসিদা য়ুম্ফম ওইদুনা সরকারনা থবক মফমদা সেফটি অমসুং হেলথ রিস্কশীং মেনেজ তৌনবগীদমক ইকোনোমিক এক্টিভিটি পুম্নমক রিগুলেট তৌবা অমসুং লৈবাক অসিদা লৈরিবা থবক তৌবা নুপা অমসুং নুপী খুদিংমক্তা শাফবা অমসুং হকশেল ফবা কন্দিসনশীং শোয়দনা ফংহন্নবগী থৌরাংশীং লৌখৎলি। শিন্মীশীংগী সেফটি অমসুং হকশেল অসিনা প্রদক্টিভিটি অমসুং ইকোনোমিক অমসুং সোসিএল দিভেলপমেন্টদা পোজিটিভ ওইবা ইম্পেক্ট অমা লৈ হায়বসি সরকারনা খংই। অনৌবা অমদি হৌজিক লৈরিবা ইন্দষ্ট্রিশীংদা অফবা ব্যুজিনেস পর্ফোমেন্স অসি মরু ওইবগুম্না থবক মফমদা হায় সেফটি অমসুং হেলথ ষ্টেন্দর্দ লৈহনবা হায়বসিসু মরু ওইবা মরম্না প্রিভেন্সন হায়বসি ইকোনোমিক এক্টিভিটিশীংগী থাদোকপা য়াদ্রবা শরুক অমনি।
শিনফমগী ওইবা সেফটি, থবক মফমগী হেলথ অমসুং এনভাইরনমেন্টগী পোলিসি, প্রাইওরিটি অমসুং ষ্ট্রাটেজি অসি, অসিগুম্বা পান্দমশীং অসি মপুং ফাহন্নবগীদমক নেসনেল ওথোরিটিশীংনা সোসিএল পার্টনরশীংগা খন্নদুনা লেপ্পী। প্রিভেন্সন শোয়দনা লৈহন্নবা অমসুং ত্রিটমেন্ট, সপোর্ট অমসুং রিহেবিলিটেসনগী সর্ভিসশীং পীনবগী মতাংদা সরকার অমসুং সোসিএল পার্টনরশীং, প্রোফেসনেল সেফটি অমসুং হেলথ ওর্গানাইজেসনশীংগী মরুওইবা থৌদাং অমা লৈ।
ভারত সরকারনা চেৎনা থাজৈ মদুদি শাফবা, তরু-তনানবা অকোয়রোন অমসুং হকশেল ফবা থবক শুবগী ফিভমশীং য়াউদনা সোসিএল জষ্টিস অমসুং ইকোনোমিক গ্রোথ অসি ফংবা ঙম্লোই অমসুং, মসিগী মথক্তা শাফবা অমসুং হকশেল ফবা অকোয়রোন হায়বসি ফন্দামেন্টেল রাইট অমগুম্না মশক খংলে। এজুকেসন, ত্রেনিং, কন্সলটেসন অমসুং ইনফোর্মেসন এক্সচেঞ্জ তৌনবা অমসুং অফবা প্রাক্টিস হায়বসি হায়বসি অসিগুম্বা থৌরাংশীংগী প্রিভেন্সন অমসুং প্রোমোসনগিদমক্তা চংদবা য়াদবশীংনি।
হোংলক্লিবা থবক্কী মওং-মতৌ অমসুং লৈনরিবা মরিশীং, সেলফ-এমপ্লোয়মেন্ট মশীং হেনগৎলকপা, সব-কন্ত্রেক্ট হেন্না চাউনা লৌবা, থবক অমসুং য়ুমগী থবক আউটসোর্স তৌবা, থবক মফমদগী লাপ্না থবক শুবা কর্মচারিগী মশীং হেনগৎলকপশীং অসিনা থবক মফমদা ওক্যুপেসনেল সেফটি অমসুং হেলথ রিস্ককী মেনেজমেন্টদা সমস্যা কয়া থোকহল্লি। অনৌবা সেফটি হেজার্দ (hazards) অমসুং হেলথ রিস্কশীং অসি অনৌবা তেক্নোলোজিশীং ত্রান্সফর অমসুং এদোপ্ট তৌবগা লোয়ননা চৎমিন্নগনি। মসিগী মথক্তা, ময়াম্না খংনরবা কনভেন্সনেল হেজার্দশীং অসি মতিক চাবা কন্ত্রোল মখাদা পুরক্ত্রিবমখৈ হেজার্দশীং অসিদা এক্সপোজ তৌরুবদগী থোরকপা রিস্কশীং অদুদি থবক মফমদা অদুমক লৈখিগনি। টেক্নোলোজিনা খুমাং চাউশিল্লকপগা লোয়ননা থবক মফমদা লৈবা হেজার্দ খরদি হন্থহল্লে নত্ত্রগা মাংহল্লে অদুবু মখোয়গী মহুত্তা অনৌবা রিস্কশীং লাকপা য়াই অমসুং মদু কোকহনবা মথৌ তাই।
হকচাং শোক্নিংঙাই ওইবা থবকশীংদা অমসুং ইমপ্লোয়র কয়াগীদমক, থংন-থংননা নত্ত্রগা মতম অমত্তদা থবক শুরিবা মাইগ্রেন্ট ইমপ্লোয়ি অমসুং খুদোংচাদবা শিন্মীশীংনা রিস্ক লৈবা থবকশীং শুরিবশীংদা অখন্ননা পুক্নিং চংবা মথৌ তাই।
কেমিকেল শিজিন্নবগী চাং হেনগৎলকপা, মীয়াম্না খংদবা হকচাং শোক্নিংঙাই ওইবা ফিজিকেল, কেমিকেল অমসুং বাইওলোজিকেল এজেন্টশিংদা এক্সপোজ তৌবা হেনগৎলকপা; পেষ্টিসাইদশীং য়াউনা এগ্রো-কেমিকেলশীং, এগ্রিকলচরেল মেছিনরি অমসুং ইক্যুইপমেন্টশীং; মেজর এক্সিদেন্ট রিস্ক লৈবা ইন্দষ্ট্রিশীং; কম্প্যুটরনা কন্ত্রোল তৌবা টেক্নোলোজিশীংগী ইফেক্টশীং অমসুং মোদর্ন জোব কয়াগী থবক শুফমদা ষ্ট্রেসকী ঈথীল হেনগৎলকপনা সেরিয়স সেফটি, হেলথ অমসুং এনভাইরনমেন্টেল রিস্কশীং হেনগৎহল্লি।
নেসনেল পোলিসি ওন সেফটি, হেলথ এন্ড এনভাইরনমেন্ট এট ৱার্কপ্লেসকী ফন্দামেন্টেল পর্পোজ অসি, থবক্কা মরি লৈননা থোকপা অশোক-অপনশীং, লায়নাশীং, শীবা-নাবশীং, দিজাষ্টর অমসুং জাটিগী লন মাংবগা মরি লৈনবা থৌদোকশীং লৈহন্দবা অমসুং প্রোএক্টিভ এপ্রোচশীংগি খুত্থাংদা ওক্যুপেসনেল সেফটি, হেলথ অমসুং এনভাইরনমেন্টেল পর্ফোমেন্সকী অৱাংবা লেভেল অমা ফংহনবখক্তা নত্তনা কর্মচারিশীং অমসুং সোসাইটি অদুবু নুংঙাই-য়াইফনা লৈহনবা হায়বসিসুনি। এরিয়া অসিগী মথৌ তাবা অহোংবশীং অদু তশেং-তশেংবা নেসনেল গোল অমসুং ওবজেক্টিবশীংদা মীৎয়েং থম্বা কোওর্দিনেটেদ নেসনেল এফোর্ট (coordinated national effort) অমদা য়ুম্ফম ওইগনি।
মিনিষ্ট্রি নত্ত্রগা দিপার্টমেন্ট খুদিংমক্না নেসনেল পোলিসিগী গাইদলাইন মতুংইন্না মখোয়গী থবক্কী অকোয়রোনগা মরি লৈননা, হেন্না ফবা হেলথ অমসুং সেফটি ষ্টেন্দর্দ ফংনবগীদমক ইমপ্লোয়র অমসুং ইমপ্লোয়িশীংগী ইন্সেন্টিভকী সিষ্টেম অমা পীদুনা মখোয়গী অকুপ্পা পোলিসি (detailed policy) পুথোকপা য়াই।
তাল্লিবা পন্থুংশীং (Goals)
নেসনেল প্রিভেন্টিভ সেফটি এন্ড হেলথ কলচর শেম্বা অমসুং লৈহনবা হায়বসি হৌজিক্কী ওইনা য়াম্না মথৌ তারিবা অমনি হায়বসি সরকারনা চেৎনা থাজৈ। অসিগুম্বা কলচর অমা শেমগৎনবা অমসুং থবক মফমগি সেফটি, হেলথ অমসুং এনভাইরনমেন্ট হেন্না ফগৎহন্নবগী মীৎয়েং অমগা লোয়ননা, মখাদা পীরিবা মথৌ তাবশীং অসি লৈহনবা হায়বসি তঙাইফদে:
- হেন্না ফবা কমপ্লাইএন্সকী ইন্সেন্টিভ পীদুনা, কমপ্লাইএন্স, এনফোর্সমেন্টকী চুনবা কন্ত্রোল সিষ্টেম দিজাইন তৌদুনা, কনষ্ট্রক্সন সেক্টর য়াউনা ইন্দষ্ট্রিএল এক্টিভিটিশীংগী সেক্টর পুম্নমক্কা মরি লৈননা ওক্যুপেসনেল সেফটি অমসুং হেলথকী মতাংদা ষ্টেটুটরি ফ্রেমৱার্ক অমা পীবা।
- এদমিনিষ্ট্রেটিভ অমসুং টেক্নিকেল সপোর্ট সর্ভিসশীং পীবা।
- হেন্না ৱাংবা হেলথ অমসুং সেফটি ষ্টেন্দর্দশীং ফংনবগীদমক ইমপ্লোয়র অমসুং ইমপ্লোয়িশীংদা ইন্সেন্টিভ পীবগী সিষ্টেম অমা লৈহনবা।
- সেফটি অমসুং হেলথ হেন্না ফগৎহন্নবগীদমক নন-ফাইনান্সিএল ইন্সেন্টিভকী সিষ্টেম অমা লৈহনবা।
- অনৌবা রিস্ক এরিয়াশীংদা রিসর্চ অমসুং দিভেলপমেন্ট কেপেবিলিটি শেমগৎপা অমসুং চাউখৎহনবা অমসুং ইফেক্টিভ ওইনা কন্ত্রোল তৌনবগী লম্বীশীং পীবা।
- থবক্কা মরি লৈনবা অশোক-অপনশীং অমসুং লায়নাশীংগী হেন্না ফগৎপা দেটা কলেক্সন সিষ্টেমগী খুত্থাংদা মসিবু থীংনবগী থৌশিল অমসুং পর্ফোমেন্স য়েংশিনবদা অহেনবা মীৎয়েং থম্বা।
- তোঙান-তোঙানবা সেক্টরশীংগী থবক মফমশীংগী সেফটি, হেলথ অমসুং এনভাইরনমেন্টকী লমদা মথৌ তাবা টেক্নিকেল মেনপাৱর অমসুং নোলেজ শেমগৎপা অমসুং পীবা।
- অতৈ মরি লৈনবা নেসনেল পোলিসি দোক্যুমেন্টশীংদা মরুওইবা কম্পোনেন্ট অমা ওইনা সেফটি, হেলথ অমসুং এনভাইরনমেন্টকী ইনক্লুজন, থবক শুফমগী ইম্প্রুভমেন্ট প্রোমোট তৌবা।
- সেফটি অমসুং ওক্যুপেসনেল হেলথ অসি ওপরেসন খুদিংমক্কী চংদবা য়াদবা শরুক অমা ওইনা মনুং চলহনবা।
পান্দমশীং
থবক মফমদা সেফটি, হেলথ অমসুং এনভাইরনমেন্ট হেন্না ফগৎহন্নবগী খোংথাং অমা ওইনা পোলিসি অসিনা নেসনেল ওবজেক্টিভশীংবু ময়ামগী মাংদা পুরক্নবগী (focus) পান্দম থম্লি। ফংগে তাল্লিবা পান্দমশীং অদুদি:
- থবক্কা মরি লৈনবা অশোক-অপন, অশি-অনা, লায়নাশীং অমসুং জাতিগী লন মাংবগী থৌদোকশীং লেপ্তনা হন্থহনবা।
- থবক্কা মরি লৈনবা অশোক-অপন, অশি-অনা অমসুং লায়নাশীংগি হেন্না ফগৎপা কোভরেজ লৈহনবা অমসুং হেন্না ফবা পর্ফোমেন্স অমসুং মোনিটরিং লৈহন্নবা হেন্না পাক-চাউবা দেটা বেজ অমা পীবা।
- থবক শুফমগা মরি লৈনবা এরিয়াশীংগী সেফটি, হেলথ অমসুং এনভাইরনমেন্টগা মরি লৈনবা কম্যুনিটি এৱারনেস লেপ্তনা হেনগৎহনবা।
- থবক শুফমগী হেলথ অমসুং সেফটি ষ্টেন্দর্দশীং কম্যুনিটি এক্সপেক্টেসন লেপ্তনা হেনগৎহনবা।
- সষ্টেনেবল এন্টরপ্রাইজ দিভেলপমেন্টদা কন্ত্রিব্যুট তৌবা ‘গ্রিন জোবশীং’ শেমগত্তুনা থবক শুফমগী সেফটি, হেলথ অমসুং এনভাইরনমেন্ট হেন্না ফগৎহনবা।
এক্সন প্রোগ্রাম
মথক্তা পনখ্রিবা পন্থুং অমসুং পান্দমশীং অসি ফংনবগীদমক, মখাদা পীরিবা অকক্নবা মতমগী মনুংদা পাংথোক্কদবা এক্সন প্রোগ্রাম য়াউবা এক্সন প্রোগ্রাম অসি শেম্লে। মখোয়গী মমীংশীং অদু মখাদা পীরি:
- এনফোর্সমেন্ট
- শোকহল্লবা মীওইশীংগী কম্পেন্সেসন অমসুং রিহেবিলিটেসনগী চুনবা প্রোভিজনশীংগা লোয়ননা ইফেক্টিভ এনফোর্সমেন্ট মেছিনরি অমা পীদুনা;
- মতিক চাবা অমসুং ইফেক্টিভ ওইবা লেবর ইন্সপেক্সন সিষ্টেম অমগী খুত্থাংদা ইকোনোমিক এক্টিভিটি পুম্নমক্কী থবক মফমশীংগী সেফটি, হেলথ অমসুং এনভাইরনমেন্টগা মরি লৈনবা এপ্লিকেবল ওইবা লো অমসুং রিগুলেসনশীং মায়পাক্না চৎহন্দুনা;
- পোলিসি অসি মায়পাক্না চৎনহনবা ঙম্নবা সবসিদিগী চুনবা স্কিমশীং অমসুং লোনগী প্রোভিজনশীং শেমগত্তুনা;
- শাফবা অমসুং হকশেল ফবা কন্দিসনশীং ফংনবগা মরি লৈননা ইমপ্লোয়রশীং, ইমপ্লোয়িশীং অমসুং অতৈ মীওইশীংদা তোখায়বা অদুবু কমপ্লিমেন্টরিদি ওইনবা দায়ত্ব অমসুং অধিকারশীং শোয়দনা পীদুনা;
- সেফটি, হেলথ অমসুং এনভাইরনমেন্টকা মরি লৈনবা হৌজিক লৈরিবা আইনশীং মতিক চাবা মওংদা শেমদোক-শাদোক্তুনা অমসুং মখোয়দুবু মরি লৈনবা ইন্টরনেসনেল ইনষ্ট্রুমেন্টশীংগী পরিংদা পুরক্তুনা;
- রিগুলেটরি ওথোরিটিশীংগী খুত্থাংদা নেসনেল ষ্টেন্দর্দশীংগী এদোপসন অদু মোনিটর তৌদুনা;
- নেসনেল অমসুং ইন্টরনেসনেল রিগুলেটরি ওথোরিটিশীংগী মরক্তা খ্বাইদগী ফবা প্রেক্টিস অমসুং এক্সপিরিএন্সশীং শেয়র তৌননবগী লম্বী য়াত্তুনা;
- হেন্না ফগৎপা থবক মফমগী পর্ফোমেন্সপু পুক্নিং থৌগৎপা অমসুং শোয়দনা ফংহনগদবা ফাইনান্সিএল ইন্সেন্টিভশীং য়াউনা অনৌবা অমসুং ইনোভেটিভ ওইবা এনফোর্সমেন্ট মেথদশীং শেমগত্তুনা;
- সেফটি, হেলথ এন্ড এনভাইরনমেন্ট এট ৱার্কপ্লেসকী মতাংদা মতিক চাবা লেজিস্লেসন অমা শেমদুনা;
- চুন্নৈ হায়না খনবা মফম পুম্নমক্তা সেফটি এন্ড হেলথ কমিটিশীং শেমদুনা;
কমপ্লাইএন্স
- নেসনেল ষ্টেন্দর্দস (National Standards)
- অশেংবা ৱাখল্লোন্দা (true spirit) ষ্টেকহোল্ডরশীংনা ইন্টরনেসনেল ষ্টেন্দর্দশীং অমসুং ইমপ্লিমেন্টেসনগা চান্ননা জাতিগী থাক্তা থোং মান্নবা লৈহন্নবগীদমক (uniformity) ইকোনোমিক এক্টিভিটি পুম্নমক্কী চুনবা ষ্টেন্দর্দশীং, সেফটি, হেলথ অমসুং এনভাইরনমেন্টগী কোদ ওফ প্রাক্টিস অমসুং মেন্যুএলশীং শেমগত্তুনা;
- ষ্টেকহোল্ডরশীংগী এৱারনেস অমসুং এপ্লিকেবল ওইবা পোলিসি, দোক্যুমেন্টশীং, কোদশীং, রিগুলেসন অমসুং ষ্টেন্দর্দশীংগী এক্সেসিবিলিটি লৈহন্দুনা;
- চুনবা গবর্ণমেন্টশীংবু থবক শুফমদা ওক্যুপেসনেল সেফটি, হেলথ অমসুং এনভাইরনমেন্ট লৈহন্নবগী অমসুং এদমিনিষ্ট্রেসনগী মপুং ফাবা দায়ত্ব লৌনবা পুক্নিং থৌগত্তুনা, থবক শুফমদা সেফটি, হেলথ অমসুং এনভাইরনমেন্টকী লমদা মখোয়গী মথৌ তাবশীং অমসুং দায়ত্বশীং পীদুনা, এপ্লিকেবল ওইবা এক্টশীংগী প্রোভিজনশীংগা মরি লৈননা প্লান অমসুং প্রোগ্রামশীং দিভেলপ তৌনবা অমসুং মসিগা মরি লৈনবা এক্সপিরিমেন্টেল অমসুং দিমোনষ্ট্রেসন প্রোজেক্টশীং পাংথোক্তুনা;
- থবক শুফমগী সেফটি, হেলথ অমসুং এনভাইরনমেন্টগা মরি লৈনবা লেজিস্লেসন অমসুং রিগুলেসনশীং চৎনহন্নবা য়েংশিনবদা সোসিএল পার্টনরশীংদা কো-ওপরেসন পীবীনবা হায়জদুনা;
- ওক্যুপেসনেল সেফটি এন্ড হেলথ মেনেজমেন্ট সিষ্টেমশীংগী গাইদেন্স শেমগৎপা, সেলফ রেগুলেটরি কন্সেপ্টকী মেকানিজমশীং য়াউনা ভলুণ্টরি এক্সনশীং মপাঙ্গল কনখৎহন্দুনা অমসুং ওক্যুপেসনেল সেফটি অমসুং হেলথ মেনেজমেন্ট সিষ্টেমশীং টেষ্ট অমসুং ওথেন্টিকেট তৌবা ঙম্বা ওদিটিং মেকানিজমশিং শেমদুনা ওক্যুপেসনেল সেফটি অমসুং হেলথকী মেনেজমেন্টতা ওক্যুপেসনেল সেফটি লেপ্তনা ফগৎহন্দুনা;
- তোঙান-তোঙানবা লেভেলশীংদা, মরুওইনা হায় পোটেন্সিএল রিস্ক লৈবা ইন্দষ্ট্রিএল জোনশীংদা লৌখৎকদবা অকক্নবা থৌরাংশীং তাক্নবা অমসুং কো-ওর্দিনেট তৌনবা, অমসুং উপদ্রবশীং (catastrophes) থীংনবা অকক্নবা থৌরাংশীং লৌখত্তুনা;
- খ্বাইদগী ফবা সেফটি অমসুং হেলথ প্রেক্টিসশীং মশক খংদোক্তুনা অমসুং মখোয়বু এদোপ্ট তৌনবগী খুদোংচাবা পীদুনা;
- মতম-মতমদুগী চৎনরিবা আইনশীং অদুবু থুগাইবগী মতিক চাবা আইনগী চৈরাক পীদুনা;
- ৱার্কপ্লেস পর্ফোমেন্সকী সেফটি, হেলথ অমসুং এনভাইরনমেন্ট ফগৎহন্নবা মরি লৈনবা পুম্নমক্তা ‘রেস্পোন্সিবল কেয়র’ অমসুং/ নত্ত্রগা ‘কোরপোরেট সোসিএল রেস্পোন্সিবিলিটি’ এদোপ্ট তৌদুনা কমিট তৌনবগীদমক পুক্নিং থৌগত্তুনা;
- থোং মান্নবা অমসুং হেন্না চাউবা কোভরেজগীদমক অমসুং সেফ মেনেজমেন্ট সিষ্টেম ওথেন্টিকেট তৌনবগীদমক থবক শুফমগী সেফটি, হেলথ অমসুং এনভাইরনমেন্টগা মরি লৈনবা ইনষ্টিট্যুসনশীং, প্রোফেসনেলশীং অমসুং সর্ভিসশীংবু শকখংনবা চুনবা এক্রেদিটেসন মেছিনরি অমা শোয়দনা লৈহন্দুনা;
- ইমপ্লোয়রশীংবু ওক্যুপেসনেল সেফটি অমসুং হেলথ মেনেজমেন্ট সিষ্টেম শোয়দনা লৈহন্নবা, ৱার্কপ্লেস সেফটি অমসুং হেলথ ফগৎহন্নবা মখোয়বু ইফিসিএন্ট ওইবা মওংদা শেমগৎনবা পুক্নিং থৌগত্তুনা;
- ন্যুমোকোনিওসিস অমসুং সিলিকোসিসকুম্বা শিনফমগী ওইবা লায়নাশীং অসিদা অখন্নবা মীৎয়েং থমদুনা, মসিবু থীংনবা অমসুং কন্ত্রোল তৌনবগী ফ্রেমৱার্ক অমা শেমগৎপগা লোয়ননা মসিগী টেক্নিকেল ষ্টেন্দর্দ অমসুং গাইদলাইনশীং শেমগত্তুনা;
- সেফ অমসুং ক্লিন টেক্নোলোজি প্রোমোট তৌদুনা অমসুং মীওইবগী হকশেল অমসুং অকোয়রোন্দা শোকহনবা মেটরিএলশীংবু লেপ্তনা মহুৎ শিন্দোক্তুনা;
- এৱারনেস
- চুনবগী পাম্বৈশীংগী খুত্থাংদা থবক শুফমগী সেফটি, হেলথ অমসুং এনভাইরনমেন্টকী মতাংদা এৱারনেস হেনগৎহন্দুনা;
- এৱারনেস শেমগৎনবা অমসুং নেসনেল প্রদক্টিভিটি হেনগৎহন্নবগী মপুংওইবা পান্দমগা লোয়ননা থবক শুফমগী সেফটি, হেলথ অমসুং এনভাইরনমেন্টগা মরি লৈনবা জাতিগী মরুওইবা হিরমশীংদা ইমপ্লোয়রশীংগী মীহুৎশীং, ইমপ্লোয়িশীংগী মীহুৎশীং অমসুং কম্যুনিটিগা লোয়ননা খন্ন-নৈননবগী ফোরম লৈহন্দুনা;
- জাতিগী লনশীং য়োক্তুনা, ঙাক্তুনা থম্নবা অমসুং প্রোমোট তৌনবা অমসুং ইমপ্লোয়মেন্ট অদুদগী থোরকপা অশোক-অপন অমসুং লায়নাশীং মুত্থৎনবা জোইন্ট লেবর-মেনেজমেন্টগী থবক-থৌরমশীং পুক্নিং থৌগত্তুনা;
- ষ্ট্রকচর, ওদিএন্স স্পেসিফিক এপ্রোচকী খুত্থাংদা কম্যুনিটি এৱারনেস হেন্না লৈহন্দুনা;
- অসিগুম্বা এৱারনেস অমসুং ইনফোর্মেসন ইনিসিএটিভশীংগী ঈথীল অদু লেপ্তনা ইভাল্যুএট তৌদুনা;
- এক্সপিরিএন্স অমসুং লর্নিং শেয়র তৌদুনা এৱারনেস কেম্পেইনশীংদা থাদখিবা অচৌবা ইনভেষ্টমেন্টশীংদগী কান্নবা হেন্না লৌদুনা;
- থবক শুফমগী সেফটি, হেলথ অমসুং এনভাইরনমেন্টগী টিচিং ইনপুটশীং অসি স্কুল, টেক্নিকেল, মেদিকেল, প্রোফেসনেল অমসুং ভোকেসনেল কোর্সশীং অমসুং দিষ্টেন্স এজুকেসন প্রোগ্রামদা চুনবা মওংদা হাপচিন্দুনা;
- ইন্টরনেসনেল ওর্গানাইজেসনশীংগা লোয়ননা অফবা লাইএজন এরেঞ্জমেন্টশীং শেমগত্তুনা;
- ইমপ্লোয়ি অমত্তবু মহাক্কী থবক মফমদা পাংথোকপা থবক-থৌরমশীংনা মরম ওইদুনা হকশেল, ফঙ্কসনেল কেপাসিটি, নত্ত্রগা লাইফ এক্সপেক্টেন্সি হন্থবগী খুদোংথীবা লৈহন্দনবা অমসুং করিগুম্বা অসিগুম্বা ওক্যুপেসনেল দিজিজশীং অসি লৈরকপা তারবসু, মদুগী চুনবা কম্পেন্সেসন পীহন্নবা মথৌ তাবা মেদিকেল ক্রাইটেরিয়া শেমদুনা;
- প্রেক্টিকেল গাইদেন্স পীদুনা অমসুং ইমপ্লোয়র অমসুং ইমপ্লোয়িশীংবু মখোয়গী থবক মফমদা ওক্যুপেসনেল সেফটি অমসুং হেলথ রিস্ককী থৌদোক হন্থহন্নবগী পায়খৎলিবা থবক-থৌরমশীংদা পুক্নিং থৌগত্তুনা অমসুং অনৌবা প্রোগ্রামশীং শেম্নবা অমসুং হৌজিক লৈরিবা প্রোগ্রামশীংবু হেন্না ফগৎহন্দুনা শাফবা অমসুং হকশেল ফবা থবক শুবগী ফিভমশীং পীনবা ইমপ্লোয়র অমসুং ইমপ্লোইয়িশীংবু পুক্নিং থৌগত্তুনা, থবক মফমদা মখোয়গী সেফটি অমসুং হকশেলগা মরি লৈনবা থবক-থৌরম পুম্নমক্তা শীন্মীশীং অমসুং মখোয়গি মীহুৎশীংগা খন্ন-নৈনবা, ত্রেন তৌবা, ইনফোর্ম তৌবগী মথৌ তাহন্দুনা;
- রিসর্চ অমসুং দিভেলমেন্ট
- থবক মফমগী সেফটি, হেলথ অমসুং এনভাইরনমেন্টকী লমদা, মসিগা কোন্নরিবা সোসিএল অমসুং সাইকোলোজিকেল ফেক্টরশীংসু য়াউনা রিসর্চ তৌহন্দুনা, অমসুং কম্প্যুটর এইদেদ রিস্ক এসেসমেন্ট টুলস য়াউনা ইনোভেটিভ মেথদশীং, টেক্নিকশীং অমসুং ষ্টেন্দর্দশীং লৈহনবদা মতেং পাংগদবা, থবক শুফমগী সেফটি, হেলথ অমসুং এনভাইরনমেন্টকী প্রোব্লেমশীং কোকহন্নবা এপ্রোচশীং শেমগত্তুনা;
- লাকপা য়াবা লায়নাশীং খংদোক্নবগী লম্বীশীং থীদোক্তুনা, লায়নাশীং অমসুং থবক্কী অকোয়রোনগী মরক্তা লৈনরিবা মরিশীং শেমগত্তুনা, ওক্যুপেসনেল দিজিজশীংগী লিষ্ট নৌনা শেমদুনা অমসুং থবক মফমগা মরি লৈনবা সেফটি, হেলথ অমসুং এনভাইরনমেন্টকী প্রোব্লেমশীংগা মরি লৈনবা অতৈ রিসর্চ তৌহন্দুনা;
- জাতিনা মথৌ তারিবা মতুংইন্না রিসর্চ প্রাইওরিটিশীং শেমগত্তুনা; নেসনেল অমসুং ইন্টরনেসনেল রিসর্চ বোদি কয়াগা মরি ফগৎহন্দুনা অমসুং পার্টনরশীপ শেমদুনা;
- কোওর্দিনেট তৌরবা রিসর্চ এপ্রোচ অমা লৈহন্দুনা অমসুং অসিগুম্বা থবকশীংগীদমক ওক্যুপেসনেল সেফটি অমসুং হেলথ সেক্টরদা রিসোর্স হেন্না থাদদুনা;
- ওক্যুপেসনেল সেফটি অমসুং হেলথ স্কিল দিভেলপমেন্ট
- শাফবা অমসুং হকশেল ফবা ৱার্কিং কন্দিসনশীং লৈহন্নবগীদমক ইমপ্লোয়র অমসুং ইমপ্লোয়ি ইনিসিএটিভকী খুত্থাংদা হান্না শেমখ্রবা এদভান্সশীং শেমগত্তুনা;
- ৱার্কপ্লেসতা ওক্যুপেসনেল সেফটি, হেলথ অমসুং এনভাইরনমেন্টগী হিরমদা শিজিন্নরিবা মীওইশীংগী মশীং অমসুং তৌবা ঙম্বা (competence) হেনগৎহন্নবা ত্রেনিং প্রোগ্রামশীং শিন্দুনা;
- হকচাং শোকপা লৈহন্দনবা নত্ত্রগা মখোয়বু য়ারিবমখৈ হন্থহন্নবগী মীৎয়েং অমগা লোয়ননা ইমপ্লোয়র অমসুং ইমপ্লোয়িশীংদা, চুনবা মওং অমদা ইনফোর্মেসন অমসুং এদভাইস পীদুনা;
- ইমপ্লোয়িগী প্রোটেক্সন অমসুং প্রোমোসনদা, অমসুং থবক শুবগী ফিভম ফগৎহনবদা পান্দম থমদুনা ওক্যুপেসনেল হেলথ সর্ভিসশীং শেমগত্তুনা অমসুং ইকোনোমিক এক্টিভিটিশীংগী তোঙান-তোঙানবা সেক্টরশীংদা সর্ভিসশীং অসিগী ইমপ্লোয়ি এক্সেস পীদুনা;
- হেলথ অমসুং সেফটি অসি ভোকেসনেল, প্রোফেসনেল অমসুং লেবরগা মরি লৈনবা ত্রেনিং প্রোগ্রামশীংগা লোয়ন-লোয়ননা অপিকপা ব্যুজিনেস প্রেক্টিসশীং য়াউনা মেনেজমেন্ট ত্রেনিংদসু পুন্সিন্দুনা;
- ওক্যুপেসনেল সেফটি এন্ড হেলথ ত্রেনিং করিকুলা ইন ৱার্কপ্লেস অমসুং ইন্দষ্ট্রি প্রোগ্রামশীং এদোপ্ট তৌদুনা;
- দেটা কলেক্সন
- থবক শুফমগী সেফটি, হেলথ অমসুং এনভাইরনমেন্টগা মরি লৈনবা ষ্টেটিষ্টিক্স খোমজিন্দুনা, এক্সনগী কি ইসুশীং প্রাইওরিতাইজ তৌদুনা, গবর্ণমেন্টেল অমসুং নন-গবর্ণমেন্টেল ওর্গানাইজেসনশীংগী খুত্থাংদা নেসনেল ষ্টদিজ পাংথোক্তুনা;
- থবক শুফমগী নেসনেল ওক্যুপেসনেল সেফটি, হেলথ অমসুং এনভাইরনমেন্টগী মতাংদা ইনফোর্মেসন অমসুং দেটা, ওক্যুপেসনেল সেফটি অমসুং হেলথকী নেসনেল নেটৱার্ক সিষ্টেম অমগী খুত্থাংদা তোঙান-তোঙানবা ষ্টেকহোল্ডরশীংগী মরক্তা ইনফোর্মেসন রিইনফোর্স অমসুং শেয়র তৌদুনা;
- এক্সপোজরগী মওং-মতৌশীং য়াউনা, অমসুং হৌজিক্কী ওইনা য়াউহন্দ্রিবা, হায়বদি মশানা মশাবু থবক পীজবা মীওইশীংগী থবক্কা মরি লৈনবা অশোক-অপন অমসুং লায়নাগা মরি লৈনবা দেটা কোভরেজ এক্সটেন্দ তৌদুনা;
- মতম চানা রিপোর্ট তৌবা অমসুং ইনফোর্মেসনগী প্রোভিজনদা অয়াবা পীবা দেটা সিষ্টেমশীং এক্সটেন্দ তৌদুনা;
- হেন্না ফগৎলবা ইনফোর্মেসনগী এক্সেস লৈহন্নবগী পাম্বৈ শেমগত্তুনা;
- রিভিয়ু
- থবক শুফমগী সেফটি, হেলথ অমসুং এনভাইরনমেন্টকী হৌজিক্কী ওইরিবা ষ্টেটস লেপথোক্নবা অহৌবগী ওইবা রিভিয়ু অমসুং এনালাইসিস অমা পাংথোক্কনি অমসুং নেসনেল ওক্যুপেসনেল সেফটি অমসুং হেলথ প্রোফাইল অমা শেমগৎকনি।
- নেসনেল পোলিসি অমসুং এক্সন প্রোগ্রাম অসি চহি মঙাগী মনুংদা নত্ত্রগা জাতিগী পন্থুং অমসুং পান্দমশীংগা মরি লৈননা এসেস তৌবা মথৌ তাই হায়না খল্লগদি মসিদগী ঙনখৎনা য়ামদ্রবদা অমুক্তি রিভিয়ু তৌগনি।
ৱারোইশিন
সোসিএল প্রোটেক্সন মরাং কায়দবা মফমশীংদা লৈবা থবক শুবা মীওইশীং অমসুং খুদোংচাদ্রবা গ্রুপশীংগী লোকেল রিসোর্সশীং মোবিলাইজ তৌদুনা অমসুং প্রোটেক্সন লৈহন্দুনা থবক শুফমগী রিস্কশীং এসেস অমসুং কন্ত্রোল তৌবদা থেংনগদৌরিবা চেলেঞ্জশীং অদুবু মায়োক্ননবগীদমক সোসিএল পার্টনরশীংগা য়াম্না নকশীন্না থবক তৌমীন্নবগী মথৌ তাই।
নেসনেল পোলিসি ওন সেফটি, হেলথ এন্ড এনভাইরনমেন্ট এট ৱার্কপ্লেস অমসুং লেজিস্লেসনশীং অসি ত্রাইপার্টাইট কন্সলটেসন তৌদুনা, এনফোর্সমেন্ট ফগৎহন্দুনা, ষ্টেটিষ্টিক্স খোমজিন্দুনা অমসুং এনালাইসিস তৌদুনা সরকারনা রিভিয়ু তৌনবা; হকচাং শোক্কদবা থবকশীং অমসুং অতৈ ফোকস সেক্টরশীংগীদমক অখন্নবা প্রোগ্রামশীং পায়খৎনবা, ত্রেনিং মেকানিজমশীং লিংখৎনবা, জাতি শীনবা থুংনা এৱারনেস লৈহন্নবা, অফংবা রিসোর্সশীং অমসুং হৈ-শীংবদু মোবিলাইজ তৌনবা থৌরাং পায়খৎনবা চপ চানা লেপ্লি।
নেসনেল পোলিসি অমসুং প্রোগ্রামনা সরকার অমসুং সোসিএল পার্টনরগুম্বা মরি লৈনবা ষ্টেকহোল্ডর পুম্নমক্না মপুংফাবা কমিটমেণ্ট অমসুং দিমোন্সট্রেসন পীরক্কনি হায়বগী থাজবা থম্মী। ঐখোয়গী পন্থুং অমসুং পান্দমশীংদি, থবক শুফমগী সেফটি, হেলথ অমসুং এনভাইরনমেন্টগী মথৌ তাবশীংগা মরি লৈনবা কত্থোক্লবা অমসুং পুন্না পায়খৎমিন্নবা থবক-থৌরমশীংগী খুত্থাংদা থবক্কী অমসুং থবক শুবগী ক্বালিটি অসি হেন্না ফগৎহনবা হায়বসিনি।
সোর্স: মিনিষ্ট্রি ওফ লেবর এন্ড এমপ্লোয়মেন্ট


text:
ৱাহৌদোক
সর্বাইকেল স্পোন্দিলাইটিস অসি ঙক্কী শরুক্তা লৈবা ঙক্লিগী শরুশীং মওং চুমদনা থীনগৎলকপা, শোকচিল্লকপা, চোংথোরকপা, সর্বাইকেলগী শরুশীংগী মরক্তা লৈবা কুসনশীং (ইনভর্টিব্রেল ডিস্ক হায়নসু খংনবা)দা কেলসিয়ম পৈশিল্লকপদগী থোরকই।
মীয়াই চল্লবা অমসুং অহল ওইরবশীংদা, সর্বাইকেলগী শরুশীং অসি খরা শোকচিল্লকপা হায়বসি য়াম্না তোইনা উবা ফংই অদুবু মসিনা লাইওং অমত্তদি উৎলক্তে। শরুশীংগী (vertebrae) মরক্তা লৈবা কুসনশীং শোকচিল্লকপনা শিংলিশীং নমশিনলকপা (compress) য়াই অমসুং সর্বাইকেল স্পোন্দিলাইটিসকী লাইওং ওইহল্লকপা য়াই। অয়াম্বা মতমদা, মঙাশুবা অমসুং তরুকশুবা (C5/ C6), তরুকশুবা অমসুং তরেৎশুবা (C6/ C7) নত্ত্রগা মরিশুবা অমসুং মঙাশুবা (C4/ C5) সর্বাইকেল ভর্টিব্রাগী মরক্তা লৈবা ডিস্ক অদুদা নাগল্লি।
লাইওংশীং
সর্বাইকেলগী শরুকশীংদা শোকচিল্লকপদগী থোরকপা অহোংবশীংনা লাইওং নত্ত্রগা হকচাংদা নুঙাইতবগী মওং উৎলক্তবা য়াই। লাইওংশীং অসি সর্বাইকেল নর্ভশীং অমসুং স্পাইনেল কোর্ড অদু চপ তিংলবা নত্ত্রগা চপশিল্লবা মতমদতা থোরক্কল্লি। মখোয়গী মনুংদা মখাগীসিংসি য়াউরকপা য়াই।:
- ঙক্লি নাবা, মসি পাম্বোম অমসুং লেংজুমদসু ফাউরকপা য়াই।
- ঙক লৈথোক লৈশিন য়াদবমখৈ ঙক অসি তিংনা লৈরকপা য়াই।
- কোক চিকপা, মরুওইনা কোক্কী মনিংথংবা শরুক্তা (occipital headache) লৈরকপা য়াই।
- পাইবদা জিং-জিং লাউবা, লেংজুম, পাম্বোম নত্ত্রগা পাম্বোম মমাংগী শরুক্তা (fore arm) শাবা ফাউবা নত্ত্রগা থেংবদা খংলক্তবা য়াই।
- ওনিংবা ফাউবা, ওবা, কোক ঙাউবা নত্ত্রগা উরু-উরু লৈবা ফাউরকপা য়াই।
- লেংজুম, পাম্বোম নত্ত্রগা খুৎকী মসল শোন্থরকপা য়াই।
- খোং শোন্থবা অমসুং মপান থোক্নিংবা অমসুং খোং হাম্নিংবা থীংবা ঙমদবা (করিগুম্বা স্পাইনেল কোড অদু চপশীনবা/ নমশিনবা লৈরবদি) লৈরকপা য়াই।
মেনেজমেন্ট
লাইয়েংবগী পান্দমদি মখাগীসিনি:
- শিংলি নমশিনবনা ওইহল্লিবা নাবা অমসুং অতৈ লাইওংশীং হন্থহনবা।
- স্পাইনেল কোদ নত্ত্রগা নর্ভকী রুট অদু মতম পুম্বগী ওইনা শোকহনবদগী থীংবা।
- মখা তানা শোকচিল্লকপদগী থীংবা।
মখোয়সি মখাদা পীরিবা পাম্বৈশীং অসিগী মতেংনা ফংবা ঙমগনি:
- ঙক্কী মসলশীং মপাঙ্গল কনখৎহন্নবা এক্সরসাইজশীং অসি কান্নবদি য়াই অদুবু মসি দোক্টরগা তান্নরবা মতুংখক্তদা পাংথোক্কদবনি। ফিজিওথেরাপিষ্ট অমদগী এক্সসরসাইজশীং তমদুনা য়ুমদা চাং নাইনা প্রেক্টিস তৌবা য়াই।
- সর্বাইকেল কোলার: সর্বাইকেল কোলারগী মতেংনা ঙক লেং-ওৎপদা অথীংবা লৈহন্দুনা নাবা হন্থহনবা য়াই।
সোর্স: পোর্টেল কন্টেন্ট টিম
অকোনবা শেমদোকখিবা : 6/13/2020
0 রেটিংশিং অমসুং 0 কমেন্টশিং
ষ্টারশিংগী মথক্তা রোল তৌ অদুগা রেট পীনবগীদমক্তা ক্লিক তৌবীয়ু
© C–DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.


text:
লখিপুর কাছার, সেপ্তেম্বর ০১, ২০২০ঃ
লোনগা মরী লৈননা লেপ্তনা চৎথরকপা মনিপুরী য়ুথস্ ফ্রোন্ত অফ আসাম, মায়ফাগী ৬৭ সুবা এৱেরনেস কেম্পেইন ঙরাং কাছারগী গোসাইপুর খুঙ্গংদা পাঙথোকখ্রে। খুন্দ্রাকপম অমুতোম্বা, আমপালগী প্রেসিদেন্ট অহোংসাংবম লিলি, মনিপুরী থীয়েতর সেন্তর আসামগী জেনরেল সেক্রেতরী সোমোর লুৱাং, মায়ফাগী প্রেসিদেন্ট সেরাম হেরাজিৎ দাইজতা ফমখি। কেম্পেইনগী ৱাহৌদোক পীরদুনা সেরাম হেরাজিৎনা আসামদা মনিপুরী লোনবু এসোসিয়েত অফিসিয়েল লোন ওইহন্দ্রিফাওবা মায়ফা না লেপ্পা লৈতনা খোঙজং চংশিনখিগনি হায়রদুনা খোঙজং অসিদা মীয়ামনসু শৌগৎপীয়ু হায়খি। সোমোর লুৱাংনা ইমালোননা ঐখোয়গী মীংসেলনি হায়রদুনা আসামদা মশিং লিকপা ফূরুপ ওইজরবসু ঐখোয় খুকন পাঙ্গনবা ফূরূপ অমনি হায়বসি উৎপগী মতম য়ৌরে হায়খি। অহোংসাংবম লিলিনা ঐখোয়না কোরোনা কিদুনা লৈরিঙৈদা ইমালোনসি মীখা পোনখিদৌরে হায়খি। থৌরমদা মায়ফাগী একতিব মেম্বর চন্দ্রকান্ত সিংহ, চীঙাখম বিশ্বজিৎ নচিংবা মীওইশিংনা শরুক য়াখি। (পাউ অসি লখিপুরওনলাইন ইউতিউব চেনেলদা য়েংবিউ)


text:
অসামগী গোবর্নর শ্রী জগদিশ মুখি জী, অসামগী মীয়াম্না পাম্নবা অমসুং চং-থৌরবা মুখ্যমন্ত্রী, শ্রী হিমন্ত বিস্বা সরমা জী, কেন্দ্রগী কেবিনেত্তা ঐগা থবক তৌমিন্নরিবা, শ্রী সর্বানন্দ সোনোৱাল জী, শ্রী রামেশ্বর তেলি জী, লৈবাক্কী চাউখৎ-থৌরাংদা য়াম্না মরু ওইবা থৌদাং লৌরিবা রতন তাতা জী, অসাম সরকারগী মন্ত্রী, শ্রী কেশব মহন্তা জী, অজন্তা নিওগ জী, অতুল বোরা জী অমসুং লমদম অসিদা পোকপা মচা ভারতকী ৱায়েলগী জগত্তা থোইদো-হেন্দোক্না মথৌদাং পাংথোকলম্বা অমসুং হৌজিক্না ঐখোয়গা লোইননা আইন শেম্বগী থৌওংদা পার্লিয়ামেন্ত্তা ঐখোয়গা লোইননা থবক তৌমিন্নরিবা, ইকাইখুম্নরবা শ্রী রঞ্জন গোগোই জী, এম.পি.শিং, এম.এল.এ.শিং অমসুং ঐগী নুংশিরবা ইচিল-ইনাওশিং!
প্রোথোমেতে মোই রোংগালি বিহু, আরু আসোমিয়া নবো-বাখোর শুবভেস্সা জোনাইসু!
হারাও-কুম্হৈ অমসুং নুংঙাইবগী পন্থা অসিদা, অসামগী চাউখৎ-থৌরাংগী ইচেলদা অমুক্কসু হেন্না খোংজেল য়াখৎহন্নবা ঙসিগী চাউরবা থৌরম অসিদা ঐহাক্না নখোয়গী নুংঙাইবদা শরুক য়াবগী খুদোংচাবা ফংজরে। ঙসি পুৱারি ওইরবা সিতী অসিদা অসামগী চাউথোকচনিংঙাই ওইবা , অসামগী চাউখৎ-থৌরাংদা চা্রবা থৌদাং লৌরিবা লমদম অসিগী মচাশিংবু কোক নোন্দুনা ইকাইখুম্নবা উৎলি।
মরুরপশিং,
বোহাগ মাথোএতি রিতুনোহোই বোহাগ এতি মাহ
অখোমিয়া জাতির ই আয়ুস রেখা গোনো জিয়োনোর ই খাহ!
অসামগী লাইফলাইনবু মুথৎপা য়াদনবা অমসুং হেন্না লিংহন্নবা ঐখোয়না অয়ুক নুংথিল খাইদনা নখোয়গী সেবা তৌনবা হোৎনরি। মসিগী ফিরেপ অসিগা লোইননা নখোয়গী মরক্তা তিনবা পাম্লি অসাম অসি ঙসিদি শান্তি অমসুং চাউখৎ-থৌরাংগীদমক্তা অমত্তা ওইনা থৱাই য়াওনা হোৎনরি, অমসুং ঐহাক্না মতম খরগী মমাংদা কার্বি আঙলোংদা উবা ফংখি, ঐহাক্না মখোয়না থেংনখিবশিং, মখোয়গী নুংঙাইবা, মখোয়গী থৱায় য়াওবা, মখোয়গী মঙলান, মখোয়গী ফিরেপ অদু ফাোখি।
মরুপশিং,
ঐহাক্না মতম খরগী মমাংদা দিব্রুগরদা নৌনা শাবা কেন্সর হোসপিতাল অমসুং মদুদা লৈরিবা খুদোংচাবশিং অদু উরকখি। ঙসি মফম অসিদা অসামগী অনৌবা কেন্সর হোসপিতাল ৭ মীয়ামদা কত্থোকখ্রে। মতম অমদা চহি তরেতকী মনুংদা হোসপিতাল অমখক হাংদোপা ফাওবদা য়াম্না চাউবা থৌরম অআ ওইনা লৌরম্মি। হৌজিক্তি মদুগী মতম অদু হোংলে, নোংমদা রাজ্য অমদা হোআসপিতাল ৭ হাংদোক্লি। অমসুং ঐঙোন্দা খঙহল্লক্লি মদুদি কেন্সর হোসপিতাল ৩ অমসু লাক্কদবা থা খরা অসিদা নখোয়গী সেবাগীদমক্তা শেম শাবা লোইশিল্লগনি। মসিগীসু মথক্তা ঙসি রাজ্য অসিদা অনৌবা হোসপিতাল তরেত শাবা হৌখ্রে। মসিগী হোসপিতালশিং অসিদা অসামগী জিলা কয়া অমদা কে্সর লাইয়েংবগী ফেসিলিতীশিং অমুক্কসু হেনগৎহল্লগনি। হোসপিতাল অসি তঙাইফদবনি অমসুং সরকারনা শাসু শারি। অদুবু ঐহাক্না ওন্নতৈনবদা ওইনা য়াইফ-পাউজেল পীনিংঙি। হসপিতাল অসি নখোয়দা লৈরে অদুবু ঐহাক্না অসামগী মীয়ামগী পুনশিংদা হোসপিতাল চৎপগী অৱাবা অদু লাক্তবা পাম্মি। ঐহাক্না নখোয় ময়াম্বুহকচাং ফনা লৈনবা পাউজেল পীরি। নখোয়গী ইমুংগী মীওই অমত্তা হোসপিতাল চৎপগি মথৌ তাদবা ওইসনু অমসুং ঐখোয়না শারিবা অনৌবা হোসপিতালশিং অসি হাংদুনা অদুমক লৈবা ওইসনু। অদুবু মথৌ তারকপা মতমদা কেন্সরগী পেসেন্তশিংনা মসিগী খুদোংচাবশিং অসি লৈতবনা মরম ওইরগা শিবগা লান্থেংনবগী অৱাবা অদু ময়োক্নদনবা অমসুং নখোয়গ সেবাগীসমদমক্তা ঐখোয়না শেম-শাদুনা থম্লি।
নুংশিরবা ইচিল-ইনাওশিং,
অসামদা কেন্সর লাইয়েংগীদমক্তা থোইদোক-হেন্দোক্না, পাকশন্না ফসিলিতীশিং লৈহনবা অসি য়াম্না মরু ওইরিবসিগী মরমদি মফম অসিদা কেন্সর মশিং য়াম্না দিতেক্ত তৌখি। অসামদা নত্তনা নোর্থ ইস্ততা কেন্সর অসি য়াম্না চাউবা অৱাবা অমা ওইরক্লি। মসিদা খ্বাইদগী হেন্না শোকহল্লিবা অসি লাইরবা ইমুংশিংনি। মরমদি কেন্সর লাইয়েংগিদমক্তা অচৌবা সহরশিংদা চৎনরম্মি, মরম অদুনালাইরবশীং অমসুং মিদল ক্লাসকী ইমুংশিংনা মসিগী অৱাবা ময়োক্নৈ। লাইরবশীং অমসুং মিদল ক্লাসকী ইমুংশিংগ অৱাবা অদু কোকহন্নবা চহি ৫-৬তগী মসিগী মতাংদা খোংথাংকয়া অমা পাইখৎলক্লি, মসিগীদমক্তা হান্নগী মুখ্য মন্ত্রী সর্বানন্দ সোনোৱাল জী অমসুং হৌজিক ওইরিবা মুখ্য মন্ত্রী হিমন্ত বিস্বা জী অমসুং তাতা ত্রস্তপু হন্না-হন্না থাগৎচরি, নুংঙাইবা ফোংদোকচরি। অসামগী কেন্সর কিয়র ফাউন্দেশনগী মওংদা কেন্সরবু য়াম্না হোংবা অমসুং য়াম্না ফবা লাইয়েংনবগী চাউরবা নেতৱার্ক অমা মফম অসিদা লৈরে। মসি মীওইবা জাতিগ য়াম্না চাউবা সেবা অমনি।
মরুপশিং,
অসাম য়াওনা নোর্থ ইস্ত পুম্বদা কেন্সরগ অসিগুম্বা চাউরবা শিংনবশিং অসিগা মায়োক্ননবগীদমক্তা কেন্দ্র সরকারনসু লেপ্তনা হোৎনরি। রাজধানি গুৱাহাতিদসু কেন্সর ত্রীতমেন্তকা মরী লৈনবা ইনফ্রাস্ত্রকচরবুসু হান্নদগী হেননা ফগৎহনখ্রে। হন্দক্কী চহি অসিগী বজেত্তা নোর্থ ইস্তকী চাউখৎ থৌরাংগীদমক্তা লুপা করোর ১৫০০গী অখন্নবা স্কীম, পি.এম.-দিবাইনদসু কেন্সরগী লাইয়েংদা অহেনবা মীৎয়েং থমখি। মসিগী মতুং ইন্না কেন্সরগী লাইয়েংগীদমক্তা মসিগীদমক্তা ওইবা অকন্নবা ফেসিলিতী অমা গুৱাহাতিদা শেমগৎলি।
নুংশিরবা ইচিল-ইনাওশিং,
কেন্সরগুম্বা শাথিরবা লাইনা অসিনা ইমুং-মনুং, খুনাইদা ঐখোয়বু পুক্নিংদা অমসুং শেল-থুমগী মতাংদা ঐখোয়বু শোন্থহল্লি। মরম অদুনা হৌখিবা চহি ৭-৮ অসিদা লৈবাক অসিদা হকশেলগী মতাংদা থবক কয়া অমা পাইখৎখ্রে। ঐখোয়গী সরকার অসিনা হিরম মঙাদা শম্না হায়রবদা হকশেলগী সপ্তারিশিদা মীৎয়েং থমখি। অহানবদা নাদনবা হোৎনবা, মরম অদুনা প্রিভেন্তিব হেল্থ কিয়রদা ঐখোয়গী সরকার অশিনা অহেনবা মীৎয়েং থমখি। য়ো, ফিতনেস, লু-নানবা, অসিগুম্বা কবা অমগী প্রোগ্রাম কয়া অমা পাংথোক্লি। অনিশুবদা নারবদি হৌরকপদা খঙদোকপা। অসিগীদমক্তা ঐখোয়না লৈবাক অসিদা অনৌবা তেস্তিং সেন্তর কয়া অমা শেম্লি। অহুমশুবদা মীয়ামগী ময়ুম মনাক্তা প্রাইমরী ত্রীতমেন্তকী এন্না ফবা ফেসিলিতীশিং থম্বা। অসিগীদমক্তা প্রাইমরী হেল্থ সেন্তরশিংদা ৱেলনেস সেন্তরগী মওংদা অনৌবা পাঙ্গল থৌনাগা লোইননা মসিগী নেতৱার্ক অমা শেমখ্রে। মরিশুবদা লাইরবশিংদা অফবা হোসপিতালশিং ফংহনবা। অসিগীদমক্তআ অয়ুশমান ভারত গুম্বা স্কীমগী মখাদা ভারত সরকারগী মাইকৈদগী লুপা লাখ ৫ ফাওবগী লেম্না লাইয়েংনবগী খুদোংচাবা পীরি।
মরুপশিং,
ঐখোয়গী মঙশুবা ফোকস অসি অফবা লাইয়েংগীদমক্তা অচৌ-অচৌবা সিতীগী মপাল তাংবা য়ারিবমখৈ হন্থহনবনি। মসিগীদমক্তা হেল্থ ইনফ্রাস্ত্রকচরদা ঐখোয়গী সরকারনা অঙকপা ফংনা ইনভেস্ত তৌরি। ২০১৪গী মমাংদা লৈবাক অসিদা এম্স ৭ খক্তমক লৈরম্মি। মসিদা দিল্লী নত্তনা অতোপ্পা অমত্তদা এম.বি.বি.এস. তমহন্দে, মফম অমত্তদা ও.পি.দি. থমদে। খরা অমনা অদুম তাদুনা লৈ। ঐখোয়না মসিবু ফগৎহন্দুনা লৈবাক অসিদা অনৌবা এম্স ১৬ অমগা লাউথোকখ্রে। ঐখোয়গী সরকার অসিনা জিলা খুদিংমক্তা মেদিকেল কোলেজ অমদি শোইদনা লৈহন্নবা হোৎনরি অমসুং মসিগী পান্দম অসিদা থবক তৌরি। ২০১৪গী মমাংদা লৈবাক অসিদা মেদিকেল কোলেজ ২৮৭ খক্তমক লৈরম্মি অদুবু হৌজিক্তি ৬০০ য়ৌখ্রে।
মরুপশিং,
ঐখোয়গী সরকারগী তরুশুবা ফোকস অসি দোক্তরগী মশীং হেনগৎহনবনি। মমাং চহিদা এ্ম.বি.বি.এস. অমসুং পি.জি.গীদমক্তা সীত লিশিং ৭০ রোম হেনগৎহনখ্রে। সরকার অসিনা হন্দক্তা য়াম্না মরু ওইবা ফিরেপ অমা লোখি, মদুদি লানাইগী মেদিকেল কোলেজশিংদা সীত চাদা ৫০গি ফিশিং অদু সরকারগী কোলেজশিং অদুগা চপ মান্ননা লৌগদবনি। মসিগী কান্নবা অসি নহা লিশিং কয়া অমদা ফংগদৌরিবনি।
মরুপশিং,
ঐখোয়গী সরকারগী তরেতশুবা ফোকস অসি হেল্থ সার্বিসশিংগী দিজিতাইজেশন তৌবনি। লাইয়েংনবা হোৎনবদা মায়োক্নরিবা অৱাবশিং অদুদগী কোকহন্নবা সরকার অসিনা স্কীমশিং হৌদোকখ্রে। সরকার অসিনা হোৎনরিবা অসি কেন্দ্র সরকারনা পীরিবা কান্নবশিং অদু প্রজা খুদিংমক্না ফাবা ঙম্নবা মসিদআ অথিংবা অপনবা অমত্তা লৈহল্লোইদবনি। মসি ৱান নেসন ৱান হেল্থকী ৱাখল্লোননি। মসিনা চহি ১০০গী মনুংদা খ্বাইদগী চাউবা লাইচৎ অসিবু লাকশিনবা ঙমখি অমসুং শিংনবশিং অসিবু মাইথিবা পীনবগী পাঙ্গল পীখি।
মরুপশিং,
কেন্দ্র সরকারগী স্কীমশিংনা লৈবাকঅসিদা কেন্সর৫ লাইয়েংগীদমক্তা য়াম্না লাইনা অমসুং য়াম্না হোংনা ফংহল্লে। সরকার অসিনা ইংলিশ মীদিয়মদা মপুনশিগী কারক্ত্রিবা লাইরবা মচা-মশুশিংনা মেদিকেল তম্বা ঙম্নবগীদমক্তা, ভারত সরকারনা মমালোনদা, লমদম অদুগী মশাগী ওইবা লোনদা মেদিকেল এজুকেশন তম্বআ পাম্বশিংদা খুদোংচাবশিং পীরগনি।
হৌখিবা চহি খরা অসিদা কেন্সরগী তঙাইফদবা হিদাক-লাংথকশিংগি মমল অসি তঙখাই হন্থরকখ্রে। মসিদগী কেন্সর পেসেন্তশিংদা চহি খুদিংগী লুপা করোর লিশিং ১ ময়া নক্না লেমহল্লি।প্রধান মন্ত্রী জন ঔশাধি কেন্দ্রগী খুত্থাংদা হিংদাক-লাংথক মখল ৯০০ হেন্না মমল হোংনা ফংহল্লি। লুপা ১০০দা ফংবা হিদাক অদু লুপা ১০দা, ২০দা ফংহল্লে। মসিদা কেন্সরগি হিদাক-লাংথক কয়া অমসু য়াওরি। কনাগুম্বা ইমুং-অমগী অহল ওইরবা মমা-মপাশিং লৈবা, দাইবেতিস লৈবা, ইমুং অমগী থা অমদআ চাংচত্তা চাউরাক্না ১০০০, ১৫০০, লিশিং ২গী হিদাক-লাংথকশিংদা চাদিং তৌবা অদু জন-ঔশধি কেন্দ্রদা লুপা ৮০, লুপা ৯০, লুপা ১০০দা পুম্নমক লৈবা কোন্নহল্লে।
নুংশিরবা ইচিল-ইনাওশিং,
অয়ুশমান ভারত য়োজনাদগী লেম্না লাইয়েংবা ফংবদা নত্তনা কেন্সরগুম্বা শাথিবা লাইনাশিং অসিবু হৌরকপদা দিতেক্ত তৌবদা মতেং পাংঙি। অসাম য়াওনা লৈবাক অসিগী মফম খুদিংমক্তা হেল্ধ অমসুং ৱেলনেস সেন্তরশিং হাংদোরক্লি, মসিদা মীওই করোর ১৫ হেন্না কেন্সরগা মরী লৈননা স্করিন তৌখ্রে। কেন্সর নাবা মতমদদি য়াম্না থুনা খঙদোক্লিবমখৈ লাইনা অসিবু লুশিন্দ্রঙৈদা থিংহৌবা য়াই।
মরুপশিং,
লৈবাক অসিদা মেদিকেল ইনফ্রাস্ত্রকচর ফগৎহন্নবগী চত্থরিবা কেমপেন অসিগী কান্নবা অসি অসামসু ফংলই। হিমন্ত অমসুং মহাক্কী তীমনা জিলা খুদিংমক্তা মেদিকেল কোলেজশিং হাংদোক্নবগী লৈবাক অসিগী ফিরেপ অদুগীদমক্তা শিংথানিংঙাই ওইবা মওংদা হোৎনরি। ওক্সিজেনদগীনা ভেন্তিলেতর ফাওবগী ফেসিলিতীশিং পুম্নমক অসামদা লেপ্তনা হেনগৎপা ওইসনু। অসামদা ক্রিতিকেল কিয়র ইনফ্রাস্ত্রকচর য়াম্না য়াংনা লৈহন্নবগীদমক্তা অসাম সরকারনা মসিগী মাইকৈদা খোংথাং কয়া অমা লৌখৎখ্রে।
নুংশিজরবা ইচিল-ইনাওশিং,
ভারতনা ভেক্সিনেশন কেমপেন য়াম্না হেনগৎহন্দুনা অঙাংশিংগীসু ভেক্সিন কয়া অমা অয়াবা পীখ্রে। প্রিকোশন দোজকীশু অয়াবা পীখ্রে।
মরুপশিং,
কেন্দ্র অমসুং অসাম সরকারনা চা বাগানদা থবক তৌবশিংগী ইমুং-মনুংশিংদা হেন্না ফবা পুনশি মহিং অমা পীনবগীদমক্তা কন্না হোৎনখি। রেসন লেম্না ফংহনবদগীনা হর ঘর জলগী মখাদা ফেসিলিতীশিং অসি অসাম সরকারনা চা বাগানশিংদা য়াম্না থুনা য়ৌহন্নবা হোৎনরি। লাইরিক-লাইশু তম্বগী অমসুং থবক্কী খুদোংচাবশিং হেন্না ফংহন্নবগীদমক্তা য়াম্না কন্না হোৎনরি। চাউখৎপগী খুদোংচাবা অসি খুনাইগী মীওই খুদিংমক, ইমুং খুদিংমক মসিগী কান্নবা ফংহনবা হায়বসি ঐখোয়গী অচেৎপা ফিরেপনি।
নুশিরবা ইচিল-ইনাওশিং,
মতম অমদা কেনক্তিবিতীগী প্রোজক্তশিং অসিবু ৱেলফিয়রগা লোইননা উরমদে। অদুম ওইনমক কেনক্তিবিতী নিংথিনা লৈতবনা মরম ওইরগা ফেসিলিতীশিংগী দেলিভরীদা য়াম্না ৱাহল্লি। অরিবা ৱাখল্লোন অদু অধদোক্তুনা লৈবাক অসিনা হৌজিক খুমাং চাউশিল্লি। হৌজিক্তি অসামগী অথাপ-অথাপ্পা মফমশিংদা লম্বি-থোং শেমগৎলি, ব্রহ্মপুত্রদা থোং শঅরি, রেল নেতৱার্ক হেন্না ফগৎলক্লি।
নুংশিরবা ইচিল-ইনাওশিং,
সবকা সাথ সাবকা ৱিকাস, সবকা ৱিস্বাস অমসুং সবকা প্রয়াসকী ৱাখল্লোন অসিগা লোইননা ঐখোয়না অসাম অমসুং লৈবাক অসিগী চাউখত-থৌরাংদা খোংজেল য়াংখৎহন্নবা হোৎনরি। ঐৈখোয়না হোতনরিবা অসি অসামগি কনেক্তিবিতী হেন্না ফগৎহনবা, ইনভেস্তমেন্তকী খুদোংচাবা লৈহনবা। অসামদা ইনভেস্তমেন্ত তৌবগী ওইথোকপা য়াবা কয়া অমা লৈ। মসিগি ওইথোকপা য়াবশিং অসিবু খুদোংচাবশিংদা ওইনা ওন্থোক্কদবনি। চাবু ওইরো, ওর্গানিক ফার্মিংবু ওইরো, ওইলগা মরী লৈনবা ইন্দস্ত্রীবু ওইরো, অসামগী চাউখৎ-থৌরাংবু ঐখোয়না অনৌবা অৱাংবা থাক অমদা পুখৎকদবনি।
মরুপশিং,
ঙসি অসামগী ঐগী খোংচৎ অসি ঐগী ওইনদি য়াম্না কাওঙম্লরোইদবা অমা ওই। নাকল অমদনা বোম্ব-নোমৈ পাইরম্বশিংনা মদু থাদোক্তুনা শান্তিগী লম্বিদা, চাউখৎ-থৌরাংগী ইচেলদা য়াওবা পাম্লি অমসুং হৌজিক্না নখোয় ময়ামগী মরক্তা য়াওরি। অনাবনা মরম ওইরগা অৱাবা কয়া মায়োক্নদনবা অমসুং মখোয়গী ইংনা-চিক্না নুংঙাই-য়াইফনা লৈনবগী ফেসিলিতীশিং লৈহন্নবগীদমক্তা অমসুং মদুদা নখোয় ময়াম্না বোর পীবা লাক্লিবনি। বিহু অসি য়াম্না নুংঙাইবা অমসুং হারাও-কুম্হৈগী থৌরম্নি অমসুং ইমা-ইবেলশিং, ইচে-ইচল লিশীং কয়ানা মফম অসিদা তিল্লরে। ঐহাক্না অসামদা চহি কয়াদগী লাক্লি, ঐহাক্না অসামদা চৎপা মতমদা ঐনা য়াওদবা বিহুবু অমত্তা লৈরম্মোই। অদুবু ঙসিদি মশিং য়াম্না য়াম্লবা ইমা-ইবেলশিং অমসুং ইচে-ইচলশিংনা অমত্তা ওইনা বিহুদা জগোই শাবা উরে। ঐহাক্না অসুম্না নুংশিবীবগী, থৌজালগীদমক্তা মরুওইনা ইমা-ইবেলশিং, ইচে-ইচলশিংবু ইকাইখুম্নবা উৎচরি। মখোয়বু থমোইনুংদগী হন্না-হন্না থাগৎচরি।
মরুপশিং,
ইকাইখুম্নরবা শ্রী রতন তাতাজীনা মশামক মফম অসিদা য়ৌরক্লে। মহাক্কী মরী অসি তাতা তীদগী হৌরগা নুঙাইবা ফাওবা শন্দোকখ্রে অমসুং ঙসি নখোয় ময়ামগীদমক্তা খ্বাইদগী হেন্না ফবা হকশেলগীদমক্তা ঐখোয়গা লোইননা মফম অসিদা পুল্লরে। ঐহাক্না মহাকপুসু তরাম্না ওক্তুনা অমুক্কসু হন্না নখোয় ময়ামদা অসিগী অনৌবা ফেসিলিতী ময়াম অসিগীদমক্তা য়াইফ-পাউজেল পীরি।
হন্না-হন্না থাগৎচরি!
ঐগা লোইননা য়াম্না হৌনা হায়বীয়ু-
ভারত মাতা কী – জয়!
ভারত মাতা কী – জয়!
ভারত মাতা কী – জয়!
হন্না-হন্না থাগৎচরি!


text:
লখিপুর ওনলাইন দিজিতেল দেস্কঃ করিমগঞ্জ জিলাদা দ্রোন শিজিন্নদুনা সেনিতাইজ ত…
লখিপুরওনলাইন নিউজ দেস্কঃ- ওনলাইনগী খুৎথাংদা ইথোক ইশিন, ফোতো নত্রগা ভিদিও থ…
লখিপুরওনলাইন নিউজ দেস্কঃ- নোংলৈ নুংশিৎ য়াস না উরিষ্যাগী সমুদ্র তোর্বান লাল…
লখিপুরওনলাইন নিউজ ডেস্কঃ- য়াস হায়না মীংথোনবা নোংলৈ নুংশিৎ অসিনা উরিয্যা অম…
লখিপুরওনলাইন নিউজ দেস্কঃ মতম খরগী মমাংদা চাইনানা শাবা মোবাইল এপ কয়া অমা থী…
লখিপুরওনলাইন দিজিতেল দেস্কঃ ভারত সরকারনা মোবাইল এপ ৪৩ অমগসু থীংজিনখ্রে। লৈ…
লখিপুরওনলাইন দিজিতেল দেস্কঃ মথং চহীগী জনুৱারী ১৫ দগী হৌরগা লেন্দলাইনদগী মো…


text:
পুৱারী
চুরাচান্দপুর জিলাগী পুৱারী
মণিপুরগী নিংথৌ কে সি এস আই সি বি এস চুড়াচান্দ সিংহগী মমিং লৌরগা ডিষ্ট্রিক্ট অসি মমিং থোনখিবনি। চুড়াচান্দপুর ডিষ্ট্রিক্ট অসি মণিপুরগী খা-নোংচুপলোম থংবা মায়কৈদা ২৪.০ N অমসুং ২৪.৩ N দা লেটিচুদতা অমসুং ৯৩.১৫ E অমসুং ৯৪.৪৫ E লোঙ্গিচুদ তা শন্দোক্লগা লৈ।ডিষ্ট্রিক্ট অসি অৱাংদা তমেংলোং ডিষ্ট্রিক্ট , নোংপোকতা ইমফাল অমসুং চান্দেল ডিষ্ট্রিক্ট, মখাদা ম্যানমার(বর্মা) অমসুং মীজো্রাম, নোংচুপ্তা মিজোরাম অমসুং আসাম স্টেটনা কোইশিল্লী। জিলা অসিগী অল্টিচ্যুড না সমুদ্রদগী চাংচৎতা ৯১৪.০ মিটর ৱাংই। ষ্টেট অসিগী অপুনবা পাক চাউবা অসি সার্ভেয়র জেনেরেল ওফ ইন্ডিয়াগী মতুং ইন্না স্ক্বার কি:মি: ৪৫৭০ পাক চাউই।
চুড়াচান্দপুর ডিষ্ট্রিক্ট অসি ১৯৫৯ দা মণিপুরগী ডিষ্ট্রিক্টশিং অমুক হন্না শেমদোক শেমজিন তৌবদগী মণিপুর সাউথ ডিষ্ট্রিক্ট হায়না খঙনরকখি। অহানবদা মণিপুর অসি ডিষ্ট্রিক্ট অমখক লৈরগা সব-ডিভিজন ১০ থোক্না খায়দোকলম্মী। মণিপুর লৈঙাক্কী ওর্ডর নো. ২০/৩৯/৬৯-দি ১২ নবেম্বর ১৯৫৯ গী মতুং ইন্না ডিষ্ট্রিক্ট ৫ অমসুং সব-ডিভিজন ২৫ থোক্না খায়দোকখি। নোটিফিকেসন অসিগী মতুং ইন্না চুড়াচান্দপুর সব-ডিভিজন অমসুং জিরিবাম সব-ডিভিজনগী চীংগী খুঙ্গং ১৫ মণিপুর সাউথ ডিষ্ট্রিক্টতা তিশিনখি। অদুদগী ডিষ্ট্রিক্ট অসি সব-ডিভিজন ৫ থোক্না হায়বদি – তিপাইমুখ, থানলোন, চুড়াচান্দপুর অৱাং (হৌজিক্না হেঙলেপ), চুড়াচান্দপুর অমসুং থিংহাৎ (হৌজিক্না শিংহাৎ) হায়না খায়দোকখি। অদুদগী ডিষ্ট্রিক্টশিংসিগী ঙমখৈদা খজিক্তং হোংদোক হোংজিন লৈখি। কুমজা ১৯৭২ দা (হৌজিক্না ইম্ফাল ডিষ্ট্রিক্ট) মণিপুর সেন্ট্রেল ডিষ্ট্রিক্টকী জিরিবাম সব-ডিভিজনগী মনুং চনবা খুঙ্গং ১৪বু ডিষ্ট্রিক্ট অসিগী এডমিনিষ্ট্রেটিভ অমসুং রিভেন্যুগী লৈঙাক মনুংদা তিনশিল্লম্মী। কুমজা ১৯৮১ অমসুং ১৯৯১ দা ডিষ্ট্রিক্ট অসিগী চুড়াচান্দপুর সব-ডিভিজনগী চীংগী খুঙ্গং অনি মাঙলম্মী। হায়রিবা খুঙ্গং অনি অসি হান্ননা বিষ্ণুপুর ডিষ্ট্রিক্টকী মনুং চন্দুনা লৈরবনি অদুনা কুমজা ১৯৮৫ দা লৈঙাক্কী খুদোং চানবা বিষ্ণুপুর ডিষ্ট্রিক্টতা চনশিল্লম্মী। মরক্কী মতমদুদা মণিপুর সাউথ ডিষ্ট্রিক্ট হায়বসি চুড়াচান্দপুর ডিষ্ট্রিক্ট হায়না ওনখি।
(ফংফম: ডিস্ট্রিক্ট সেন্সস হেন্ডবুক চূড়াচাঁদপুর -২০১১)


text: লখিপুরওনলাইন নিউজ দেস্কঃ স্মাইল চেরিতি এনজিও না শিল্লাংদুনা হৌখিবা দিসেম্বরগী তাং ১ মালেমগী ঐইদস্ নুমিৎকী থৌরম সোনাবারি ঘাটতা পাঙথোকখ্রে। পোথারবা ওজা আইনুল হোক চৌধুরীনা মীফম মপু ওইদুনা পাঙথোকখিবা থৌরমদা কাছার জিলা ত্রিনামুল কংগ্রেসকী জেনরেল সেক্রেটরী অদুগা সোনাই কেন্দ্রগী মীরেপ ওইগদৌরিবা ডাঃ মাইমোম শান্তিকুমারনা অথোইবা মীথুংলেন ওইনা শরুক য়াখি। সোনাবারিঘাট জিপিগী নোমিনি ওইরিবা আলতাফ হুসেন বরভুইয়া অমসুং এপিদিসিএলগী এসদিও ওইনা থৌ পুরিবা আলি আহমেদ চৌধুরী থৌরমসিদা মীথুং ওইনা শরুক য়াখি। নুমিৎ অসি স্মাইল চেরিতি এনজিওগী শাফোংলকখিবা নুমিৎসু ওইখি। থৌরমগা মরী লৈননা ৱা ঙাংলদুনা অথোইবা মীথুংলেন ডাঃ মাইমোম শান্তিকুমার না ৱার্লদ ঐইদস্ দে করম্না হৌদোকখিবনো হায়বগী মতাংদা পনখি। থৌরম অসি মরুওইনা পাঙথোকপগী পান্দমদি মীওইবা খুদিংমক্না ঐইদস্ অসি ঙাকথোক্নবগী দমক করি তৌবা তায় হায়ব অদু ঐখোয় পুন্না খঙমিন্নদুনা লায়না অসিদগী চেকশিন্না লৈনবা খৃকুমজা ১৯৮৮ দগী হৌরদুনা চহি খুদিংগী দিসেম্বরগী তাং ১ দগী হৌদুনা নুমিৎ অসি পাঙথোকতুনা লাকপনি হায়খি। (Pao Asi YouTube ta Yengbiyu)


text:
শেনমিৎলোন্দা মন্ত্রীমন্দলগী মীফম (সি.সি.ই.এ.)
মন্ত্রীমন্দলনা ইনফ্রাস্ত্রকচর ভাইএবিলিতী গেপ ফন্দিং ভি.জি.এফ. স্কিমদা পব্লিক প্রাইবেৎ পার্তনরশিপ্তা শেলগী তেংবাং পীনবা স্কিম মখা চৎথবা অমসুং অমুক হন্না শেমজিনবদা অয়াবা পীখ্রে
Posted On:
11 NOV 2020 3:51PM by PIB Imphal
প্রধান মন্ত্রী শ্রী নরেন্দ্র মোদীনা লুচিংবা একোনোমিক এফিয়র্সকী কেবিনেৎ কমিতীনা ইনফ্রাস্ত্রকচর ভাইএবিলিতী গেপ ফন্দিং (ভি.জি.এফ.) স্কিমদা পব্লিক প্রাইবেৎ পার্তনরশিপ্তা শেলগী তেংবাং পীনবা স্কিম ২০২৪-২৫ ফাওবা লুপা করোর ৮,১০০গী অচংবা শেনফমগা লোইননা মখা চৎথবা অমসুং অমুক হন্না শেমজিনবদা অয়াবা পীখ্রে
অমুক হন্না শেমগৎপগী স্কিম অসিদা সোসিএল ইনফ্রাস্ত্রকচরদা প্রাইবেৎ পার্তিসিপেসন অসিবু মপুং ওইবা লম্বেলদা পুরক্নবা সব-স্কিম অনি হৌদোক্লেঃ
অ. সব স্কিম -১
স্কিম অসি সোসিএল সেক্তরগুম্বা ৱেস্ত ৱাতর ত্রীৎমেন্ত, ৱাতর সপ্লাই, সোলিদ ৱেস্ত মেনেজমেন্ত, হেল্থ অমসুং এজুকেসন সেক্তরশিং অসিনচিংবগী তঙাইফদবশিং মপুং ফাহনগনি। অসিগুম্বা মখলগী প্রোজেক্তশিংদা শেন্নীং অদু মপুং ফাহন্নবগীদমক্তা বেঙ্ককা মরী লৈনবা মথৌ তাবশিং অমসুং রিভিন্যুগুম্বা হিরমদা শোৎথবা থেংনরকপা য়াই। অসিগুম্বা কেতেগোরী অসিগী মখাদা প্রোজেক্তশিংগী মতিক চাবা অদু য়ামদ্রবদা ১০০% ওপরেস্নেল কোস্ত রিকভরী ওইগনি। মসিদা কেন্দ্র সরকারনা ভি.জি.এফ.কী মখাদা পুন্না প্রোজেক্তকী অচংবগী য়াম্লবদা ৩০% ফংহনগনি অমসুং রাজ্য সরকার/স্পোন্সর তৌরিবা কেন্দ্রগী মন্ত্রালয়/স্তেতুতরী এন্তাইতীনা অপুনবা প্রোজেক্তকী অচংবগী ৩০% পুথোকপা য়াই।
আ. সব স্কিম -২
সব-স্কিম অসি দিমোন্সত্রেসন/পাইলোৎ সোসিএল সেক্তর প্রোজেক্তশিংদা মতেং পাংগনি। প্রোজেক্তশিং অসি হকশেল অমসুং মহৈ-মশিংগী লমদা ওইবা য়াই মসিদা য়ামদ্রবদা ৫০% ওপরেস্নেল কোস্ত রিকভরী ফংগনি। প্রোজেক্তশিং অসিদা কেন্দ্র অমসুং রাজ্য সরকারশিংনা পুন্না অহানবা চহি মঙাদা শেন্নীংগী চাদিংগী ৮০% অমসুং ওপরেসন অমসুং মেন্তিনেন্স (ও.&এম.)গী অচংবগী ৫০% পুথোক্কনি। কেন্দ্র সরকারনা প্রোজেক্ত অসিদা পুন্না অচংবা শেনফমগী খ্বাইদগী য়াম্না ৪০%গী শরুক পুথোক্কনি। মসিদা নত্তনা অহানবা চহি মঙাদা কমর্সিএল ওপরেসনশিংগীদমক প্রোজেক্তকী ওপরেস্নেল কোস্তকী খ্বাইদগী য়াম্না ২৫%গী শরুকসু ফংহনবা য়াই।
স্কিম অসি হৌবদগী প্রোজেক্ত ৬৪দা ‘ফাইনেল এপ্রুবেল’ পীখ্রে অমসমুং মসিগী অপুনবা প্রোজেক্ত কোস্তনা লুপা করোর ৩৪,২২৮ লোইননা ভি.জি.এফ. লুপা করোর ৫,৬৩৯নি। শেনবা চহি ২০১৯-২০গী অরোইবা ফাওবদা লুপা করোর ৪,৩৭৫গী ভি.জি.এফ.কী শেনফম য়েন্থোকখ্রে।
কান্নবা :
স্কিম অসিগী পান্দম অসি খুন্নাইগী অমদি শেন্মিৎলোনগী ইনফ্রাস্ত্রকচরদা পি.পি.পি.শিং য়োকখৎপনি মরমদি মসিনা লন-থুমশিং হেন্না ফজনা শেমগৎপা ঙম্নবা অমদি মসিগী মতিক চানা ওপরেসন অমসুং মেন্তিনেন্স তৌবা ঙম্নবা অমসুং খুন্নাইগী অমদি শেন্মিৎলোনগী ওইবা মওংদা মরুওইবা প্রোজেক্তশিংবু কমর্সিএল ওইবা মওংদা শিজিন্নবা ঙম্নবনি। প্রোজেক্ত অসিদগী লৈবাক অসিগী মীয়ামদা য়াম্না কান্নহল্লগনি মরমদি মসিনা লৈবাক অসিদা ইনফ্রাস্ত্রকচর শেম্বদা মতেং পাংগনি।
থবক হৌবগী লাল্লোং:
স্কিম অসি মন্ত্রীমন্দলগী অয়াবা ফংলবা থা অমগী মনুংদা পায়খৎপা হৌরগনি অমসুং অনৌবা ভি.জি.এফ. স্কিমদা পুখৎলক্লিবা এমেন্দমেন্তশিং অদু মসিগী লমজিং-লমতাকশিংদা কান্নবা মওংদা হাপচিনগনি। অনৌবা ভি.জি.এফ. স্কিমদা ইনোৎ হাপকদবা অমসুং মতেং পীগদবা প্রোজেক্তশিং য়েংশিন্নবগীদমক্তা খোংথাং পুম্নমক পায়খৎকনি।
শাফুঃ
পুখৎলক্লিবা ভি.জি.এফ. স্কিম অসি অনৌবা মওংদা চৎনবা হৌবনা পি.পি.পি. প্রোজেক্তশিংদা হেন্না পুক্নীং চিংশিনবা ঙমহনগনি অমসুং সোসিএল সেক্তরশিং (হকশেল, মহৈ-মশিং, ৱেস্ত ৱাতর, সোলিদ ৱেস্ত মেনেজমেন্ত, ৱাতর সপ্লাই অসিনচিংবা)গী প্রাইবেৎ ইনভেস্তমেন্ততা মতেং ওইনরগনি। অনৌবা হোস্পিতাল অমসুং স্কুলশিং শাবনা থবক পীবগী অনৌবা খুদোংচাবা ফংহল্লগনি।
য়াওরিবা চাদিং:
অনৌবা স্কিম অসি শেল-থুম মন্ত্রালয়গী বজেৎকী তেংবাংদগী পুথোক্কনি। অনৌবা ভি.জি.এফ. স্কিমগীদমক্তা শেনবা চহি ২০২৪-২৫গী আউৎলে মখাদা পীরিঃ
শেনবা চহি
শেন্মিৎনোগী ইনফ্রাস্ত্রকচরদা পি.পি.পি.শিংদা শেলগী তেংবা পীনবগীদমক স্কিম
(লুপা করোর)
খু্নাইগী ইনফ্রাস্ত্রকচরদা পি.পি.পি.শিংদা শেলগী তেংবা পীনবগীদমক স্কিম
(লুপা করোর)
২০২০-২১
১,০০০
৪০০
২০২১-২২
১,১০০
৪০০
২০২২-২৩
১,২০০
৪০০
২০২৩-২৪
১,৩০০
৪০০
২০২৪-২৫
১,৪০০
৫০০
অপুনবা
৬,০০০
২,১০০
য়ুম্ফমঃ
শেল-থুম মন্ত্রালয়গী ইকোনোমিক এফিয়র্স দিপার্মেন্তনা কুমজা ২০০৬তা ‘ইনফ্রাস্ত্রকচরদা পি.পি.পি.শিংগা শেনগী তেংবাং পীনবা স্কিম’ (ভাইবিলিতী গেপ ফন্দিং স্কিম) অসি প্রোজেক্তশিং অদুগীদমক হৌদোকখি মদু শেন্মিৎলোনগী ওইনা মতিক চারবনি অদুবু কমর্সিএলগী ওইনদি চৎনবা য়াদে। মসিগী মরুওইবা মরমদি অচৌবা কেপিতেল ইনভেস্তমেন্তনি, মরমদি মসিগী কা হেন্না শাংবা মতম অমসুং কমর্সিএলগী থাক্তা শিজিন্নবা চার্জশিংদা হেনগৎলকপা ঙমদবা য়াওরি। লৈরিবা স্কিম অসিদা অপুনবা প্রোজেক্তকী ৪০% ভি.জি.এফ.কী সরুক কেন্দ্র সরকার অমসুং প্রোজেক্তকী অহৌবগী ফিভমদা (২০% + ২০%)গী কেপিতেল গ্রান্ত ওইনা স্পোন্সরিং ওথোরিতীগী মায়কৈদগী ফংহল্লি।
***
(Release ID: 1671982)
Visitor Counter : 143
Read this release in:
Assamese
,
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
নেসনেল দিজাষ্টর মেনেজমেন্ট প্লান (NDMP)না ভারতপু দিজাষ্টরদগী ঙাকথোকপা অমসুং মীওইবগী পুন্সি অমসুং লন-থুম মাং-তাকহনবদগী হন্থহন্নবা পান্দম থম্লি। প্লান অসি “সেন্দাই ফ্রেমৱার্ক” অসিগী মরুওইবা থীম মরিদা হায়বদি, মমীং ওইনা পল্লবদা, দিজাষ্টরগী রিস্কপু খংবা, দিজাষ্টর রিস্ক গবর্নেন্স হেন্না ফগৎহনবা, দিজাষ্টর হন্থহনবদা মীৎয়েং চংবা (ষ্ট্রকচরেল অমসুং নন-ষ্ট্রকচরেলগী পাম্বৈশীংগী খুত্থাংদা) অমসুং দিজাষ্টরগীদমক শেম-শাদুনা লৈবা, ঙন্না ৱার্নিং পীরকপা অমসুং দিজাষ্টর অমা থোকখ্রবা মতুংদা হেন্না ফগৎপা মওংদা শেমগৎ-শাগৎপা হায়বসিদা য়ুম্ফম ওই।
ভিজন
ভারত অসি দিজাষ্টরবু মায়পাক্না মায়োক্নবা ঙম্বা ওইহনবা, দিজাষ্টরগী রিস্ক মায়পাক্না হন্থহনবা ঙম্বা, অমসুং লৈঙাক্কী থাক পুম্নমক্তা অমসুং কম্যুনিটিশীংগী মরক্তা দিজাষ্টরশীং থেংনবগী মপাঙ্গল হেনগৎহন্দুনা মীওইবগী পুন্সি, হিংনবগী লম্বী, অমসুং ইকোনোমিক, ফিজিকেল, সোসিএল, কলচরেল অমসুং এনভাইরোনমেন্টেলগী এসেটশীং অসিবু পাক-চাউনা মাং-তাকহনবা হন্থহনবা হায়বসিনি।
পান্দমশীং
DM এক্ট 2005 অমসুং NPDM 2009দা পীরিবা মেন্দেট অদুগা লোয়ননা, নেসনেল প্লান অসিনা সেন্দাই ফ্রেমৱার্কতা পীরিবা নেসনেল কমিটমেন্ট অসিগা মরি লৈনহল্লি। মসিগী মতুং ইন্না, NDMPগী পান্দমশীং অসি মখাদা পীরিবশীংসি ওইগনি:
- দিজাষ্টরগী রিস্ক, খুদোংথীবগী হৌরকফমশীং অমসুং খুদোংথীনিঙাইগী মরমদা খংবা হেনগৎহনবা।
- লোকেলদগী সেন্টর ফাউবগী থাক পুম্নমক্তা দিজাষ্টর রিস্ক গবর্নেন্সকী মপাঙ্গল কনখৎহনবা।
- ষ্ট্রকচরেল, নন-ষ্ট্রকচরেল অমসুং ফাইনান্সিএল মিজরশীংগা লোয়ননা পাক-চাউবা কেপাসিটি দিভেলপমেন্টগী খুত্থাংদা দিজাষ্টর থেংনবা ঙম্নবগী দিজাষ্টরগী রিস্ক হন্থহনবদা পুক্নিং চংবা।
- মায়পাক্না পাউখুম পীবা ঙম্নবগীদমক দিজাষ্টরগী শেম-শাবা হেনগৎহনবা।
- রিকোভরি, রিহেবিলিটেসন অমসুং রিকনষ্ট্রক্সনদা “হেন্না ফগৎনবা শেমগৎলু” হায়বসি প্রোমোট তৌবা।
- দিজাষ্টরশীং থীংবা অমসুং দিজাষ্টরগী রিস্ক অমসুং মীওইবগী পুন্সি, শিনফম, হকশেল অমসুং এসেটশীং (ইকোনোমিক, ফিজিকেল, সোসিএল, কলচরেল অমসুং এনভাইরোনমেন্টেল) মাংবসি পাক-চাউনা হন্থহনবা থীংবা।
- মায়পাক্না থেংনবা ঙম্বা হেনগৎহনবা অমসুং অনৌবা দিজাষ্টর রিস্কশীং থোরকপা থীংবা অমসুং লৈরিবা রিস্কশীং হন্থহনবা।
- দিজাষ্টরনা মাং-তাকহনবা অমসুং খুদোংথীহনবা থিঙনবা অমসুং হন্থহন্নবা ইন্টিগ্রেটেদ অমসুং ইনক্লুসিভ ওইবা ইকোনোমিক, ষ্ট্রকচরেল, লিগেল, সোসিএল, হেলথ, কলচরেল, এজুকেসনেল, ইনভাইরোনমেন্টেল, টেক্নোলোজিকেল, পোলিটিকেল অমসুং ইনষ্টিট্যুসনেলগী পাম্বৈশীং শিজিন্নবা প্রোমোট তৌবা।
- দিজাষ্টরগী রিস্কশীং হন্থহন্নবা অমসুং মেনেজ তৌনবা লোকেল ওথোরিটি অমসুং কম্যুনিটি অনিমক মপাঙ্গল কনখৎহনবা।
- দিজাষ্টর মেনেজমেন্টগী এস্পেক্ট পুম্নমক্তা সাইন্টিফিক অমসুং টেক্নিকেল কেপেবিলিটিশীং হেন্না মপাঙ্গল কনখৎহনবা।
- মাং-তাকহনবা কয়াবু মায়পাক্না মায়োক্নবা ঙম্নবা অমসুং কম্যুনিটিদা য়ুম্ফম ওইবা দিজাষ্টর মেনেজমেন্টগীদমক্তা, লেভেল পুম্নমক্তা কেপাসিটি শেমগৎপা।
- দিজাষ্টর মেনেজমেন্টকী তোঙান-তোঙানবা এস্পেক্টশীংদা থবক তৌরিবা তোঙান-তোঙানবা মিনিষ্ট্রিশীং অমসুং দিপার্টেমেন্টশীংনা লৌগদবা শক্লোনশীং অমসুং থৌদাংশীং অদু ময়েক শেংনা পীবা।
- দিজাষ্টরগী রিস্ক লৈহন্দবা অমসুং থাক পুম্নমক্তা মসি হন্থহনবগী কলচর প্রোমোট তৌবা।
- দিজাষ্টর মেনেজমেন্টগী থৌরাংশীং অসি দিভেলপমেন্টকী প্লানিং অমসুং প্রোসেসতা পুন্সিন্নবা তৌবা।
প্লান অসিগী মরুওইবা ফিচরশীং
- প্লান অসিনা দিজাষ্টর মেনেজমেন্টকী ফেজ পুম্নমক হায়বদি প্রিভেন্সন, মিটিগেসন, রেসপোন্স অমসুং রিকোভরি অসি কোনশিল্লি।
- খুদোংথীবা খুদিংমক্কী ওইনা, নেসনেল প্লান অসিদা শিজিন্নরিবা এপ্রোচ অসিগা সেন্দাই ফ্রেমৱার্ক (Sendai Framework)তা পীরিবা প্রাইওরিটি মরি অসি দিজাষ্টর রিস্ক রিদক্সনগী প্লানিং ফ্রেমৱার্কতা মখাদা পীরিবা থীমেটিক এরিয়া মঙা অসিগী মখাদা অমত্তা ওইনা পুন্সিল্লি:
- রিস্কপু খংবা
- ইন্টর-এজেন্সি কোওরদিনেসন
- DRRদা ইনভেষ্ট তৌবা – ষ্ট্রকচরেল মিজরশীং
- DRRদা ইনভেষ্ট তৌবা – নন-ষ্ট্রকচরেল মিজরশীং
- কেপাসিটি দিভেলপমেন্ট
- অঙনবা ৱার্নিং, মেপশীং, সেটলাইট ইনপুটশীং, ইনফোর্মেসন দিসেমিনেসন
- মী অমসুং শা-ঙাশীং শাফবা মফমদা থৈদোকপা
- মী অমসুং শা-ঙাশীং থীবা অমসুং কনবা
- হিদাক-লাংথক পীবা
- থক্নবা ঈশীং/ ঈশীংগী পম্পশীং/ সেনিটেসনগী ফেসিলিটিশীং/ পব্লিক হেলথ
- চানবা চিঞ্জাক অমসুং চংদবা য়াদবা সপ্লাইশীং
- কম্যুনিকেসন
- লৈনবা য়ুম অমসুং টেম্পরেরি ওইবা লৈফমশীং
- পাৱর
- ফ্যুএল
- ত্রান্সপোর্টেসন
- রিলিফকী পোৎ-চৈশীং অমসুং সপ্লাই চেনগী মেনেজমেন্ট
- শা-ঙাগী অপুম-অশাশীং মফম চানা লোয়শিনবা
- চানবা তাংলবা মফমশীংদা শা-ঙাশীংগী পীজনবা চিঞ্জাকশীং
- রিহেবিলিটেসন অমসুং লাইভষ্টোক অমসুং অতৈ শা-ঙাবু শাফনা থম্বা অমসুং ভেটরিনরি কেয়র
- দেটা কলেক্সন অমসুং মেনেজমেন্ট
- রিলিফ এমপ্লোয়মেন্ট
- মিদিয়া রিলেসনশীং
- প্লান অসিগী রেসপোন্স পার্ট অসিনা হেন্দবুক অমগুম্না শিজিন্নগদবা মেত্রিক্স অমদা এরেঞ্জ তৌবা এক্টিভিটি তরানিপাল মশক খংদোক্লে:
- প্লান অসিনা স্ত্রেংথনিং দিজাষ্টর রিস্ক গবর্নেন্সকী চেপ্টর অমসু পুন্সিল্লি। সেক্সন অসিদা পীরিবা জেনেরেলাইজ তৌরবা রেসপোন্সিবিলিটি মেত্রিক্স অসিনা দিজাষ্টর রিস্ক গবর্নেন্সকী থীমশীং শম্লপ্না তাকই অমসুং সেন্টর অমসুং ষ্টেটশীংগী এজেন্সিশীং অমসুং মখোয়না লৌগদবা শক্লোনশীং শেংনা তাকই। মেত্রিক্স অসিদা দিজাষ্টর রিস্ক গবর্নেন্স মপাঙ্গল কনখৎহন্নবা সেন্ট্রেল অমসুং ষ্টেট গবর্নমেন্টশীংনা থবক পাংথোক্কদবা থীমেটিক এরিয়া তরুক লৈ। মখোয় অদু মখাদা পীরি:
- DRR বু মেইনষ্ট্রিম অমসুং ইন্টিগ্রেট তৌবা অমসুং ইনষ্টিট্যুসনবু মপাঙ্গল কনখৎহনবা
- কেপাসিটি দিভেলপমেন্ট
- শরুক য়ানিংবগী এপ্রোচ প্রোমোত তৌবা
- মীখলদা খল্লবা মীহুৎশিংগা থবক তৌমিন্নবা
- গ্রিভান্স রিদ্রেস মেকানিজম
- ক্বালিটি ষ্টেন্দর্দ প্রোমোট তৌবা, অমসুং দিজাষ্টর রিস্ক মেনেজমেন্টগীদমক এৱার্দ পীবা
- মসিনা গবর্নমেন্টকী এজেন্সি অমসুং দিপার্টমেন্ট পুম্নমক্কী মরক্তা হোরাইজোন্টেল অমসুং ভর্টিকেল ইন্টিগ্রেসন লৈহল্লি। প্লান অসিনা মেত্রিক্স ফোর্মেট অমদা লৈবা পঞ্চায়ট অমসুং অর্বান লোকেল বোদি লেভেল অমগী লেভেল পুম্নমক্কী রোল অমসুং রেসপোন্সিবিলিটিশীংসু তাকই। প্লান অসিগী দিজাষ্টর মেনেজমেন্টদা নত্তনা দিভেলপমেন্ট প্লানিংদসু কান্নবা পীগদবা রিজনেল এপ্রোচ অমা লৈজৈ।
- মসি দিজাষ্টর মেনেজমেন্টকী ফেজ পুম্নমক্তা স্কেল ওনবা য়াবা মওংদা ইমপ্লিমেন্ট তৌবা ঙম্নবা দিজাইন তৌই। মসিনা অঙনবা ৱার্নিং, ইনফোর্মেসন দিসেমিনেসন, মেদিকেল কেয়র, ফ্যুএল, ত্রান্সপোর্টেসন, থীবা অমসুং রেস্ক্যু তৌবা, শাফবা মফমদা থৈদোকপা, অসিনচিংবা মরুওইবা থবক-থৌরমশীং, দিজাষ্টর অমবু থেংনরিবা এজেন্সিশীংগী চেকলিষ্ট অমগুম্না থবক তৌনবা মশক খংদোকই। মসিনা রিকোভরিগী জেনেরেলাইজ তৌরবা ফ্রেমৱার্ক অমসু পী অমসুং ফিভম অমা এসেস তৌনবা অমসুং অমুক হন্না হেন্না ফগৎনা শেমগৎ-শাগৎনবগী ফ্লেক্সিবিলিটি পী।
- দিজাষ্টরশীংবু মায়োক্নবা কম্যুনিটিশীংবু শেম-শাহন্নবা, মসিনা ইনফোর্মেসন, এজুকেসন অমসুং কম্যুনিকেসনগী এক্টিভিটিশীংগী হেন্না মথৌ তাবদুদা অহেনবা মীৎয়েং থম্মী।
মপুংফাবা NDMP এক্সেস তৌনবগীদমক্তা, মফমসিদা ক্লিক তৌবীয়ু।
সোর্স : NDMA


text:
ওক্টোবর 1997গী মমাংদা
খুঙ্গং অমদা করিগুম্বা ইলেক্ট্রিসিটি অসি মদুগী রেভেন্যু এরিয়া অদুগী মনুংদা থবক অমহেক্তগীদমক শীজিন্নরবদি মৈ ফংলে হায়না লৌগনি।
ওক্টোবর 1997গী মতুংদা
খুঙ্গং অমদা করিগুম্বা ইলেক্ট্রিসিটি অসি মদুগী রেভেন্যুগী লমখৈ মনুংদা, মী তাবা মফম অদুদা থবক অমহেক্তগীদমক শীজিন্নরবদি মৈ ফংলে হায়না লৌগনি।
খুঙ্গংগী ইলেক্ট্রিফিকেসনগী অনৌবা ৱাহন্থোক অসি ইং 2004-05দগী চৎনবা হৌরে। (ইং 2004, ফেব্রুৱারিগী তাং 5দা MOPনা ইসু তৌবা, মখোয়গী লেটর নম্বর. 42/1/2001-D(RE) অমসুং ইং 2004গী ফেব্রুৱারিগী তাং 17তা লেটর নম্বর. 42/1/2001-D(RE)গী মতুংইন্না থোকখিবা কোরিজেন্দম)
অনৌবা ৱাহন্থোক অসিগী মতুংইন্না, খুঙ্গং অমবু মৈ ফংলে হায়না লাউথোক্কনি, করিগুম্বা:
সোর্স : মিনিষ্ট্রি ওফ পাৱর
স্কিম অসিনা ফিদর (feeder) খায়দোকপা (খুঙ্গংগী য়ুমথোং অমসুং লৌউ-শিংউগী ওইবা) অমসুং খুঙ্গংগী এরিয়াগী থাক পুম্নমক্তা মিটর পানবা য়াউনা সব-ত্রান্সমিসন অমসুং দিষ্ট্রিব্যুসন ইনফ্রাষ্ট্রকচর ফগৎহনবদা মীৎয়েং থম্মী। মসিনা খুঙ্গংগী য়ুমথোংশীংদা নুমিৎ চুপ্পা মৈ ফংহনবদা অমসুং লৌউ-শিংউগী ওইবা কঞ্জুমরশীংদা মৈ মতিক চাবা মৈ পীবদা মতেং পাংগনি। রাজিব গান্ধী গ্রামিণ বিদ্যুটিকরন যোজনা (RGGVY) কৌবা হান্না লৈরবা খুঙ্গংগী মৈ থানবগী স্কিম অদুসু অনৌবা স্কিম অসিদা মসিগী রুরেল ইলেক্ট্রিফিকেসন কম্পোনেন্ট অমগুম্না হাপচিনখ্রে।
কম্পোনেন্টশীং
স্কিম অসিগী মপুং ওইবা কম্পোনেন্টশীংদি
বদজেটকী ওইবা সপোর্ট:
মপুংফাবা স্কিম অসিনা ভারত সরকারদগী পীরকপা মথৌ তারিবা বদজেটকী ওইবা সপোর্ট লুপা ক্রোর 33,453 য়াউনা লুপা ক্রোর 43,033গী ওইবা ইনভেষ্টমেন্ট অমা পীনবা থৌরাংলি। স্কিম অসিগী মখাদা শেলগী ওইবা মতেং লৌনবগীদমক লনাইগী ওইবা দিসকোমশীং (Discoms) অমসুং ষ্টেটকী পাৱর দিপার্টমেন্টশীং য়াউনা দিস্কোম পুম্নমক ইলিজিবল ওই। দিস্কোমশীংনা অকক্নবা নেটৱার্ককী মথৌ তাবা য়েংদুনা খুঙ্গংগী ইনফ্রাষ্ট্রকচরগী থবক ফগৎহন্নবগী থবক হান্না পাংথোক্কনি অমসুং স্কিম অসিনা কোনশিনগদবা প্রোজেক্টশীংগী দিটেল প্রোজেক্ট রিপোর্ট (DPR) শেমগনি। রুরেল ইলেক্ট্রিফিকেসন কোর্পোরেসন (REC) অসিনা স্কিম অসি চৎনহন্নবগী নোদেল এজেন্সিনি। মসিনা মিনিষ্ট্রি ওফ পাৱর এন্দ সেন্ট্রেল ইলেক্ট্রিসিটি ওথোরিটিদা স্কিম অসিগী ইমপ্লিমেন্টেসনগী মতাংদা ফাইনান্সিএল অমসুং ফিজিকেল ওইবা প্রোগ্রেস তাকপা থাগী ওইবা প্রোগ্রেস রিপোর্ট পীগনি। সেক্রেটরি (পাৱর)না চিয়ারমেন ওইবা মোনিটরিং কমিটিনা প্রোজেক্টশীং অয়াবা পীগনি অমসুং স্কিম অসিগী ইমপ্লিমেন্টেসনসু য়েংশিনগনি।
স্কিম অসিগী মখাদা পায়খৎপা প্রোজেক্টশীং য়ুটিলিটিনা লেটর ওফ এৱার্দস (Letter of Awards) পীবা তাংদগী পারগা থা 24গী মনুংদা লোয়শিনগদবনি।
স্পেসিএল কেটেগোরিগী রাজ্যশীং নত্তবগীনা স্কিমগী গ্রান্টকী শরুক অসি 60%নি (অপীবা মাইলষ্টোনশীং ফংবদা 75% ফাউবা) অমসুং স্পেসিএল কেটেগোরি ষ্টেটশীংগীনা 85% নি (অপীবা মাইলষ্টোনশীং ফংবদা 90%)। অহেনবা গ্রান্টকীদমক্তা লৈরিবা মাইলষ্টোনশীংদি: স্কিম মতম চানা লোয়শিনবা, ষ্টেট সরকারনা পীরিবা সবসিদি পিবগী মওং মতুংইন্না AT&C মাংবা হন্থহনবনি। সিক্কিম, জম্মু অমসুং কশ্মির, হিমাচল প্রদেশ অমসুং উত্তরাখন্দ য়াউনা অৱাং-নোংপোক্কি রাজ্য পুম্নমক অসি স্পেসিএল কেটেগোরি ষ্টেটশীংগী মনুং চল্লি।
সোর্স : পোর্টেল
অকোনবা শেমদোকখিবা : 7/24/2020


text:
বরাক তম্পাক্কী
খোমজিনবা পাউ
১৬-০৭-২০১৮
ফার্স্ট দিবিজনদা মায়পাক্লবা মনিপুরী মহৈরোইশিংবু আমসুনা তরাম্না ওকখ্রে।
⧭⧪➤ অল আসাম স্টুদেন্টস্ ইউনিওন (আমসু) না শিল্লাংদুনা জুলাইগী তাং ১৫দা সেবা, এ.ঐইচ.এস.ই.সি অমসুং সি.বি.এস.ই না লৌবা হায়স্কুল অমসুং হায়ার সেকেন্দরী পরিক্ষাদা ফার্স্ট দিভিজনদা মায়পাক্লকখ্রবা বরাক তম্পাক্কী মনিপুরী মহৈরোইশিংবু আমসুগী মাইগৈদগী পুক্নিং থৌগৎপগা লোয়ননা তরাম্না ওকপগী থৌরম অমা পাঙথোকখ্রে।
থৌরমদা লখিপুর, শিলচর, উধারবন্দ, সোনাই অমসুং হাইলাকান্দিদগী শরুক য়াখিবা হায়স্কুল অমসুং হায়ার সেকেন্দরী পরিক্ষাদা ফার্স্ট দিভিজনদা মায়পাক্লকখ্রবা মহৈরোই ২০০ হেনবদা আমসুগী মাইগৈদগী তরাম্না ওকখি।
শিলচরগী বি আর আম্বেদকর হোলদা আমসু সেন্ট্রেল কমিটিগী প্রেসিদেন্ট পি নিলকান্তনা ময়ায় তাঙবল লৌদুনা পাঙথোকখিবা থৌরমদা আর.কে. গোপালসনা দেপুটি দিরেক্তর অফ ইরিগেসন বরাক ভেলি জোন আসাম, প্রোঃ খুমুজম ধীরেন হেদ অফ লিঙ্গুইস্টিক্স দিপার্টমেন্ট আসাম ইউনিভার্সিটি সিলচর, কৈশাম কামদেব ফোর্মর প্রেসিদেন্ট আমসু, ক্ষেত্রিময়ুম সিংহজিৎ ফোর্মর ভাইস প্রেসিদেন্ট আমসু না মথংশিৎনা চীফ গেস্ট অমসুং গেস্ট অফ ওনরগী লৈতেং ওইখি।
থৌরমগা মরী লৈননা কে নন্দকুমার ফোর্মর আমসু এক্টিভিস্ট, ফান্জৌবম লোকনাথ হিউমেন রাইট্স এক্টিভিস্ট এন্দ ফোর্মার ভাইস প্রেসিদেন্ট আমসু, সেরাম হেরাজিৎ ফোর্মর প্রেসিদেন্ট আমসু, কোন্সম কোরৌহনবা প্রেসিদেন্ট আমসু শিলচর দিস্ট্রিক্ট কমিটি অমসুং বিক্রমজিৎ কব্রমম্ ফাইনেন্স সেক্রেটরী আমসু নচিংবা মীওইশিংনা ৱা ঙাংখি।
য়েংখোম ইমোইনু এসিস্টেন্ট সেক্রেটরী আমসু অমসুং নিঙোম্বম সঙ্গিতা জেনরেল সেক্রেটরী আমসু না মথং শিৎনা তরাম্না ওকপগী ৱারোল অমসুং কি-নোত এদ্রেস পিখি। (www.lakhipuronline.in)
সেদ্যুল কাস্ট মহৈরোইশিংগী স্কুল ফী পীবগী মতম শাংদোকহনগদৌরি।
⧭⧪➤ পোস্ট মেট্রিক স্কোলারসীপ স্কীমগী খুদোংচাবা ফংবা মহৈরোইশিংগী শেনফম মখোয় মখোয়গী বেঙ্ক একাউন্টা চংদ্রিবফাওবা সেদ্যুল কাস্ট মহৈরোইশিংগী স্কুল ফী পীবগী মতম শাংদোকহন্নবা মহৈ তম্ফমশঙশিংদা খঙহন্নবা কেন্দ্রনা রাজ্য সরকার অমদি ইউনিয়ন টেরিটোরিশিংদা খঙহনখ্রে।
সেদ্যুল কাস্ট মহৈরোইশিংনা থেংনা মীংজনশেন পীদুনা মীং চনবা য়ারোইদবগী ৱাকৎ লাকপদগী সোসিয়েল জস্টিস অমসুং এম্পাৱারমেন্ট মন্ত্রানালয়না য়াথং অসি পিরকখিবনি। অনৌবা স্কীম অসিনা ক্লাস টেন অমসুং টুৱেল্ব লোইরবা সেদ্যুল কাস্ট মহৈরোইশিংনা মখোয়না তম্লিবা মহৈগী থাক অদু লোইশিন্নবা শেলগী তেংবাং পীবনি।(www.lakhipuronline.in)
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
চহি তরামরি শুদ্রিফাউবা অঙাং পুম্নমক্তা লেম্না অমদি শোয়দনা মহৈ মশীং তমহনবা হায়বসি সংবিধানগী থৌরাং অমনি। হৌখিবা চহি তরাসিদা অমদি ইকুই কুইদ্রিঙৈদা রাইট ওফ চিলদ্রেন তু ফ্রি এন্ড কম্পলসরি এজুকেসন, ২০০৯ চৎনহনখিবনসু ভারত্তা লাইরিক হৈবগী চাং য়াম্না ৱাংলকপা উরি।
ইনফোর্মেসন অমদি কম্যুনিকেসন টেক্নোলোজিনা (ICT) মহৈ-মশিং তম্বগী লমদা লৌরিবা থৌদাং অসিনা মহৈ-মশিং তম্বগী থবকশীংদা টেক্নোলোজি শিজিন্নহনবগী খোংজেলদা মরুওইবা থৌদাং অমা লৌরি। ICTনা তুংদা ওইরকপা য়াবশীং খংহল্লি, মহৈ-মশিং তম্বগী থবকশীংদা পুন্সিনবগী চৎনবী শেম্মী অমসুং তম্নবগী অকোয়রোন হেনগৎহন্নবা অচৌবা খুদোংচাবশীং পীরি।
প্রাইমারি এজুকেসন হায়বসি নাগরিক পুম্নমক্কী অমদি জাতিগী চাউখৎনবগী ফম্বাক ওইনা শেম্লিবা য়ুম্ফম অদুনি। হৌখিবা চহি খরসিদা, ভারত্তা প্রাইমারি এজুকেসনগী মীং চনবা, মখা তমথবা, চাং নাইনা কাবগী চাং হেনগৎলকপা অমসুং পাক-শন্না লাইরিক তম্নরকপা অসিনচিংবগী হিরমদা চাউরাক্না লৈবাক অসিগী অপুনবা মীশীং শরুক অহুম থোকপগী অনি ওইদুনা অচৌবা মায়পাকপা অমা লৈখ্রে। ভারতকী ফগৎলবা এজুকেসন সিষ্টেম অসি ভারতকী শেলমিৎলোন চাউখৎহনবগী মরুওইবা মচাক অমা ওইনা লৌনৈ। চপ মান্ননা, হৌজিক ভারত্তা এলিমেন্টরি এজুকেসনগী মগুন অসিসু মরুওইবা খন্ননিংঙাই অমা ওইরি।
১ভারত্তা অঙাং পুম্নমকপু চহি তরামরি শুদ্রিফাউবা লেম্না অমদি শোয়দনা মহৈ-মশিং তমহনবা হায়বসি ভারত্তা সংবিধান্না পীরিবা ৱাশক অমনি। ভারতকী সংসদনা হন্দক্তা রাইট তু এজুকেসন এক্ট পাস তৌদুনা মসিগী খুত্থাংদা মহৈ-মশিং তম্বা হায়বসি চহি ৬তগী ১৪ ফাউবদা লৈবা অঙাং পুম্নমক্কী ফংফম থোকপা অধিকার অমা ওইহনখ্রে। মফম পুম্নমক্তা খুন্দারিবা অঙাংশীংবু স্কুলদা তমহন্নবগী খুদোংচাবশীংগা লোয়ননা চাদা ১০০ মীং চলহনবা অমসুং তমহনবা হায়রিবা য়ুনিভর্সেলাইজেসন ওফ এলিমেন্টরি এজুকেসন (UEE) অসিগী অচৌবা পান্দম অসিদি লৈবাক অসিনা হৌজিক ফাউবা ফংবা ঙমদ্রি। মসিগী অহোবা অসি মেন্সিন্নবগীদমক মালেমদা খ্বাইদগী চাউবা প্রোগ্রামশীংগী মনুংদা অমা ওইরিবা সর্ব শিক্ষা অভিয়ান অসি ইং ২০০১দা সরকারনা হৌদোকখ্রিবনি।
ইনফোর্মেসন টেক্নোলোজিগী যুগ অসিদা, ICTনা মরুওইনা খুঙ্গংগী লমদা অরৈবশীং নত্ত্রগা লৈতবশীংগী মরক্তা লৈরিবা অহোবা অসি মেনশীন্নবা থাগৎনিংঙাই ওইবা থৌদাং অমা লৌরি। ইন্দিয়া দিভলপমেন্ট গেটৱেগা মরি লৈনরিবা প্রাইমারি এজুকেসন অসি ভারত্তা য়ুনিভর্সেলাইজেসন ওফ এলিমেন্টরি এজুকেসনগী পান্দম ফংনবা মতিক চাবা রিসোর্সকী মচাকশীং পীদুনা অঙাংশীং অমসুং ওজাশীংদা মপাঙ্গল হেন্না পীনবা হোৎনবা থৌরাং অমনি।
মহৈ-মশীং তম্বা হায়বসি মীওইবগী ফংফম থোকপা অধিকারনি: নাগরিক খুদিংমক মদু ফংফম থোকই। মসি মীওই অমা অমদি সমাজ ওইনা ঐখোয়না চাউখৎপদা য়াম্না মরুওইবা অমনি।
চহি ৬তগী ১৪ ফাউবগী মরক্তা লৈবা অঙাং খুদিংমক্না লেম্না অমদি শোয়দনা মহৈ-মশিং তম্নবগী অধিকার লৈ। মসি ৮৬শুবা কনষ্টিট্যুসন এমেন্দমেন্ট এক্টনা হাপচিল্লবা আর্টিকল ২১Aগী মতুংইন্না খংহল্লি।
অঙাংশীংগী সাইন্স কাখলনা অঙাংশীংবু ৱারি-ৱাতাই, অরায়বা, য়েংনবগী মওংদা ওইবা পাম্বৈনা সাইন্টিফিক ওইবা থৌওংশীংগী মতাংদা সাইন্স তমহল্লি, ক্রিএটিভ ওইবা ৱাখল লৈহন্নবা অমসুং তম্নবগী প্রোসেসতা খিং-খাং লাউনা শরুক য়াহন্নবা পুক্নিং থৌগৎলি।
তাকপা অমসুং তম্বা হায়বসি মান্নদবা কয়ানা পুনবা মরুওইবা থৌরম পরিং অমনি। মান্নদবা কয়া অসি মহৈ তম্লিবশীংনা মখোয়গী পান্দমশীং ফংনবা হোৎনবা মতমদা কান্নরকই অমসুং অনৌবা লৌশিং-জ্ঞ্যান, লমচৎ-শাজৎ অমসুং হৈ-শীংবা কয়া মখোয়না তম্বগী এক্সপরিএন্সকী শরুক অদুদা হাপচিল্লি।
তোঙান-তোঙানবা চহি কাংলুপশীংদা মখোয়গী সবজেক্টকী নোলেজ হায়বদি আইটেম এনালাইসিসকুম্বা চেক তৌনবা তোঙান-তোঙানবা সবজেক্টকী টোপিকশীংগী এসেসমেন্ট তৌবনা ছাত্রশীংবু হন্না নিংশীংহনবা অমসুং হেন্না চাউখৎহনবদা মতেং পাংই।
মল্টিপল ইন্টেলিজেন্স হায়বসি মীয়াম অমসুং মখোয়গী তোঙান-তোঙানবা মখলগী ইন্টেলিজেন্সশীংগী (লোজিকেল, ভিজুএল, ম্যুজিকেল, অসিনচিংবা) মরমদা ওইবা হোৱার্দ গার্দনরগী সাইকোলোজিকেল থীওরিনি। মীওই খুদিংগী ইন্টেলিজেন্স তরেৎ লৈ। মীওই অমনা অনি নত্ত্রগা অনিদগী হেনবা দোমিনেন্ট ওইবা ইন্টেলিজেন্সশীং লৈবা য়াই, অমসুং মীওই খরদদি ইন্টেলিজেন্স তরেৎমক্কী চাং মান্নবা ইন্টেলিজেন্স অমা লৈবা য়াই।
করিঅর গাইদেন্সনা তুংগী পুন্সিবু হেন্না ফহনবদা মতেং পাংই। শরুক অসিনা অপাবশীংদা ১০শুবা ক্লাস, গ্রেজুএসনগী মতুংদা ফংলিবা মখল মখা কয়াগী ষ্টদি অমসুং থবক্কী খুদোংচাবশীং অমসুং অতৈ ঈ-পাউগী মতাংদা খংহল্লি।
ৱেব পোর্টেল অসিগী লিটরেসি কাখলনা মখল-মখা কয়াগী ওপন সোর্স টেক্নোলোজিশীং, মখল-মখা কয়াগী ফোন্ট টেক্নোলোজিশীংগী মরমদা ময়ামদা খংহল্লি অমসুং কম্প্যুটরগী ফন্দামেন্টেলশীং, বেসিক হার্দৱায়র টিপশীং, বেসিক দিজাইনিংদা কোরেলদ্রো অমসুং কম্প্যুটর শীজিন্নবগী মতাংদা য়াম্না তোইনা হংবা ৱাহংশীং শীজিন্নদুনা খনগৎলবা লম-লমগী ওইবা লোলশীংদা রিসোর্স মেটরিএল শেম্মী।
কাখল অসিনা মখল-মখা কয়াগী ওনলাইন ইন্টরেক্টিভ রিসোর্সশীংদা মীৎয়েং অমা উৎলি!
মসিনা SSA, সরকারগী রিসোর্সশীং, বেসিক এজুকেসন অমসুং নুপী-নুপা থোং মান্নবা, অঙাংগী অধিকার অমসুং ঙাক্লৌ, জাতি অমসুং অন্টরজাতিগী রিসোর্স লিঙ্কশীংগী কান্নরবা ৱেবসাইটশীং পীরি।
অকোনবা শেমদোকখিবা : 12/4/2020